
Palangoj 


Pirmą kartą savo gyvenime pamačiau Pran- 
ciškų Karevičių mūsų neužmirštamoj Palangoj, 
vasarą, bene 1896 m. Grįžtu iš miestelio namo 
pro senosios klebonijos sodą, ten dalgiu bežyb- 
čiojąs po žolę kažkoks kunigas-ne-kunigas, be 
sutono, vien lengvu pussutoniu (be rankovių) 
apsivilkęs, baltų marškinių rankovių neatsirai- 
tojęs. Taip, kunigas, pusamžis, išblyškusiu liesu 
veidu, ryškiais bruožais, ilgoka smaila nosim, plo- 
nas lūpas ryžtingai sučiaupęs, į savo darbą įsi- 
miręs... Savo amžiuje to dar nebuvau regėjęs- 
kad kunigas dirbtų tokį prastą darbą, ir tai vie- 
šai, ir tai dar toj poniškoj Palangoj, kur dailūs 
lenkų kunigėliai vaikštinėja, kaip puošnios lėlės, 
mandagiai šnekučiuodami su gražiomis varša- 
viankomis ir saikingai juokauja su elegantiškais 
jaunuoliais. Papasakojęs apie tą dyvą saviš- 
kiams, sužinojau, jog tai esąs Karevičius, augš- 
tas ir mokytas kunigas iš pat Peterburgo, kuni- 
gų seminarijos profesorius, netgi inspektorius! 
Mat, dėl sveikatos taip besimankštinąs. Keleri 
metai vėliau dar vieną kartą mačiau jį bepjau- 
nantį šieną toje pat Palangoj, tik kitoje vietoje. 
Bet niekuomet daugiau Palangoj nebemačiau nė 
vieno kito kunigo taip besimankštinančio. 

"Iš anų laikų dar vienas vaizdas su Karevi- 
čium man įstrigo vaizduotėj: toj pat Palangoj 


vasaros atostogose, dar būdamas gimnazistas, nu- 
ėjau vieną rytą į bažnyčią. Presbitorijos klaup- 
tuose, kairėj didžioje altoriaus pusėj, beklūpą 
po mišių bei komunijos, paskendę mąstyme, Ka- 
revičius ir nepažįstamas jaunutis klierikas (dėl 
ko pasiliko man atminty, kad tai, būtent, klie- 
rikas ir tai Peterburgo seminarijos, dabar nebe- 
atsimenu). Taip gražiai besimeldžiančių kitų 
žmonių nei prieš tai, nei vėliau savo gyvenime 
nera tekę matyti. Ilgai veizdėjau ir grožėjaus... 
Tas Karevičiaus veidas, anuomet dar jau- 
nas, tiesiog lyg kokio senovinio Romos senato- 
riaus ar konsulo, ar imperatoriaus, vyriškai gra- 
žus, ryškiabruožis, asketiškai liesas, išblyškęs, da- 
bar paskendęs kontempliacinėj maldoj, toks lyg 
iš vidaus peršviestas, toks skaisčiai dvasiškas. 
Ir to klierikėlio jaunutis, labai gražus, nepras- 
čiokiškais bruožais veidas, tartum Aloyzo Gon- 
zagos arba Stanislovo Kostkos, švyti amžiny- 
bės saulėj. Iš tikrųjų, tai buvo, anot šv. Pran- 
ciškaus Asyžiečio, nebylys pamokslas, pavyzdžiu 
bylojąs ir žavėte žavįs... šm 


Na, betgi tas kanauninko Karevičiaus pa- 
vyzdys ir traukė savęspi maldingesniąsias dū- 
šias! — suprantama, pirmiausia ir ypač mote- 
ris maldininkes. Į tą šventąjį varpetą pateko ir 
mano sesė Barbora, kur buvo šeimininkė mano 
tėvo laikomojo mokiniams buto Palangoje. O ši 
kaipgi ištūrės nepapasakojusi savo dvasios tėve- 
liui apie savo broliuką kur, girdi, norįs eiti į 
kunigus! Ir kaipgi nepaprašys užeiti pas mus! 
O populiarusis kanauninkas profesorius, žinoma, 
nepasididžiavo ir užėjo. Tuokart saviškiai ir 
mane jam pristatė. Kiek atmenu, šneka nebuvo 
ilga. Labiausiai man paliko atminty mano tėve- 

lio klausimai, be nebus kokių kliūčių man į ku- 
nigų seminariją priimti (nors tas stojimas į se- 
minariją buvo dar labai toli). Ir tėvelis pa- 
pasakojo tam didžiajam žinovui savo abejojimus. 
Kaip šiandien atsimenu Karevičiaus išvaizdą, kai 
jis trumpai drūtai pateigė, jog mano tėvo abe- 
jojimai neturį pagrindo: jis tai pasakė kažkaip 
savotiškai sudarydamas iš savo burnos pailgą 
statmeninį “O", beigi tuoj pat jį iškraipydamas, 
lyg turėtų burnoj karštą bulvę ar ką. Ir sakė 
tai kažkaip linksmai, nors stengdamasis būti 
orus. Pasiliko man bendras įspūdis - tas kunigas 
visai nebaisus, dargi jaukus!.. Tas įspūdis paliko 
ir per visą gyvenimą: net ir arkivyskupu likęs, 
Karevičius pasiliko visai nebaisus - toks papras- 
tas, populiarus, pilnas humoro, savas. 


Jau Žemaičių vyskupas 


Ir vėl praėjo ilgokas tarpas, iki vėl teko su- 
sitikti Karevičių, šį sykį jau nebe kanauninką 
bei profesorių, o jau kaip tik tą, kurio niekas nė 
tikėte nesitikėjome — kaip Žemaičių vyskupi- 
jos vyskupą! Buvau jau palikęs Peterburgą, pa- 
sisukinėjęs po Vakarų Europa, ketverius metus 
pasidarbavęs Telšiuose kapelionu ir galop nutū- 
pęs Kaune 1913 metais. 

Tų metų rudeniop mirė šventasis vyskupas 
Gasparas Felicijonas Cirtautas. Iškilo klausimas. 
kas užims jo paliktąjį Žemaičių vyskupijos sos- 
tą. Įvairiai spėliota. Ne vienas lietuvis patriotas 
būtų norėjęs, kad Žemaičių vyskupu liktų visų 
branginamasis poetas Maironis; jei jau ne jis, 
tai bent kanauninkas Kazimieras Prapuolenis, 
kelių Mohilevo metropolijos arkivyskupų metro- 
politų sekretorius, vyras praktikas, diplomatas, 
turįs nemažų gabumų bei gerą liežuvį, didelis 
patriotas, kokių anais laikais mums taip reikėjo. 
Kai kas manė anuomet, jog galįs būti paskirtas 
ir kitas didelis patriotas bei visuomenės veikė- 
jas kun. Konstantinas Olšauskis. Kai kas, kas ge- 
riau pažinojo a.a. vyskupą Cirtautą, galėjo mėk- 
lintis, jog jis bus jau pristatęs Romai savo kan- 
didatą kanauninką Juozapą Skvirecką, Š. Raš- 
to vertėją, Žemaičių seminarijos profesorių, uo- 
lų bei prityrusį dvasinės Žemaičių konsistorijos 
darbuotoją. Paskiau iš tikro šaltinio sužinojau, 
jog taip ir būta: jog Cirtautas pristatęs Š. Sos- 
tui kandidatu į savo įpėdinius savo mylimąjį ka- 
nauninką Skvirecką. Bet mūsų veikėjų vilniečių 
dalis šio kaip tik nenorėjo, o norėjo vieno iš anų 
ir ėmės žygių, kad Skvirecko kandidatūra nepra- 
eitų per Rusų vyriausybės rankas, kadangi šioji, 
pagal konkordatą, turėjo teisę statyti savo kontra- 
kandidatus, jei Š. Sosto kandidatai buvo jai dėl 
kokios priežasties nepriimtini. Nepriimtinas jai 
atrodė kan. Juozapas Skvireckas, o Š. Sostui ne- 
priimtini atrodė Rusų vyriausybės kandidatai. 
Tad, po tam tikrų derybų, liko priimtas kompro- 

misinis kandidatas, tylus, kuklus, doras kunigas, 
Rusų vyriausybei neįtartinas, o Š. Sosto gerbia- 
mas ir branginamas — būtent, kanauninkas pro- 
fesorius Pranciškus Karevičius. Tai buvo 1914 
metų pavasaris. 

Dar ne visam teapsistojęs Kaune, Karevi- 
čius jau atliko vieną svarbų bažnytišką, o vien- 
kart patriotišką žygį — paskyrė (net neatsiklau- 
sęs Žemaičių vyskupijos kapitulos pritarimo) 
tris prelatus ir vieną kanauninką: prelatais — 
Maironi-Mačiulį, Jakštą-Dambrauską ir Gražby- 
lį-Januševičių, o kanauninku — Konstantiną OL 
šauskį, kurs anuomet buvo labai gražiai pasižy- 
mėjęs savo nuopelnais “Saulės" draugijai (jos 
įkūrėjas, sumanus bei veiklus jos vedėjas-pirmi- 
ninkas ir “Saulės" rūmų pastatytojas). Nors tas 
naujojo vyskupo žygis iššaukė kapitulos protes- 
tą, ir klausimas atsidūrė Romoj, tačiau Lietuvos 
visuomenė jį sutiko labai palankiai ir buvo vys- 
kupui dėkinga. 

Vyskupas Karevičius atvyko į savo sostinę 
Kauną, kaip tikras vyskupas — jau pakonsek- 
ruotas bene buvusioje savo darbovietėje Peter- 
burge savo buvusioje viršininko Mohilevo met- 
ropolito-arkivyskupo. Savo ingresą (iškilmin- 
gą įžengimą) į senelę katedrą vyskupas atliko 
(toliau teikiu monsinjoro Kazimiero Šaulio laiš- 
ko dalį) “1914 metais, vieną gražų vasaros sek- 
madienį ar šventadienį. Ingreso ceremonija bu- 
vo ruošiama labai iškilminga. Žmonių buvo labai 
daug: netilpo katedroje, daug kam teko stovėti 
ore. Į ingreso iškilmes buvo atvykę ir diduome- 
nės, t.y., stambesniosios dvarininkijos atstovų, 
tituluotų ir netituluotų. Ingresas prasidėjo nau- 
jojo vyskupo inauguracijos pamokslu. Savo pa- 
mokslą vysk. Karevičius pasakė žemaitiškai aug- 
štaitiška lietuvių kalba. Lenkiškai nė žodžio. Pa- 
moksle “ištvojo" reikalą kelti švietimą, rūpin- 
tis visuomenės bei liaudies padėties pagerinimu. 
Kai kuriuos veikėjus (dar gyvus) paminėjo — 
pagarbino vardais — pavardėmis. Ypač pagyrė 
kun. Olšauskį už jo veikimą per “Saulės" 
draugiją. 

“Seniau buvo įprasta, kad po ingresinio pa- 
mokslo naujas vyskupas priimdavo iškilmingai 
susirinkusių atstovų sveikinimus. Taip buvo nu- 
matyta ir š; kartą. Po to būdavo visi atstovai 
kviečiami į vaišes. Ponijos atstovai, išgirdę, kas 
buvo ištvota bažnyčios sakykloje ir iš viso pa- 
darę išvadas iš naujojo vyskupo elgesio, tarė, 
kad tai ne jų, o “mūsų" (litvomanų) luomo žmo- 
gus, ir jį suboikotavo. Pagal buvusią anuomet 
tradiciją, vyskupas buvo laikomas pakeltu ir pri- 
imtu į obivatelių luomą (stan obywatelski). 
Stambiesiems dvarininkams pasirodė, kad vys- 
kupas Karevičius į tą obivatelių luomą netinkąs.' 

Ligi čia monsinjoras Šaulys. Labai ačiū jam 
už suteiktąsias man žinias, kurios arba patvir- 


Arkivysk. Pranciškus 
Karevičius 


tino, ką pais atsiminiau, arba papildė, ko negalė- 
jau žinoti. Pats monsinjoras buvo daug geriau 
už mane informuotas, kadangi juk buvo buvęs 
jau a.a. vysk. Cirtauto sekretorium, o po šio gy- 
vos galvos ėjo tas pat pareigas ir po kapitulos 
vikaru kan. Barausku, ir perėmus vyskupiją val- 
dyti vyskupui Karevičiui. 

Anuomet tie vysk. Karevičiaus pirmieji 
“pasmarkavimai''" patiko, turbūt, visiems lietu- 
viams patriotams (lenkuojantiesiems, žinoma, 
baisiai nepatiko). Be abejo, būta ir lietuvių pa- 
triotų, ypač vyresniųjų tarpe, kurie ne visai te- 
sutiko su ta radikalia bei ūmia tvorų vertimo 
taktika — nes juk būtų buvę galima tai pat pa- 
siekti ir gudriai diplomatiškai, palaipsniui bei 
švelniai, nedaužant buože kaktų. Bet juk vysk. 
Karevičius nebuvo gimęs politiku, juoba diplo- 
matu: jis buvo nuoširdus, tiesus, drąsus kuni- 


gas-ganytojas, kurs visa širdim veržės į tiesą 
bei teisingumą. Mes jaunieji (anuometiniai), 
nors kartais teorijoj ir paabejodavome naujojo 
vyskupo taktikos tobulumu, tačiau, kaip papras- 
tai jaunimas, vistiek džiaugėmės jo radikalumu, 
jo patriotizmu, jo bažnytišku uolumu. Dabar, 
atrodė mums, galėsim išsijuosę pasidarbuoti ne 
vien Bažnyčios, o ir Tėvynės labui, eidami to- 
bulai išvien su savo dvasiniu Ganytoju, o ne 
taip, kaip kartais būdavo ligšiol. 

Naujasis vyskupas nebuvo užsidarėlis, kurį 
susitikti galima vien jo rūmuose, priimamajame 
kambary: jis ėmė be ceremonijų, vienas pats, 
pėsčias (ne kaip seniau vyskupai) rodytis vie- 
šai, tai pasivaikščiodamas, tai kurį nors kunigą 
netikėtai aplankydamas, ypač sergantį. Toks po- 
puliarumas mums jauniesiems labai patikdavo, 
nors kartais kiek ir varžydavo — kadangi'ne- 

žinojom dienos nei valandos, kada gali užgriūti 
kaip Perkūnas pats didysis viešpats! Tik nereikia 
manyti, kad jis būtų norėjęs mus sekioti ir ką 
nors tinkama ar netinkama susekti: ne, jis vien 
mėgo savo žmones ir jų pasiilgdavo. Vienkart, 
žinoma, ir apie gražius bei naudingus dalykus 
pasikalbėdavo, taip paprastai, visai tėviškai, net- 
gi draugiškai. 


Vyskupas lanko Žemaičius po karo 


Banguote bangavo žinios, koks yra tas že- 
maitis vyskupas kaip vizitatorius, ko reikalauja 
iš klebono ir parapijos. Žinios buvo įdomios, nes 
vyskupas vedąs naują liniją parapijų tvarkyme: 
klebonas turįs būti uolus socialinis veikėjas, kur- 
ti įvairias katalikiškas organizacijas ir joms va- 
dovauti; turįs būti didesnis demokratas santy- 
kiuose su parapijiečiais; privaląs įkurti parapiji- 
nius komitetus, kurie turėtų įtakos parapijos kul- 
tūriniame bei ekonominiame vystymesi. Vysku- 
pas apsilankymų metu stengiąsis susitikti su 
žmonėmis, juos klausinėjąs apie visokeriopus pa- 
rapijos reikalus, klausiąs jų nuomonės apie ku- 
nigų veikimą; parapijos atstovus per klebonijos 
pietus sodinąsis šalia savęs garbės vietose; net 
šiems girdint, kritikuojąs vietinių kunigų vei- 
kimą... 

Tai nugirdę, kunigai subruzdo ruoštis vys- 
kupo modernius reikalavimus patenkinti, ypač 
draugijas kurti — net dulkės rūksta! 

Buvau tą vasarą apsistojęs savo mieloje tė- 
viškėje, Gargžduose, netol Klaipėdos. Klebonu 
buvo tuomet kun. Baltramiejus Baltrėnas, vabal- 
ninkiškis. Buvo tai labai įdomus žmogus. Kuni- 
ginius mokslus ėjęs Kaune, Žemaičių seminarijoj, 
vienkart su Jakštu bei Maironiu. Kiek girdėjau 
iš jo vienmečių, mokęsis neblizgančiai. Bet pa- 
kalbėk su juo nors ir apie mokslingus dalykus! 
Jis tylės, klausydamasis, o galop kad ims tave 
klausinėti, kritikuoti, reikalauti tikslesnių įro- 
dymų! Net į devintus prakaitus įvarys. O tikrai 
pasakius — ne ką tuose dalykuose apsitryniojęs. 
Betgi iš viso to elgesio buvo numanu jį turint 
aiškų, aštrų protą, ypač puikiai pasireiškiantį 
praktiniuose dalykuose. Buvo labai geras baž- 
nytinės žemės ūkvedys. Autoritetingo, griežto 
būdo. Žmonės jo prisibijojo. Ponas ir gana! Ir 
savo išvaizda jis imponavo: veidas Romos sena- 
toriaus ar Lietuvos senovės etmono. Kas esate 
matę a.a. kun. Vladą Mironą, lengvai įsivaizduo- 


site kun. Baltrėną. Tik Baltrėnas gal dar nar- | 


sesnis atrodė. Buvo estetas, gražiai giedojo ir 
šiek tiek smuiku grojo. Nemėgo didžponių ir pa- 
niekiamai juos kritikuodavo. 

Betgi vyskupo privengė. Tad kai pasigirdo 
vyskupėlį Karevičių beatsiartinant (jau bene 
kažkur ten apie Salantus besisukinėjant), mano 
narsusis klebonas ėmė mane prašyti, kad patar- 

čiau, kas daryti, kad vyskupas nebartų už so- 
cialinį neveiklumą. Patariau tuoj įkurti visas 
vyskupo mėgstamąsias draugijas. Klebonas pa- 
abejojo, begu tai begalima: juk tiek maža laiko 
beliko lig vyskupui apsilankant. Aš klebonėlį 
nuraminau: nieko nesą lengvesnio, kaip taip pa- 
daryti. Tasgatės, kaipgi tai padaryti? Juk net 
vieną draugiją įkurti — tai ne švilptelte švilp- 
telti! O ką jau bekalbėt apie kelias! — O vis 
tik! atkirtau aš. Ir išdėsčiau aiškutį, lengvutį 
planą (manau jį buvus šitokį): kurių draugijų 
reikia? Nagi, Blaivybės, Pavasarininkų, Moterų, 
Labdarybės (juk špitolė yra su keliais senukais, 
argi ne?), Knygos Mylėtojų! Vadinas, nupirk- 
ti penkias nariams įrašyti knygas, surašyti numa- 
tomus tinkamus kandidatus nariais, paskirti val- 
dybas, pranešti draugijų bei valdybų nariams, 
ką tai visa reiškia ir ką turės daryti. O daryti 
labai maža: prieš vyskupui atvykstant, visiems 
susirinkti į kleboniją (būrys ne būtinai turi bū- 
ti didelis, kadangi juk tie pat asmens gali būti 
įvairių draugijų bei valdybų nariais) ir susi- 
tarti: kas įeis į delegaciją nuo įvairių draugijų, 
kas ir kokią kalbelę pateigs vyskupėliui (kle- 
bonėlis pats bus kalbeles sukūręs), kas nuo ku- 
rios draugijos įteiks vyskupėliui kokią mažutę 
dovanėlę (kad ir gėlių, pavyzdžiui). Parapijos 
mokykla jau gana seniai veikia. Parapijos kny- 
gynėli galima tuoj pat sudaryti: klebonas bei 
vikaras juk turiatliekamų, o ir neatliekamų,kny- 
gelių bei laikraščių (galima ir iš mokyklėlės tam 
kartui pasiskolinti). Na, ko gi daugiau bereikia? 
Juk po karo dar tik pradedama atkusti! Draugi- 
jų ikūrimo formalumų dar nesuskubta dėl tos 
pat priežasties atlikti. Valdybų posėdžių irgi ne- 
galėjo būti daugiau negu vienas ar du (argi sun- 
ku surašyti šiokį tokį protokolėlį?). Tik drąsiai 
sulošti vaidinimą — ir visa! 

Man pačiam nebeteko matyti, kaipo klebo- 
nas tai atliko, nes turėjau iš Gargždų išvykti. 
Bet vėliau iš paties vyskupo sužinojau: jau 
esant Kaune, ekscelencija man, kaip gargždiškiui, 
papasakojo malonų faktą: šalia Salantų kun. 
Urbonavičiaus, gražiausiai suorganizuota esanti 
Gargždų Baltrėno parapija, kiek jam, vyskupui, 
tekę, vizituojant Žemaitiją, matyti!. Atsargiai 
nusišypsojau (žinoma, ne dėl Salantų: ten bū- 
simasis prelatas Kazimieras Urbonavičius tikrai 
puikiai tvarkėsi)). Kaip ten toliau tos naujai 
įkurtosios Gargždų draugijos veikė, man nebe- 
teko girdėti. 

Betgi vėl apie vyskupą Karevičių. 


Vyskupas liūto urve 


Kaip jis lanko parapijas, teko man dar 1918 
metų vasarą pačiam matyti. Buvo tai Jokūbavo 
bažnytkaimy, 14 kilometrų nuo Gargždų, važiuo- 
jant į Kretingą. Gargždiškiai kunigai, žinoma, 


turėjo dalyvauti. Nebeatsimenu, kaip ir su kuo 
ten nuvykau; turbūt, su savo ponu klebonu 
Baltrėnu ir vikaru Bielazaravičium, tokiu stam- 
biu, šviesiaveidžiu, platakiu, lėtu kunigų, mano 
jaunesniu seminarijos draugu. Klebonu Jobūbave 
anuomet buvo kun. Tadas Urbonas, pumpėnietis, 
buvęs Gargždų vikaras — tad mums artimas Vy- 
ras. Buvo tai nedidukas, bet gana apskritas, gy- 
vas, linksmas vyrukas, juodplaukis, juodbruvis, 
gyvom juodvabalio akutėm, maža, beveik mote- 
riška burnike, bet ne į užpakalį spiriamas. Kuni- 
gas jis buvo labai padorus ir pakankamai veik- 
lus net šalia bažnyčios — tad jam nebuvo rei- 
kalo būgštauti apsilankančiojo vyskupėlio. Bet 
nei “patriūbočių" vyskupui sutikti, nei raitų 
vaikinų su kaspinais prie krūtinės (ką vyskupas 
taip mėgdavo — nesgi nuo senovės Žemaičiuose 
taip būdavo, vyskupui apsilankant), nei organi- 
zacijų pasirodymo. Tad vyskupas nei žodžių, nei 
darbu klebonėlio-filialisto akivaizdžiai nepaglos- 
tė. Bet ir priekaištų viešai ar pusiau viešai ne- 
padarė (kas kitur pasitaikydavo)... 

Iškilmingos vakarienės metu, kur būta daug 
kunigų, vyskupas papasakojo labai įdomų savo 
žygi pas anuometinės Vokietijos galiūnus dėl 
Lietuvo nepriklausomybės pripažinimo. Tą vys- 
kupo Karevičiaus pasakojimą būtinai noriu čia 
sužymėti, kad paliktų mūsų istorikams gabalas 
įdomios medžiagos. Jau keturios dešimtys metų 
po to praėjo — tad kai ką gal nebetiksliai pri- 
siminsiu; betgi svarbesnieji dalykai yra tikri — 
juos gerai atsimenu. 

Ilgas stalas. Sėdi kunigas prie kunigo. O 
garbės gale — pats ekscelencija. Mūsų visų akys 
susmigę i jį kaip į saulę, kur neakina, o vien 
gera akims daro. O ekscelencija neskubomis val- 
go sau bene rūgusį pieną su spirgintom bulvėm, 
pasitepdamas nešykščiai šviežiu klebonišku svies- 
tuku (ką jis vizitacijų metu taip demokratiškai 
mėgo valgyti), ir kalba, gana skubiai, kartais 
pagromulodamas žodžius, lūpas palaimingai pa- 
tampydamas tai apvaliai aplink dantis tai pa- 
timpčiodamas į šalis, ir vis taip stebuklingai že- 
maičiuodamas (juk mosėdiškis!): 

Sugalvojom, tasgatės : reik man vykti pas 
Vokiečių galvas prašyti, kad paskelbtų nepri- 
klausomą Lietuvos valstybę, o vienkart ir pasi- 
skųsti vietinių vokiečių viršininkų mums daro- 
momis skriaudomis. Tad susirinkau pluoštą ge- 
rai paliudytų skundų bei šiaipjau dokumentų ir 
išvažiavau, gavęs reikiamus leidimus. 

Dabar — pas kurį galiūną pirmiausia vykti? 
Pas patį kaizerį? Ir per augštas paukštis, ir, ne- 
nuteikus pirma mažesniųjų, galėtume visą reika- 
14 prakišti. Yra dar trys dideli viešpačiai: vy- 
riausiasis kariuomenės vadas generolas Hinden- 
burgas, visų vokiečių dievaitis, ir jo štabo vir- 
šininkas, generalkvartirmeisteris, generolas Liu- 


dendortas, kuris, kaip buvo girdėti, ir patį aną 
dievaitį pasukinėjąs, kai reikia. O dar buvo vie- 
nas įžymus Vokietijoj vyras, valstybės kancleris 
grafas Hertlingas, katalikas. Tad ar ne į jį pir- 
miausia kreiptis? Juk katalikas katalikui vis tik 
artimesnis, nei anuodu liuterionu. Tasgatės, pir- 
ma vyksiu pas Hertlingą. 

Šis priėmė mandagiai, bet santūriai. Užsi- 
minus apie Lietuvos nepriklausomybę, jis iš kar- 
to stačiai ir atvirai pareiškė kad jis pats esąs ir 
būsiąs tam priešingas, kadangi juk karas baig- 
sis, Rusija vėl bus stipri valsybė, ir Vokietijai 
teks su ja skaitytis. Tad negalima jos padaryti 
savo priešu, pripažįstant Lietuvą nepriklausomą. 
Tad jis čia nieko vyskupui padėti negalįs, ne- 
bent patarti važiuoti į generalinį štabą — pas 
Hindenburgą ir Liudendorfą — juodu daug dau- 
giau galį tame reikale nusverti. 

Vyskupui nelikę nieko kito, kaip vykti pas 
Hindenburgą. Ką jis ir padarė. 

Nuvyko, gavo audienciją. Kadangi tuo lai- 
ku, kai mes to pasakojimo klausėmės, Hindenbur- 
gas buvo pasauliui dar lyg koks legendinis did- 
vyris, ir vyskupas Karevičius mums jį kiek gy- 
viau apibrėžė: 

Generolas Hindenburgas mane priėmė visai 
žmoniškai. Besąs nebaugus. Toks augštas, druč- 
kis, plaukai šepečiuku, veidas didelis, platus, ap- 
dribęs, akys truputį užgriuvusios, ūsai vešlūs ir 
ilgoki, visas veidas labai rimtas, o visas stotas 
stambus — galingas, betgi gerokai mums žemai- 
čiams primena visų mūsų matytąjį Prūsų kiau- 
lių kupčių, kur lioub švaistytis Žemaičių paru- 
bežiais. Tad didesnės baimės man neįpūtė, ir pa- 
sirokavova itin įmanomai. Bet dėl Lietuvos ne- 
priklausomybės jis ėmė išsisukinėti: girdi, jis 
esąs vien kareiva, ne politikas; politinius klausi- 
mus savo žinioj turįs generolas Liūdendorfas, ge- 
neralkvartirmeisteris: tad aš turįs nepriklauso- 
mybės reikalu į jį kreiptis. Taip ir teko atsisvei- 
kinti, mažne musę kandus. Beje, pirma su juo 
papietavome. 

Nuo to generolo nuvykau pas tą tatai Luden- 
dorfą. Priėmė kariškai prūsiškai. Irgi nemažas 
vyras, tik nestoras, kaip Hindenburgas; blyškiu 
pailgu veidu, kietai sučiauptomis lūpomis, mažais 
ūsiukais. Stotas tiesus, styri, kaip baslį prarijęs. 
O tos akys, tos akys! Tokių nebuvau savo am- 
žiuj matęs! Nedidukės, ale kaip grąžtas gręžias 
į tavo vydžius. O šaltos, nors žaižaruote Žaiža- 
ruoja.... Tikrai, dega, kaip vilko naktį, nors da- 
bar ir diena... Tasgatės, pasisodino mane prie- 
šais save, prieš šviesą ir įsmeigė savo tuos grąž- 
tus man stačiai į pat akių dugną —ir gręžia, 
ir spigina, ir šaldo... 

A-a! manau sau: tu nori mane palaužti, pa- 
sismeigęs it vabalą ant spilgų! Tikies, kad neištū- 
rėjęs tavo vilko vydžių, nuleisiu akis, sumišiu ir 

tavo valiai pasiduosiu, kaip, turbūt, kiti daro?.. 
Kad tu, prūse, nesulauktum!.... Paveizėsim, kat- 
ras pirmas nuleis ar nukreips akis! 


Tad taip, vadinas, spoksova į viens antrą: 
jis, kaip vilkas, į mane 0 aš — į jį. Praėjo mi- 
nutė, kita... dar ir dar... Tikrai nebežinau, kaip 


ilgai truko ta mudviejų dvikovė. Gal penkiolika 


minučių... Spoksova nemirkčiodamu: jis — nu- 
galėti, aš — ištūrėti... 

Ant galo pagalės — vilko generolas ne- 
beištūrėjo — nukreipė į šalį akis ir po valandė- 


lės, į mane atsikreipęs, prabilo: 

— Vadinas, atvykote prašyti, kad paskelbtu- 
me nepriklausomą Lietuvą? Nieko sau! drąsus 
užsimojimas! O ar žinote, ką tai reiškia sukurti 

naują vastybę, tikrai sukurti, nes mažne iš nieko! 
Juk jūs lietuviai neturite būtiniausiųjų dalykų, 
iš kurių kuriama valstybė: nei reikiamų žinių, 
nei reiki:mos medžiagos — administratorių-val- 
dininkų, karininkų, juristų, mokytojų, profesorių, 
finansininkų, industrialistų, nei pakankamai mo- 
kyklų, nei galų gale pinigų visam tam įsigyti. 
O priešų kiek! Tad argi tai ne tuščios svajonės 
tuoj kurtis nepriklausomą valstybę! Argi pirma 
nereikia susikurti bent šiokią tokią nepriklauso- 
mą kultūrą, pasiliekant po kieno nors kultūrine 
bei šiaipjau valstybine globa?— 

Tos išdidžios kalbos klausantis, man ėmė 
kraujas virte virti. Matau, nieko iš to kalakuto 
nepešiąs — tad tegu žūna mano ratai su visais 


tekiniais, o aš bent iškirsiu jam visą tiesą! Todėl, 
šiaip taip ramdydamasis, gana mandagiai sakau 
jam: 

— Taip, taip, žinoma! Mes lietuviai — varg- 
šų ir nemokšų tauta, nieko neturinti, netgi nei 
šiokios tokios kultūros! Žinoma, tai ne vokie- 
čių tauta, tokia turtinga, tokia galinga, tokia 
kultūringa! Bet štai tie jūsų kultūringieji tautos 
atstovai-kareiviai bei karininkai ar valdininkai- 
kaip jie jūsų garbingąją kultūrą mums nekultū- 
ringiesiems demonstruoja! — 

Ir aš ėmiau generolui pasakoti ryškiausiuo- 
sius vokiečių prasilenkimus, švelniai kalbant, su 
teise bei teisybe. Liudendorfas iš pradžių klau- 
sos, klausos, apsiniaukęs, kaip perkūno debesys. 
Galų gale nebeištvėręs sako: 

— Negali būti! negalimas dalykas! Vokiečių 
kariuomenė tokių dalykų negali daryti! 

— Gali, nesgi padarė. Štai čia bent dalis tų 
darbelių įdokumentuotų ir labai tiksliai paliudy- 
tų!— 

Čia išsitraukiau iš ančio pluoštą, ir tai storą, 
tų popierių ir rodau. Jis papuškavo, papuškavo, 
apsivaldė ir, atlyžęs, niūriai tarė: 

— Na, gerai. Pažiūrėsiu, kas galima pada- 
ryti. Vykite pas kanclerį poną grafą Hertlingą. 
Tuo tarpu aš apsisvarstysiu, kur reikiant atsi- 
klausiu ir ten jums pranešiu telefonu. 


Jis stojos, tuo rodydamas audienciją esant 
baigtą. Atsisveikinęs išėjau ir negaišuodamas iš- 
vykau pas Hertlingą. 

Šis vėl žmoniškai mane priėmė. Paprašė pa- 
pietauti. Pietaujam, tasgatės, ir šnekam apie 
šį, apie tą. Man dingtelėjo: o dabar būtų pati 
geroji proga įteikti kancleriui mūsų skundus ant 
vokietalių; nemandagu tai būtų, nemandagu, bet 
ką veiksi? Juk eiti išmintuoju taku neįmanoma: 
popieriai tuoj pateks į “tarnybines" rankas ir 
veikiausiai bus laidote palaidoti; tad užvesiu su 
kancleriu šneką apie vokiečių žygius Lietuvoj 
ir kyštelsiu jam pačiam į rankas atsivežtuosius 
dokumentus. Ir pavedžiau šneką į tą pusę ir po 
reikiamos įžangos kyšt ranką į antį, čiupt po- 
pierius ir brūkšt kancleriui, saldžiai atsiprašy- 
damas, kad taip nelaiku bei ne vietoj tai da- 
rau; bet reikalas toks svarbus, ir būtinai reikia, 
kad jūs pats ir kuo greičiausiai su juo apsipa- 
žintumėt. 

Čia netoli sėdėjęs sekretorius šoko prie ma- 
nęs, prašydamas, kad popierius jam įteikčiau, 
nes tokia čia tvarka. O aš, apsimetęs prasčiokė- 
liu, jam atsikertu: O, ne, ne! verčiau juos įteik- 
siu tiesiai pačiam ekscelencijai! Ir įteikiau, kaip 
sakęs. Hertlingas priėmė ir pažadėjo su dalyku 
susipažinsiąs. 

Pietums besibaigiant ar tuoj po, pranešta 
kancleriui, jog su juo per telefoną norįs kalbėti 
generalinis štabas. Pats Liudendorfas! Kanclerį 


sujungė. Pasikalėjimas nebuvo 
klausiklį, grafas kreipės į mane: 

— Turėjau garbės kalbėtis su ekscelencija 
generalkvartirmeisteriu Jūsų, Ekscelencija, rei- 
kalu: ponas generolas Liudendorfas sutinkąs, 
kad Lietuva būtų paskelbta nepriklausoma. Na, 
tad man nieko kito nelieka (nors pats, kaip sa- 
kiaus, esu tam priešingas), vien paruošti reikia- 
mą dokumentą ir nuvežti Jo Didenybei Kaizeriui- 
Karaliui pasirašyti. 

Tuo mano žygis baigės, ir grįžau į Kauną, 
bylą laimėjęs, bent nepriklausomybės klausimu. 

Vyskupas baigė savo žygio istoriją, o mes tik 
veizdim į jį, stebėdamies: vadinas, šis vyras, kur 
ten gale stalo sėdi, taip kukliai šypsodamas ir ne 
be apetito valgydamas, šis asmuo, kurį mes kaip 
vyskupą labai gerbiame ir netgi kiek prisibijome, 
bet gerai jaučiame esant toj pasaulio politikoj 
vien šapelį audroj, taigi šis Žmogus turėjo tiek 
drąsos vykti į į aną liūtų olą ir ten spyriuotis net 
su pačiu Liudendorfu!.. Ir mūsų jam pagarba, 
dėkingumas ir meilė lyg ant mielių auga. Juk 
jauste jaučiame jį atlikus istorinį mums žygį: 
Lietuvos nepriklausomybės klausimas liko iškel- 
tas pasaulio galiūnų plotmėj, ir nūn nei pran- 
cūzams, nei rusams, nei juoba lenkams nebebus 
lengva jį užslopinti. 

Ryto dieną, po iškilmingų šv. mišių bei su- 
tvirtinimo, vyskupas taikingai baigė Jobūbavo 
vizitaciją ir išvyko toliau Žemaičių lankyti. Be- 
susitikau jį vėlai rudenį Kaune, kai jau įstojau 
darbuotis Dambrausko-Jakšto vadovaujamoj šv. 
Kazimiero draugijoj. 


ilgas. Padėjęs 


Vyskupas Kaune 


Vyskupas Karevičius ir keletu metų už jį 
vyresnis prelatas Aleksandras Dambrauskas- 
Adomas Jakštas beregint susidraugavo bei susi- 
bičiuliavo. Kai nūn save klausiu, kodėl būtent 
juodu taip neatskiriamai sukibo, savaime kyla 
man šis atsakas: tie vyrai buvo labai panašūs ke- 
liais pagrindiniais atžvilgiais: abu buvo idealis- 
tai, abu kilnūs kunigai, abu mėgę intelektuali- 
nį pasaulį bei jo išraišką — spausdintą žodį; O 
be to — abu buvo tos pat kartos Žmonės, augę 
panašioj atmosteroj, ėję mokslus tose pat ar pa- 
našiose mokyklose, įsigiję tuos pat papročius bei 
pamėgimus. Tad visas Kauno senamiestis, net 
visa senoji pusė Kauno veikiai pastebėjo ir ėmė 
džiugiai grožėtis gana originaliu fenomenu: bė- 
ne kasdien siaurais apirusiais laikinės sostinės 
šaligatviais eina vaikščiojamai du vyrai, abu nuo 
skrybėlės iki batų juodi — vienas augalotas ir 
stambus, antras mažas, o apvalus; vienas ilgu 
mikalojišku apsiaustu apsisiautęs, antras apyil- 
giu paltu apsivilkęs; vienas plačia rymiška skry- 
bėle apsimovęs, antras apvalia kieta skrybėlaite; 
vienas ant rymiškos didokos nosies auksarėmius 

akinius glaudžiai prie akių prisitaikęs, antras 
ant lygiai stambios rymiškos nosies, tik kiek kum- 
pesnės, irgi auksarėmius akinius užsidėjęs, tik 
laisviau, taip jog jie paprastai gana žemai nusmu- 
kę, ir savininkas dažnai žiūri įjus per jų viršų; 
eina juodu gana lėtai ir karštai kalbas, tartum gin- 
čijas (tiesą pasakius, karščiuojas vienas tas ma- 
žiukas, o didysis kalba visai santūriai, tik kartais, 
norėdamas savo nuomonę tvirčiau pabrėžti, kie- 
čiau sučiaupia lūpas); tik žiūrėk — mažiukas 
jau bus užbėgęs didžiajam už akių ir jį sustab- 
dęs; tuokart juodu diskutuoja sustoję, nepaisy- 
dami, kaip praeiviai į tą netikėtą kliūtį žiūri; 
mažiukas kažką karštai — skubiai kalba, ne vien 
nusmukusiais akiniais, o ir pačiom akim per jų 
viršų blikčiodamas, abiem rankom skėčiodama- 
sis (o juk dešinėj lazda!), balsą pakėlęs beveik 
į augštesnę oktavą — na, rods, tuoj ims ir pra- 
dės didžiajam savo nuomonę lazda kalte kalti; 
betgi šis nepraranda savo mosėdiškės rimties(o, 
jis pakankamai pažįsta savo aukso oponentą ir 
žino, kad šis jūrių marelių savo ugnim neuž- 
degs!). Pasikarščiavęs valandėlę, bet greit per- 
degęs, it fejerverkas, mažiukas vėl rikiuojas į 
gretą ir atsipūtęs bei vėl nušvitęs, ima ramiau 
kalbėtis, savo mažučiais žingsniukais stengdama- 
sis prisitaikyti prie ilgų vyskupėlio žingsnių. 


Ypačiai sukibęs su prelatu Dambrausku, vys- 
kupas tačiau nepamiršta aplankyti ir mūsų ma- 
žiukų (kaip jau buvo prieš karą pratęs), kartais 
ne visai patogiu mums laiku. O kadangi aš ap- 
sigyvenau šv. Kazimiero d-jos rūmuose, vis-a-vis 
prelato Dambrausko, o turėjau laikyti nemaža 
įvairių laikraščių bei knygų (nesgi de facto 
redagavau “Ganytoją" ir “Žvaigždę), vyskupė- 
liui būdavo nemaža pagunda, apsilankius pas pre- 
latą, paskiau netikėtai užklupti ir jaunąjį kunigė- 
lį, pasižiūrėti naujausiųjų laikraščių bei knygų 
įvairiomis kalbomis (ne vieną jis pažinojo). 
Tad žiūrėk kurį vakarą, ar ir anksčiau, nežinai 
dienos nei valandos, jis ir bus jau prie tavo du- 
rų (gerai, kad visuomet pasibelsdavo). Tu bėgi 
paveizdėti, kas čia, visuomet nuogąstaudamas, 
bene čia vyskupėlis. Atidarai — ogi jis pats! Tas 
asketiškas romėnų senatoriaus veidas, tos pat 
plonos lūpos gana maloniai šypsą, su krisleliu 
jumoro, kai pastebi tave iškaitus ir susivaržius. 
Jei išgirsta tavo bute linksmų balsų, ypač plo- 
nučių,toliau nebeina, o tik atsiprašo: netrukdysiu, 
ir mandagiai pasitraukia. O jei nieko negirdėti 
ar vien koks pažįstamas balsas (sakysim, kan. 
Bylos visiems savas baritonas), tai ekscelencija 
jau be ceremonijų eina stačiai į mano dirbamą- 
ji, kurs vienkart buvo ir miegamasis, ir valgo- 
masis, stačiausiai prie rašomojo, vienkart valgo- 
mojo staliuko ir, nesisėsdamas (ir taip privers- 
damas ir mane stovėti) tuoj ima knistis po laik- 
raščius,popierius ir knygas, o suradęs ką sau 

nauja, tuoj dui skaityti, komentuoti, kitus auto- 
rius bei raštus prisiminti — ir galo nėra! Be ga- 
lo gyvas protas, plati bei laki atmintis ir šne- 
kutis liežuvis!.. Laikas bėga, o jis nė nepastebi 
nei nepavargsta. O juk nebejaunam žmogui jau 
vien pas mane patekti buvo šioks toks uždavi- 
nys: Mat, gyvenau anuomet trečiam augšte (li- 
pant iš kiemo) dviejuose mažuose kambariuose 
sų mažute priemenėle — virtuvėle priešaky, su 
ne vienu vikriu prūsokėliu, atbėgančiu iš prieš- 
priešinio butuko (kur veisės kelios šventos sen- 
mergėlės), su siaurais mediniais suktais laiptais, 
vedančiais į lygiai siaurą kiemą, su trimis iš viso 
langais, žiūrinčiais į kiemo daubą, o reginčiais 
vien prelato Dambrausko stogą bei kaminus, 0 
pro juos — šv. Trejybės bažnyčios kryžių galū- 
nes... Beje, kartais paįvairindavo tą vaizdą ko- 
kia gailestinga varna (tikra, ne perkeltine pras- 
me), nutūpus ant kurio kamino ar ką. 


Mielas, mielas žmogus tas vyskupas, toks 
neišdidus, toks paprastutis, toks prie visų pri- 
einąs ir pats visų prieinamas. 

Kas matė seniau, kad ekscelencija Žemai- 
čių vyskupas ne važiuotas, o pėsčias ir tai dar 
vienas pats be palydovų eitų kur nors skurdžia 
Senkaunio gatve! Paliulionis miesie pasirodyda- 
vo tik gražioj savo karietoj, pakinkytoj dviem 
puikiais žirgais, su savo Jonuku prieky, šalia 
vežėjo, ir su kuriuo rimtu dvasininku ar savo 
kun. sekretorium kaip palydovu. Cirtautas, kiek 
atsimenu, jau daug mažiau bepasirodydavo kur 
važiuotas savo važiuojamais padargais (nes jau 
buvo labai liguistas), o Karevičius bene iš viso 
nebeturėjo savo vežimuko ar arkliukų. Tad, kai 
turėdavo kur nueiti, eidavo per pedes apostolo- 
rum — apaštalų kojomis: įsisupęs į savo ilgąjį 
juodąjį apsiaustą, užsimovęs platųjį “brylių", 
eina sau šaligatviu savo plačiais žingsniais, tru- 
putį palinkęs ir kiek galvą nuleidęs. Vieną kar- 
tą einu nuo šv. Kaz. draugijos į katedros pusę — 
eina ir Ganytojas savo Valančiaus gatve (iš vys- 
kupo rūmų) į Vilniaus gatvės kampą, kur su- 
stodavo konkė, tas antikinis arklinis tramvajus. 
Betgi šis, nors ir apgriuvęs, o jo žirgas nors jau 
labiau panašus į kuiną, tačiau dar juda — ir, kol 
vyskupėlis prižygiavo arčiau, konkė jau pajudė- 
jo tolyn nuo sustojamosios vietos. Ką dabar da- 
rys ekscelencija? O ką kita gali daryti Karevi- 
čius? — jis, pasikėlęs skvernus, ėmė konkę vy- 
tis!.. Kol mes nustebę veizdėjom į tą fenome- 
nalųjį vaizdą, atkaklusis žemaičių ekscelencija 
jau pasiekė nenuoramą konkę, nusitvėrė už tu- 
rėklų ir įsliuogė į judamąią Noiaus arką. Gerai, 
kad jam neatsitiko, kaip man vieną sykį, ban- 
dant pasiekti konkę vyskupo pavyzdžiu: pasly- 
dau, ir gerai, kad nepatekau po ratais, nes gai- 
lestinga kieno ten ranka(bene amžinatilsio Igno 
Skrupskelio) įtempė mane į išganomąjį saugumą. 

Lb- Ad) 


JULIJA SVABAITĘ 


TEĖVO MIRTIS 


Jau žviląsnis ištemptas, 

Jau gyslos atsivėrė... 

Kraujo šaltiniai teka amžinybėn, 
Dangus užvožtas drebančių vokų... 
Tiktai regėjime tuščių rudens laukų, 
Lyg nuolaktos lietaus, liūdnai svyruoja 
Mamos geltonos kasos... 


Sučiulbo vyturėlis 
Viduryje nakties! 

Tai jos daina... 
Drobiniam patale, 
Mirties juodajam apave 
Sustingo eiklios kojos ... 


Anksti pavasarį, 
Alyvoms žydint, 
Dainuojant smėliui... 


MANO TEĖVO VEIDAS RUGSĖJY 


Mano tėve, 

Kai tu esi danguje, 

Kaip norėčiau tave pamatyti... 
Pamatyti dar kartą 

Tavo pilkąji veidą, 
Nesišypsantį niekada veidą, 
Paslaptingą ir gilų kaip žemė, 
Kai iš rankos pūslėto delno 
Krinta dirvon sunkios ašaros — 
Tavo džiaugsmo ir vargo duona, 
Kieto skausmo pluta... 


O aš tiktai juoktis norėjau 
Iš tavo dieni: rustumo, 
Neišskaičius gilių paslapčių 
Tavo sielos ir žemės... 


Aš tiktai dainavau 
Liudniems tavo laukams, 
Įsisupus į ūžiančius vėjus... 


Nes tai buvo jaunystė .., 


O dabar aš norėčiau 
Pamatyti tave besišypsant 

Ir ramiai besiilsint... 

Tavo veidas skaistus, 

Tavo rankos baltos ir švarios 
Skausmo randai užgije... 


Mano tėve, 

Mano brangiausias tėve, 
Melskis už mane, 
Melskis už mane 

Mano dienų rugsėjų ... 


MANO MOTINOS ŽODŽIAI 


Aš išvyniojau baltą permatomą drobę — 
Tavo kančių gyvenimo sindonę. 

Matau joje įsoaustą brangų veidą, 
Galiu valiest skaudžias akių duobes... 
Tai mano kojų mindžioti takai, 

Tai mano šiurkštūs rudenio laukai 

Į tavo kakta amžinai įaugo... 


„.. Kvevia linais pageltę rankos. 
Juodam alksnyne verkia lapkritys. 
Tamsiom šakom užleistas ir užklotas 
Nuo metų važaliaves tvenkinys, 

Kur pasislėvusi mažytė išsiverkdavau ... 
Liepų nėra, 

Radastų nebėra, 

Baltas rankas palaidojus jieva ... 


Slyvyne tarp šakų ir susiraizgiusių aviečių, 


Tamsiai žaliam kave, nakties užklota, 
Manęs dar tebelaukianti ištikimai, 
Griuvėsių akimis mirksėdama liūdnai, 


Kraitinę sunkia skrynią saugo klėtis... 


Pirmos komunijos sustingusi liepsna 
Tavo delne ir rudenio šalna 


Šiltam gegužyje bučiuoja mano kaktą... 

BENDROJO LAVINIMO MOKYKLOS 
OKUPUOTOJE LIETUVOJE 


JONAS A IES ST IS 


Pabaiga 


Mokytojų dabar priskaitoma daugiau kaip 
23,000. Tai daugiausia naujai, jau pokariniais 
laikais paruošti žmonės. Senieji, nepriklausomy- 
bės laikais paruošti mokytojai, išauklėti giliai 
patriotiškoje dvasioje, okupantams buvo nepa- 
tikimi. Pokario metais po visą kraštą buvo pri- 
steigta vidurinės mokyklos lygio pedagoginių 
mokyklų. Veikia dideli Mokytojų institutai: 
Vilniuje ir Šiauliuose, kurie ruošia mokytojus 
vidurinėms mokykloms. Tai augštojo mokslo 
lygio mokyklos. Mokytojus, beje, ruošia ir uni- 
versitetas. Yra dar Naujoje Vilnioje Mokyto- 
jų institutas lenkų kalba dėstomosioms mokyk- 
loms, kuris mokytojais aprūpina ne tik buvusią 
lenkų okupuotą Vilniaus krašto dalį, bet ir ki- 
tas buvusias lenkų žemes, dabar priklausančias 
Rusijai ir Ukrainai. 


Mokytojų paruošimas skubotas. Mokiniai, 
pabaigę pedagogines mokyklas, “tobulinasi"' va- 
dinamuoju “neakivaizdiniu būdu" (per korespon- 
denciją). Stacionariniai institutų studentai ruo- 
šiami, išskyrus gal miestus, specialiai vidurinėms 
mokykloms. Kaimas, neturėdamas pakenčiamų 
gyvenimo sąlygų, turi tenkintis itin menko pa- 
ruošimo mokytojais. Baigusieji institutus kaimo 
kratosi ir deda visas galimas pastangas likti 
miestuose ir dirbti bet koki kitą darbą, kad 
tik galėtų gyventi mieste. 


Štai Švietimo ministerijos kadrų skyriaus 
viršininko Rakausko pranešimas (“Tarybinė mo- 
kykla", 1957, nr. 3, 46 psl.): “1955-57 mokslo me- 
tais buvo nukreipta į mokyklas 1979 mokyto- 
jai, baigę augštąsias ir vidurines pedagogines 
mokyklas, 974 mokytojai įgijo pedagoginį iš- 
silavinimą neakivaizdiniu būdu. Bet mokytojų 
kadrų atžvilgiu mokyklose dar nemaža trūku- 
mų: 677 mokytojai respublikoje dar neturi vi- 
durinio išsilavinimo, 966 mokytojai su viduri- 
Liu išsilavinimu dėsto V-XI klasėse ir toliau 
niekur nesimoko, 304 asmenys su viduriniu iš- 
silavinimu ir 4 su nebaigtu viduriniu išsilavi- 
nimu dirba vidurinių bei septynmečių mokyk- 
lų direktoriais.“' Cituojame tą patį pranešimą: 
“Tačiau mokslinio-tiriamojo darbo srityje peda- 
goginiuose institutuose dar yra nemaža trūku- 

mų. Iš 278 dėstytojų tik apie 20 proc. turi 
mokslinius laipsnius ir vardus“'. 

Bet kadrų (mokytojų) reikalas yra sudėtin- 
gesnis. Ne visa čia gali nuo švietimo organų 
priklausyti. Rakauskas skundžiasi: “Joniškio ra- 
jone (liaudies švietimo skyriaus vedėjas drg. 
Kontautas) priimami į pedagoginį darbą su- 
sikompromitavę kituose rajonuose asmenys ir 
neturį pedagoginio pasiruošimo; Mažeikių rajo- 
no liaudies švietimo skyriaus vedėjas drg. Na- 
vardauskas atsisakė priimti į pedagoginį darbą 
Švietimo ministerijos nukreiptus 6 specialistus 
su viduriniu pedagoginiu išsilavinimu, 0, pra- 
sidėjus mokslo metams, įdarbino 5 abiturientus. 
Panašių faktų buvo ir Kauno mieste. Neteisin- 
gai parenkami ir atleidžiami mokyklų vadovai 
ir be pagrindo kilnojami mokytojai Joniškio, 
Kaišiadorių ir kituose rajonuose.'' 

Neigudusiam skaitytojui šios eilutės gali 
pasirodyti labai paprastos. Ministerija tvarko 
gerai, bet vietoje atsiranda neklaužadų, kurie 
žlugdo ministerijos darbą. Nepamirškime, kad 
bolševikinėje santvarkoje yra dvi valdžios: par- 
tiniai ir sovietiniai organai. Ministerija yra so- 
vietinis organas. Švietimo ministeris kaip tai- 
syklė, yra ir turi būti partijos narys, bet, ka- 
dangi jis priklauso sovietiniams organams, jis 
turi būti būtinai tarp kūjo ir priekalo: iš vie- 
nos pusės jis priklauso nuo komunistų partijos 
CK mokyklų skyriaus vedėjo (V. Uoginto) ir 
ministerių tarybos pirmininko pavaduotojo 
mokslo ir kultūros reikalams (K. Preikšo, taip 
pat LKP CK nario). Du pastaruoju eina kūjo 
pareigas ir kala ministeriją iš viršaus. Prie- 
kalui atstovauja rajono liaudies švietimo sky- 
riaus vedėjas. Jo yra paskutinis žodis, jis yra 
pavaldus rajono komitetui (rajono komiteto I- 
sis sekretorius yra dažniausiai LKP CK narys 
ar bent kandidatas), ne švietimo ministerijai. 
Ministerija rūpinasi paruošti mokytojus pagal 
specialybę. Bet bolševikams specialybė, pašauki- 
mas, gabumai yra antraeiliai dalykai. Pirmoje 
vietoje vadinamasis “politinis subrendimas", 


Mokytojų keblol:os darbo sąlygos baido jau- 
nus mokytojus nuo pedagoginio verslo. Kadrų 


skyr. viršininkas P. Rakauskas (“Tarybinis mo- 
kytojas", 1957 kovo 21, nr. 12) rašo: “Todėl 
pas mus kiekvienais metais kartojasi faktai, 
kada jaunieji specialistai atsisako vykti -į. dar- 
bovietes. Štai praėjusiais metais Vilniaus pe- 
dagoginį institutą baigė 437 jauni mokytojai, 
o į mokyklas nuvyko tik 381 specialistas. Dar 
blogesnė šiuo klausimu padėtis Vilniaus Vals- 
tybiniame V. Kapsuko vardo universitete". 


Yra balsų, kad netrukus mokytojų bus pa- 
ruošta pakankamai. “Tarybinis mokytojas" (1956. 
10.25, nr. 43) rašo: “Šiuo metu jau beveik ne- 
pasireiškia mokytojų trūkumas. Todėl jau dabar 
pribrendo reikalas atrinkti mokytojus pedago- 
gus nuo mokytojų-valdininkų, kurie mokykoje 
tik valandas atidirba.' 


Dėl mokytojų specialybės kėlimo P. Ra- 
kauskas rašo (“Tarybinis mokytojas“ 1957.3. 
21, nr. 12): “Bet juk būtų geriau, jeigu tin- 
kamo pedagoginio išsilavinimo neturį mokyto- 
jai savo dalykinį, pedagoginį ir metodinį lygį 
keltų, sistemingai mokydamiesi... Mokytojai, 
kurie neturi reikiamo pedagoginio pasiruošimo 
ir niekur nesimoko, žinoma, bus priversti pa- 
likti mokyklą“. 


Kad tą vadėtis yra dar tikrai toli nuo idea- 
lo, tai kalba spaudos balsai apie “mokytojo 
profilio plėtimą“. Profilio plėtimas yra ne kas 
kita, kaip ruošimas mokytojo, galinčio dėstyti 
daug ar net visus dalykus. Tai pradžios mokyk- 
lose, ypač vienkomplektinėse, ir senais laikais 
būdavo. Bet anksčiau paminėjome, kad yra vien- 
kompletinių “vidurinių" mokyklų. Tuo būdu ta- 
sai mokytojo profilis iki padūmavimo ištyžta. 
Vadinamosios vidurinės septynmetės mokyklos 
kartais yra labai mažos, pvz. 46 mokiniai! Tokio- 
je mokykloje mokytojas norom nenorom turi 
imtis svetimų savo specialybei dalykų, nes jam 
atlyginama nuo pamokų. “Tarybinis mokytojas" 
(1957.5.23, nr. 21) rašo: “Būtina sutvarkyti pe- 
dagoginius kadrus taip, kad mokytojai dėsty- 
tų pagal turimą išsilavinimą, specialybę. Reikia 
išgyvendinti tokią netikusią praktiką, kai istori- 
kai dėsto literatūrą, o literatai — fiziką ir pan... 
Šitaip netikusiai komplektuojant kadrus, nuken- 
čia dalyko dėstymas, o ir mokytojas apkrau- 


"namas bereikalingų darbu". 


Pacituota ištrauka nušviečia esamą mokyto- 
jo padėtį. Su išvadomis nenorėčiau sutikti, 
nes čia ne tiek kaltas netinkamas kadrų kom- 
plektavimas, kiek patsai mokyklos pobūdis. Dar- 
bininkų jaunimo mokyklos yra nedidelės, ypač 
k-imo vietovėse. Anie jų dydį galima spręsti iš 
to, kad, sakysime, Lietuvoje 1955-56 mokslo 
metais jų mokinių skaičius teciekęs 19,150. Tai 
mokyklos suprastintu ir palengvintu kursu, no- 


DUKRELĖ 


A. BLATAS 


rintiems baigti vidurinį mokslą nepasitraukiant 
nuo gamybos. Kitaip tariant, tai vakarinė su- 
augusių mokykla. Panašios rūšies ir kaimo dar- 
bininkų mokyklos, kuriose tais pačiais mokslo 
metais buvo mokinių tiktai 5,842. Kaimo vieto- 
vėse tos mokyklos organizuojamos prie esamų 
vidurinių mokyklų, tik jose mokslas koncentruo- 
jamas daugiau žiemos mėnesiais, kada sodžiuje 
mažiau darbo. Šios mokyklos, būdamos švietimo 
ministerijos žinioje, įeina į bendrąjį mokyklų 
skaičių, bet jų yra nemaža. Beveik kiekviena 
didesnė įmonė turi savo darbininkų jaunimo 
mokyklą. Šios mokyklos, ypač mažosios, vargu 
ar beturi savo nuosavus kadrus ir gal net va- 
dovybę. Mokytojams, atrodo, jos yra gana nau- 
dingos, nes jose mokslas ne su visu rimtumu 
išeinamas, klasės mažos, tai mokytojams tose 
mokyklose dirbti pravartu: gauna papildomų 

A. Vaičiulaitis 
NAKČIA SUSTOJUS PO ŽYDINČIA LIEPA 


Mūsų dienos—liepos žiedas 
Šiaurės krašto naktyje, 
Balto sodo obelėlė, 
Apynėlis, lelija. 


Tolumoj dangus žioravo, 
Liejosi gaili daina. 
Vėjuose klegėjo gervė, 
Teviškėlėn skrisdama. 


Naktį žvainą mes praėjom 
Tarp lelionių ir sapnų. 
Bėgom, lėkėm, lyg šešėliai, 
Užu marių mėlynų: 


Žydi ten kupli liepužė, 
Šiaurės soduos ošdama. 
Kvepia vyšnios baltą naktį, 
Obelėlė, sedula. 


pamokų. O mokytojo atlyginimas yra skurdo- 
kas: 500-600 rublių. 


Vadovėliai 


Jei mokytojų ir mokyklų pastatų padėti 
laikytume pakenčiama, tai vadovėlių klausimą 
galima pavadinti skandalingu. Vien lietuvių kal- 
bos ir literatūros vadovėliai, ir tai tali gražu 
ne visi, lietuvių autorių sudaryti, o beveik vi- 
si kiti vadovėliai yra rusų mokyklų vadovėliai, 
išversti lietuvių kalbon. Nėra tokių būtinų va- 
dovėlių lituanistikos disciplinai, kaip Lietuvos 
geografija, Lietuvos istorija, lietuvių literatū- 
ros istorija. Kaip tie dalykai dėstomi, sunku 
net pasakyti, bet Lietuvos istorija ir Lietuvos 
geografija net nefigūruoja mokyklos programo- 
se. Reikia manyti, kad tai praeinama visuotinės 
istorijos kurso pamokose, kur rusų istorijai ten- 
kanti liūto dalis, o Lietuvos literatūros istori- 
jos dar vis neprisirengiama paskelbti. 


Nors dabar daug kalbama apie grįžimą į 
lenininę tautybių politiką, kurią pagal Lenino 
priešmirtines pastabas reikėtų suprasti kaip pil- 
ną mažumos kultūrinę ir politinę (sąjungos 
ribose) autonomiją, bet tai dar toli gražu nuo 
realybės. Stalino eros, aišku, negalima lyginti 
su šiais laikais. Reikia manyti, kad dalykai ne- 
stovės vietoje. Bet rusams yra svarbu tasai pro- 
cesas tormozuoti visais galimais būdais, nes tai 
gresia ne vien bolševikiškam režimui, į kurį 
ir dažnas didžiarusis mielai nusispjautų, bet 

pačiai imperijai. Štai dėl ko vadinamoji leni- 
ninė tautybių politika yra ne kas kita, kaip tik 
mažumų savos kalbos vartojimo laisvė arba pri- 
vilegija. Išjungęs Lietuvos istoriją iš Rusijos is- 
torijos, atgaivinsi savarankiškumo dvasią. Kal- 
bėsi apie Lietuvą kaip atskirą geografinį viene- 
tą — tas pats. Apie literatūros istoriją nėra ką 
ir kalbėti, nes mūsų literatūra beveik visa an- 
tirusiška. 

Mokyktojas, neturėdamas vadovėlio, iš vie- 
nos pusės turi kiek laisvės, kurios pasigenda ir 
ne vienas partietis, o iš kitos pusės jis pastatytas 
jiešmininko poste: jei kas išeina aikštėn, tai 
kaltas mokytojas, ne režimo žmonės. Būtų va- 
dovėliai, mokytojas galėtų jais remtis ir reika- 
le gintis. Tai yra tikra teroro priemonė. 

Vadovėliai, be to, yra ir krašto apiplėšimo 
priemonė. Reikia atminti, kad ckupanto tiks- 
las visais galimais būdais plėšti okupuotąjį kraš- 
tą. Sovietų Sąjungoje poligrafijos pramonė yra 
iš pirmaujančių. Vadovėliai perspausdinami kas- 
met. Mokiniui vidutiniškai per metus reikia 
pirkti knygų už 150 rublių. Prašome padaugin- 
ti šią sumą iš pusės milijono. Iš tos sumos at- 
skaitykite dvidešimt penkis procentus rusams 
vadovėlių autoriams ir pamatysite, kad tai nėra 
jau taip nežymi duoklė maskoliams. 

Lietuvoje vadovėliai spausdinami trimis 
kalbomis: lietuvių, rusų ir lenkų. Kam ta ko- 
medija, ypač dėl rusų kalbos vadovėlių, sunku 
beįsivaizduoti, bet greičiausia tai bus “sovietinės 
nepriklausomybės" pažymys. Neteko patirti, ar 
rusų kalba dėstomųjų mokyklų vadovėliai spaus- 
dinami vietoje. Gal ne. Bet lenkų kalba vado- 
vėliai nuo seno spausdinami iš metų į metus. 
Pavyzdžiui “Tiesa? (1952.6.25) rašo: “Mokslo 
metų pradžioje turi būti išleista 85 vadovėlių 
vienetai lietuvių kalba 1,835,000 egzempliorių 
skaičiuje ir 27 vadovėlių vienetai lenkų kalba 
68,000 egzempliorių skaičiuje“. Sekančiais me- 
tais (“Tiesa", 1953.8.8.): “Šiemet atspausdinta 
131 vadovėlis bendru tiražu 2,044,000 egzemplio- 
1ių, iš kurių 99 pavadinimai lietuvių kalba ir 32 
pavadinimai lenkų kalba“. “Tarybinė mokyk- 
la" (1957., nr. 8, 46 psl): “Įvairiu pavadinimu 
mokyklinių vadovėlių šiemet bus išleista bendru 
2 mil. 255 tūkst. egz. tiražu". 

Skaičiai dar nieko nepasako. Bolševikai po- 
pierio negaili savo propagandai. Kam įdomu, 
kaip atrodo bolševikiškas vadovėlis, galėtų pa- 
sižiūrėti kad ir į tokią Juozo Žiugždos “Lie- 
tuvių kalbos sintaksę", kur sukišta tiek bolševi- 
kiškų blevyzgų, jog apmaudas ima, kad ji ne 
kitataučio parašyta. Sintaksė vadovėlyje yra pa- 
skutinės eilės dalykas: pirmoj vietoj bolševi- 


kiški šūkiai, antroj vietoj nepriklausomybės 
laikų dergimas, o tik dešimtoje ar vienuolikto- 
je vietoje — pati sintaksė. 


Štai prieš mūsų akis knygų katalogas “Pe- 
dagoginė literatūra No 92a, 1957, Maskva.“ Im- 
kime P. Gailiūno, A. Chlebinsko ir E. Orvidie- 
nės “Gimtąjį žodį“ III klasei (skyriui, J.A.). 
Vadovėlio medžiaga padalinta į tris skyrius: 
literatūros, gamtos-geografijos ir istorijos. Va- 
dovėlio apibūdinime pasakyta: “Istorijos sky- 
riuje yra šie poskyriai: 1) iš mūsų Tėvynės 


praeities, 2) iš mūsų socialistinės Tėvynės pra- 
pokarinė 


eities, 3) Dydysis Tėvynės karas, 4) 
statyba. 


Labai apsviltų pirštus tasai, kurs pamanytų, 
kad “mūsų Tėvynė', tai Lietuva. Tokios tėvy- 
nės ir dar su didžiąja raide nėra lietuviškuose 
mokyklų vadovėliuose. Juose kur nors užkampy 
galima rasti viena kita paminėta "feodalinė", 
"kapitalistinė" ar “buržuazinė" Lietuva, bet mo- 
kyklose nuo pat pirmojo skyriaus “Tėvynė? sie- 
jama tik su viena Rusija. 

Vadovėlio lietuviškumas yra labai reliaty- 
vus. Jame viena kalba lietuviška, o dvasia per- 
dėm rusiška ir, žinoma, bolševikiška. Tuo bū- 

du vadovėlis, ar jis lietuvio, ar ruso padarytas, 
dalykų iš esmės nekeičia. Dažnai lietuvis dau- 
giau dergia savo kraštą ir ypač praeitį negu 
rusas. Pavyzdžiui, kai 1953 metų pavasarį buvo 
aptariamas lietuvių literatūros “maketas, ru- 
sas prof. B. Larin “buržuazinei literatūrai"? bu- 
vo daug palankesnis negu Korsakas ar Venclo- 
va. 

Po tiek okupacijos metų kiekvieną rašyto- 
ją jau veikia vadinamasis savikritikos dėsnis: 
rašytojai ir vadovėlių sudarinėtojai kontroliuo- 
ja patys save. Ta savęs kontrolė labai nesudė- 
tinga: šmeižk savo paties praeitį ir kraštą rusų 
praeities ir rusų naudai, ir įtiksi okupantui. 
Dažnai toji pastanga, kaip mano paminėtoje 
Juozo Žiugždos sintaksėje, siekia kraštutinį kok- 
tumą. Vadovėlis, pasirodo, metodiška savo puse 
kiek senstelėjęs, bet kas pajėgs taip įsiteikti 
okupantui, kaip Žiugžda. 

Žiugžda nėra išimtis. Minėtame kataloge 
yra vienintelis lietuvos istorijos vadovėlis (pra- 
džios mokyklos IV skyriui): J. Jurginis: “Lie- 
tuvos TSR istorija. Paaiškinime parašyta: Va- 
dovėlyje trumpai išdėstoma Lietuvos TSR isto- 
rija nuo seniausių ligi mūsų laikų. Daug vietos 
skirta darbo žmonių kovai už Tarybų valdžią 
Lietuvoje, darbininkų ir valstiečių kovai buržua- 
zinės diktatūros metais ir atkuriamajam dar- 
bui pokario laikotarpiu. Manau, kad didelių 
aiškinimų nereikia, nes kiekvienam aišku, ką 
tai reiškia, kalbant apie Lietuvos istoriją: “trum- 
pai išdėstoma“ ir “daug vietos paskirta". 


Tiesa, paskutiniu metu vis dažniau ir daž- 
niau pasigirsta balsų, kad reikia savų, pačių 
pedagogų sudarytų vadovėlių visoms discipli- 
noms. Kartais vienas kitas vadovėlis jau eilę 
metų žadama išleisti, bet vis užkliūva, užsiguli 
ar leidykloje ar spaustuvėje, ar sandėly, o jų, 
kaip, pavyzdžiui, K. Gerulaičio Lietuvos TSR 
geografija IV klasei (skyriui, J.A.), jau seniai 
žadama ir kataloguose įrašoma, bet rinkoje tik 
dabar pasirodė. Aišku, kad tai įvyko ne dėl 
vadovėlio sudarytojo, leidyklos ar spaustuvės 
kaltės... 

Kad tai ne jiešmininkai kalti, gali paliudy- 
ti šis LTSR Valstybinės pedagoginės leidyklos 
pareigūnas (žr. “Tarybinis mokytojas,? 1957.VI. 
13): “Leidyklos vyr. redaktorius drg. Saulius 
pasakoja: — Dažnai laiku atiduoti vadovėlius į 
spaudą mes negalime todėl, kad jie nelaiku pa- 
tvirtinami. Pavyzdžiui, Gerulaičio “LTSR geo- 
grafijos" vadovėlį mes būtume galėję greičiau 
išspausdinti, jei nebūtų užtęsiamas jo tvirtini- 
mas. Jau nuo balandžio mėnesio vidurio jis 
buli LTSR Švietimo ministerijos Mokymo-me- 
todiniame skyriuje, ir sunku pasakyti, kada bus 
patvirtintas". 

Padėtis nėra linksma: vadovėlis svetimas, 
mokytojas užguitas vergas. 

Lieka mokinys. Jo gera valia, jo patriotiš- 
kumas. Nemanytume, ir taip iš tikrųjų nėra, 
kaip okupanto spauda didžiuojasi. Visi lietu- 
viai, išskyrus gal tiktai paskutinius oportunis- 
tus, net partiečiai gilumoje širdies nori, kad 
ivanas išeitų. Jaunimas moka ir nori lietuvybe 
didžiuotis. Bet nereikia pamiršti, kad mokyk- 
la savo daro. Patriotizmas, be gilesnių žinių, 
tampa paviršutiniškas, jam trūksta gelmės. Oku- 
pantai mokyklą išnaudoja savo tikslams. BoL- 
ševikiškas auklėjimas mažai rūpinasi kultūrin- 
gumu ir morale. Komjaunimo spauda pilna pa- 
vyzdžių apie mokyklinio amžiaus jaunuolius al- 
koholikus, mušeikas ir vagilius. Ir tai supran- 
tama, kad blogi mokiniai stengiasi “atsigriebti" 
mokykloje ir gyvenime per komjaunimo or- 
ganizaciją. 

Prieš pradedant pernai mokslo metus, švie- 
timo ministeris Mečys Gedvilas primena mo- 
kytojams (“Tarybinis mokytojas“, 1957.VIII. 
29): “Nustebę kartais matome jaunuolius dy-- 
kaduonius, ponybės manijos pagautus, kurie nie- 
kina bet kurį darbą, ypač fizinį. Dar sutinka- 
me keistus svajotojus, atitrūkusius nuo tikrovės, 
realaus gyvenimo, klajojančius jame betiksliai, 
nusivylimo apimtus ir aimanuojančius dėl ne- 
sekmių. Neretai mus pykdo savanaudžiai, ivai-- 
raus plauko kombinatoriai, kurie jieško progos 
lengvai pasipelnyti visuomenės sąskaita, daug 
reikalauti ir nieko neduoti. Neretai jie savo 
karjerą baigia teisme. Susiduriame mes dar su 
padaužomis, girtuoklėliais, leidžiančiais laiką 
prie buteliuko ir pastojančiais praei- 
viams kelią" (mano praretinta, J.A.). 

Nemanau, kad tai būtų paprastas sutapi- 
mas. Bet panašūs jaunuolių tipai yra kasdie- 
ninis reiškinys “Komjaunimo tiesos“ laikraš- 
čio rubrikoie “Po šaltu dušu“. Komjaunuoliai 
yra mokyklų koviešpačiai (su komunistų par- 
tija), jie kišasi į mokyklos tvarką ir auklėji- 
mą. Jie iš pirmųjų dienų auklėjami vadovauti, 


ergo — nieko nedirbti. Jie yra tie partijos 
lepūnėliai — režimo pamatai, ateitis ir laidas. 
Reformos 


Naujumai, reformos, patobulinimai yra ei- 
liniai bolševikinės propagandos arkliukai. Spau- 
da viską išpučia. Bet iš tokių reformų gal rei- 
kėtų pažymėti keletą. 1954-55 mokslo metais į- 
vesta koedukacija, tai yra, berniukų ir mergai- 
čių mokymas drauge. Tais pat mokslo metais 
įvestas visuotinis vidurinis (vienuolikmetis)mo- 
kymas miestuose. 1955-56 mokslo metais įves- 
tas vadinamasis politechninis mokymas. 1956-57 
mokslo metais pradėta steigti mokyklos interna- 


tai, kurių dabar visoje respublikos teritorijoje 
yra anie šešetą. Jos, atrodo, yra dvejopos: nu- 
sipelniusių tėvų našlaičiams ir disciplininės bei 
defektyviems mokiniams. Daug apie jas kal- 
bama, bet jųjų aiškaus veido iš spaudos dar 
negalima susidaryti. Pačioje Rusijoje jų yra 
daugiau. Tai komunistiniam ir specialiam auk- 
lėjimui skirtos mokyklos, pasišovusios eiti ne 
vien mokyklos, bet ir šeimos pareigas. 

Prie naujumų reikia priskirti ir keliamų- 
jų egzaminų panaikinimas. Palikti tiktai bai- 
giamieji. Anksčiau iš klasės į klasę buvo ke- 
liama (IV-X arba XI kl.) tik pagal egzaminų 
duomenis. Pagal naują instrukciją egzaminai 
paliekami tiktai baigiamose VII ir XI (rusų kal- 
ba dėstomose X) klasėse. Visų kitų klasių moki- 
niai keliami į augštesnes klases pedagogų ta- 
rybos nutarimu pagal metinius pažymius, tai 
yra, keliami tie mokiniai, kurių metiniai pažy- 
miai iš visų pagrindinių mokomųjų dalykų (be 
fizinės kultūros, dainavimo ir piešimo) yra ne- 
mažiau kaip “trys" (Lietuvoje galiojanti 5-1 
pažymių sistema). 

Iš mažesniųjų reformų reikėtų pažymėti 
Švietimo ministerijos instrukciją dėl mokinių 
“darbo krūvio“ mokyklose. Tasai krūvis yra 
dvejopas: apkrovimas mokinių namų darbais 
ir organizacinė veikla. Tiesą pasakius, vaikų 
“politinė veikla“ prasideda nuo priešmokykli- 
nio amžiaus, bet tikrai pagyvėja mokyklinio 
arba pionierinio amžiaus vaikams. Komjau- 
nuoliai jau veikia suaugusių žmonių mastu. 
Lietuvos lenininio komunistinio jaunimo sąjun- 
gos (LLKJS) centro komiteto sekretorius Gri- 
gonis rašo (“Tarybinis mokytojas", 1956. nr. 1) 
tuo klausimu: “Dažnai pasitaiko, kad vakarykš- 
tis pionierius, kuriam vos sukako 14 metų ir ku- 
ris šiandien tapo komjaunuolių, priverstas posė- 
džiauti, kaip suaugęs žmogus.'' 

Nereikia nei sakyti, kad tasai mokinių už- 
mokykliniu darbu ir veikla apkrovimas yra pa- 
siekęs tokių proporcijų, kad ministerija turėjo į- 
sikišti ir potvarkiu nustatyti namų darbų ir 
veiklos valandas. Pavyzdžiu imami tik du rajo- 
nai, — Skaudvilės ir Kupiškio, kur mokiniams 
namų darbus tenka dirbti net 6-7 valandas. 

Būdingesnes to ministerijos potvarkio vie- 
tas ištisai pacituosiu: 

“Mokyklose ir užmokyklinėse įstaigose vie- 
ni ir tie patys mokiniai, užsiiminėja keliuose 
dalykiniuose būreliuose (mokyklose veikia vi- 
sa eilė būrelių, vadinamų dalykiniais, kurie 
neva silina mokinių žinias: geografų, gamtinin- 
kų, darbščiųjų rankų ir tt. J.A.), perkraunami 
visuomeniniu ir kitu nepamokiniu darbu. Tuo 
tarpu "diesnė mokinių dalis visai nedalyvauja 
užklasiniame mokyklos gyvenime. Ypač padi- 


dėja mokinių darbo krūvis pavasarį, kai savo 
darbą suaktyvina jaunieji gamtininkai, sporti- 
ninkai, saviveiklininkai. Apsunkina darbą ir 
iki šiol įsivyravusi praktika — masines prie- 
mones (festivalius, dainų šventes, pionierių są- 
skrydžius) taip pat organizuoti pavasarį. 


“Mokyklų vadovams ir mokytojams 
nurodyta, kad mokinių atlikimą išaiškintų pa- 
mokoje, reguliuotų darbų krūvį taip, kad pa- 
mokų ruošimui namuose I klasės mokiniams pa- 
kaktų 1 val.; II klasės — 1-1.5 val.; III-IV kla- 
sių — 1.5-2 val.; V-VI klasių — 2-3 val.; VII 
klasės — 2.5-3 val.; VIII-XI klasėse 3-4 val. 
Nurodyta tinkamai pertvarkyti pamokų tvar- 
karaščius, sudaryti rašomųjų darbų pravedimo 
grafikus ir griežtai jų laikytis, pasiekti, kad 
klasėje per dieną būtų skiriamas tik vienas, 
o savaitėje ne daugiau kaip du kontroliniai 
rašomieji darbai. 

“Ministerijos kolegija nurodė, kad būtina 
taip sutvarkyti reikalus, jog kiekvienas moki- 
nys visuomeniniam ir nepamokiniam darbui 
(įskaitant susirinkimus) savaitėje gautų nedau- 
giau kaip 3-4 valandas V-VII klasėse ir 4-5 
valandas VIII-XI klasėse" (“Tarybinis moky- 
tojas 1951-4411). 


Sunku pasakyti, ar šis potvarkis veikia tik 
respublikoje. Iš visa ko atrodytų, kad taip. 
Tuo būdu, sakyčiau, pasireiškęs bent toks lie- 
tuviškos mokyklos savarankiškumas. Tai, atro- 
do, buvę labai opu. Bolševikinėje santvarkoje 
naujumai įvedami paprastai su dideliu triukš- 
mu, bet kai kurie jų apleidžiami su absolučia 
tyla. Taip, sakysime, dar asmenybės kulto me- 
tu buvo įvesta mada pažangiųjų mokinių pareiga 
padėti atsilikusiems draugams. Iš viso ko buvo 
galima spręsti, kad tasai “pedagoginis metodas'' 
buvo masiškai taikomas gyvenime, nes apie tai 
buvo daug rašoma, kalbama, svarstoma, skel- 
biami mokiniai pirmūnai ir žymūnai, o paskui 
nejučiomis visa tai nuščiuvo. Tik po kokių 
poros metų kažkoks provincijos laikraštėlis per- 
daug garsiai pasididžiavo pažangiųjų mokinių 
žygdarbiais, tai respublikinis dienraštis ir šoko 
trinkt galvą redaktoriui, kam jis giriąs ir pro- 
paguojąs tą nepedagogišką ir seniai pasmerk- 
tą metodą, verčiantį gerus mokinius smaugtis 
su atsilikėliais ir tinginiais. 


Abiturientai 


Jaunuoliai, baigę septynmetes, eina arba 
į gyvenimą arba į specialias vidurines mokyk- 
las, vadinamas technikumais ir kitais vardais. 
Gi jaunuoliai, kurie lieka vidurinėse mokyklo- 
se, pabaigę septynias klases, ar baigusieji sep- 
nynmetes stoja į vidurines, mano stoti į augš- 


303 


tąsias mokyklas. Abiturientų arba jaunuolių, 
baigusių vienuolika vidurinės mokyklos klasių, 
skaičius svyruoja apie 9-10 tūkstančių. Pavyz- 
džiui, 1953-54 m.m. abiturientų buvo 10,590; 
1954-55 — 8540; 1955-56 — apie 9000 ir 1956-57 
apie 10,000. 


Mokyklą baigus ir gavus brandos atesta- 
tą, mokinio vargai dar nesibaigia. Jie, stoda- 
mi į augštąją mokyklą, turi laikyti egzaminus 
iš kai kurių bendrų ir specialybės disciplinų. 
Išimtis daroma tik tiems abiturientams, ku- 
rie yra apdovanoti aukso ar sidabro medaliais. 
Štai tų laimingųjų skaičiai: “1956-57 m.m. 
Švietimo ministerijos komisija, patikrinusi 325 
abiturientų, atsiųstų apdovanoti aukso ir sidab- 
ro medaliais, rašomuosius darbus, pripažino ver- 
tais apdovanoti 255; ir jų 54 abiturientai ap- 
dovanoti aukso medaliuis, o 201 — sidabro; 
70 abiturientų nebuvo pripažinti nei aukso, nei 
sidabro medaliai, o vienam iš jų atidėtas ag- 
zaminas rudeniui. Palyginus su praėjusiais 
mokslo metais, lietuvių dėstoma kalba mokyk- 
los (mano pabraukta, J.A.) pristatė apdovano- 
ti didesnį skaičių abiturientų. Patikrinus rašo- 
muosius darbus, matyti, kad ne tik padidėjo 
pristatytų apdovanoti abiturientų skaičius, bet 
ypač skiriasi apdovanojimo resultatai. Jei pra- 
ėjusiais metais iš 158 abiturientų aukso med2- 
lius gavo 7, sidabro — 6, neapdovanoti 83 
abiturientai, o vienam iš ju atidėtas egzami- 
nas rudeniui, tai šiais mokslo metais iš 200 
abiturientų aukso medalius gavo 26, sidabro 
131, o neapdovanoti 43.7 (“Tarybinė mokykla; 
195751nr; 7,45 psL) 


Pacitavau tyčia parodyti, kad aukso meda- 
lių lietuviai abiturientai negavo nė pusės pa- 
skirtųjų, tai reiškia, kad didesnė pusė teko 
rusams, tik sidabro medaliais lietuviai abiturien- 
tai pirmauja. Atrodytų, kad rusams abiturien- 
tams favorizuojama, turint galvoje, kad lietu- 
viai abiturientai turi metus viršaus ir reikė- 

tų laukti iš jų didesnio brandumo. Nebent ru- 
sai lietuvius “neša" rusų kalba, kuriai, atrodo, 
taikomas vienodas matas lietuviams ir rusams. 


Prierašas 


1958-59 mokslo metų mokymo plane (“Ta- 
rybinė mokykla“, 1958 m. vasario mėnuo, nr. 
2, 47 psl) beveik nėra žymesnių pakeitimų, 
nebent tai, kad lietuvių kalbai ir literatūrai 
skiriama per 11 metų 74.5 savaitinių pamo- 
kų (buvo 73 per tą patį laiką), o rusų kal- 
bai ir literatūrai 41 savaitinė pamoka (buvo 
42.5 namokų), ir kad rusų kalba bus pradeda- 
ma nuo antrųjų metų antrojo pusmečio ( da- 
bar buvo pradedama nuo antrųjų mokslo metų 
pradžios). 

Šių metų pedagoginėje spaudoje pradėta 
daug rašyti anie reikalą iš vienuolikmečio mo- 
kymo sistemos pereiti i dvylikmetį arba net ir 
dar ilgesnę bendrojo lavinimosi mokymo sis- 
temą. Ta švietimo sistema būtų skiriama ne į 
tris, bet į du koncentru: I-VIII klasių ir IX-XII 
klasių koncentrus. Pažymėtina, kad dvylikmetė- 
je vidurinėje Mokykloje lietuvių kalbai ir lite- 
ratūrai skiriama 78 savaitinės pamokos, o ru- 
sų kalbai ir literatūrai siūloma tik 36 savai- 
tinės pamokos, ir pradėti rusų kalbą tik nuo 
trečiosios klasės. 

Reikėtų pažymėti dar vieną naujieną. Nu- 
tarta dviejų metų būvyje vidurinių mokyklų 
moksleiviams įvesti privalomą uniformą. Ta uni- 
forma jau nriimta. Pažymėtina uniformos va- 
karietiškas ir lietuviškas pobūdis. Ir švarkelio 
ir marškinių atversta angliško fasono (aprašy- 
me tuo žodžiu ir apbūdinta) apikaklė. Ir ber- 
niukams ir mergaitėms tautinės įuostos kakla- 
raištėliai. Pati uniforma rudos spalvos. Reikia 
manyti, kad lietuviai vidurinių mokyklų moki- 
niai garsės savo užsienietiška ranga, kaip dabar 
Rusijoje užsieniečiais garsėja Lietuvos augštų- 
jų Mokyklų studentai. 


PASTABOS PRIE ŠV. KAZIMIERO GARBINIMO ISTORIJOS 


PAULIUS RABIKAUSKAS, S.J. 


Iki naujausių laikų šv. Kazimiero gyvenimo 
ir ypač jo kulto istorija skendėjo tirštuose rū- 
kuose. Užtenka tik pavartyti senesniųjų apie šv. 
Kazimierą rašiusių autorių darbus: kiek ten ne- 
tikslumų, nepaliestų ir neišspręstų problemų 
ir net grubių istorinių klaidų! Nemaža šviesos 
į šis ūkanas atnešė prieš trejus metus pasiro- 
džiusi prof. Z. Ivinskio studija. Plati doku- 
mentacija, gausi, iš dalies niekur nepanaudota 
archyvinė medžiaga ir pagaliau autoriui įprastas 
kruopštus dokumentinių duomenų gvildenimas 
ir aiškinimas — tai savybės, kuriomis prof. 
Ivinskio studija viršija visus kitus iki mūsų 
dienų pasirodžiusius šv. Kazimiero gyvenimo 
aprašymus. Tačiau klystume, jei manytume, kad 
jau visi šv. Kazimierą liečią šaltiniai būtų iš- 
semti, kad bent tais klausimais, kuriuos prof. 
Ivinskis savo studijoje plačiau panagrinėjo, nie- 
ko naujo nebūtų galima atrasti. Jubiliejiniai 
šventojo Lietuvos Globėjo metai paskatino ir 
mane, kiek laikas ir kiti užsiėmimai leido, ar- 
čiau susipažinti su kai kuriais šventojo karalai- 
čio garbinimo šaltiniais; vieną kitą iš jų pasitai- 
kė naujai užtikti, į kitus turėjau progos giliau 
pažvelgti. Šių pastabų tikslas ir yra pasidalinti 
su visais, kurie domisi mūsų Tautos Globėjo 
gyvenimu ir jo garbinimo istorija, reikšminges- 
nėmis šių laimingų radinių išdavomis. Nenorė- 
damas pastabų tekstą perdaug apsunkinti, smul- 
kiais, kiekvieną įvykį liečiančių šaltinių nu- 
rodymais, težymėsiu tik tuos, kurie ligi šiol ne- 
buvo panaudoti arba kuriuos dėl dalyko svar- 
bos reikėjo vėl paminėti. 


I. Dėl atlaidų už koplyčios lankymą. 


Seniai yra žinomas pop. Aleksandro VI 
1501 m. gegužės 15 d. raštas, kuriuo tikintie- 
siems, Kalėdų, Grabnyčių ir Žolinių šventėse 
lankantiems ir auka paremiantiems Vilniaus 
katedroje esznčią, Švč. Marijai ir šventiesiems 
Andriejui ir Stanislovui pašvęstą koplyčią, ski- 
riami 20 metų ir tiek pat kvadragenų atlai- 
dai (Cod. dipl. eccl. Vilnen. I 2, p. 575, Z. 
Ivinskis, Šv. Kaz., p. 56 ir 204). Šis dokumen- 
tas mums svarbus tuo, kad jame paminėta, 
jog toje koplyčioje palaidotas tuometinio didž. 
Liet. kunigaikščio Vladislovo brolis Kazimieras, 
garsėjąs daugeliu stebuklų (multis miraculis 
clarere perhibetur). Kai kas, nematęs ištiso po- 
piežiaus rašto teksto, įį aiškindamas, daro per 
tolimas ir kartais visai klaidingas išvadas: po- 


piežius šia bule suteikęs atlaidus už šv. Kazi- 
miero karsto lankymą arba ja net paskelbęs 
karalaitį palaimintuoju. Iš tikrųjų atlaidų su- 
teikimo tikslas buvo ne kas kita, kaip patrauk- 
ti į neseniai pastatytą, gražiai išpuoštą didžia- 
jam Lietuvos kunigaikščiui ypačiai brangią kop- 
lyčią daugiau lankytojų ir paskatinti juos savo 
auka prisidėti prie jos išlaikymo (ut) fide- 
les ipsi libentius devotionis causa ad dictam 
capellam confluant ac ad conservationem et 
manutentionem manus promptius porrigant a- 
diutrices). Tai nebuvo kažkas ypatinga, vien 
tai koplyčiai skirta. Panašių atlaidų tuo pačiu 
metu popiežius suteikė visai Vilniaus katedrai 
ir taip pat šv. Onos koplyčiai (Cod. dipl. eccl. 
Vilnėn, I 24 p. 573: ir 585) Iš to yra“ aiškų, 
kad Aleksandras VI savo bule nedaro šv. Ka- 
zimiero atžvilgiu jokio autoritetingo sprendimo 
nei, suteikdamas atlaidus, nori paremti jo gar- 
binimą; netgi minėdamas prie jo karsto įvyks- 
tančius stebuklus, pavartoja žodį “perhibetur*, 
vadinasi, kiti jam taip sakė, o jis pats už tą 
žinią nesiima jokios atsakomybės. 


II. Dėl kanonizacijos bylos eigos. 


Kaip žinome, po 1516-1517 metais išvysty- 
tos plačios šv. Kazimiero kanonizacijos reika- 
lu akcijos ir įvairių į Romą siųstų laiškų pop. 
Leonas X 1517 m. lapkričio 4 d., viename iš 
įprastų pasitarimų su kardinolais (vad. konsis- 
torijoje), davė leidimą pradėti kanonizacijos 
bylą už Romos Kūrijos ribų (in partibus), 
t.y. tose vietose, kur gyveno ir veikė turimas 
galvoje kandidatas į šventuosius (plg. Z. Ivins- 
kis, šv. Kaz., p. 57-68). Šiai bylai pravesti 
buvo paskirti vyskupai, kurių vardai konsisto- 
rijos posėdžio užrašuose liko nepažymėti. Iš vė- 
lesnių įvykių ir paties popiežiaus raštų suži- 
nome, kad tai buvo Gniezno arkivyskupas ir 
Lenkijos rimas Jonas Laskis ir Pšemyslio vys- 
kupas Petras Tomickis kuris buvo drauge ka- 
raliaus sekretorium ir Lenkijos vicekancleriu. 
Gavęs tuo reikalu popiežiaus brevę, Gniezno 
arkivyskupas netrukus ėmėsi vykdyti jam pa- 
vestą misiją. Darbą pradėjo 1518 m. pavasa- 
rį Krokuvoje. Ar Pšemyslio vyskupas jam pa- 
gelbėjo, neaišku; žinia anie pradėtą Kazimiero 
bylą temini vien Gniezno arkivyskupą. Apie 
tai ir apie kai kuriuos kitus svarbius Kazi- 
miero bylą liečiančius faktus sužinome iš 
šv: Jacinto (arba Jackaus) kanonizacijos by- 

los aprašymo, kurį perspausdino bolandistai 
(Acta SS, Augusti III, p. 321-337). 

Iš čia paaiškėja, kad pradėjus Krokuvoje 
tirti Kazimiero gyvenimą ir stebuklus, kilo min- 
tis prie jau vedamos bylos prijungti kitą kandi- 
datą į šventuosius, Lenkijoje veikusį ir šventu 
gyvenimu bei stebuklais pagarsėjusį domininko- 
ną Jacintą (11257). Karalius, paragintas Gniez- 
no arkivyskupo, kreipėsi 1518 m. gegužės 31 d. 
į popiežių Leoną X, prašydamas pavesti tam 
pačiam Gniezno arkivyskupui arba, jei popie- 
žiui patiks, Krokuvos ir Pšemyslio vyskupams 
ištirti Jacinto gyvenimą ir stebuklus, lygiai 
kaip ir Kazimiero (karaliaus laiško ir kitų šia- 
me skyrelyje minimų dokumentų tekstus galima 
rasti Acta SS., Aug. III, p. 322 ss.) Karalius 
savo laiške aiškiai pažymi, kad abi bylos ga- 

UOSTAS 
(Liet. pranciškonų vienuolynas Brooklyne) 


lėtų būti vedamos drauge (sub uno processus 
tenore... una opera). Leonas X tuoj pat (1518 
m. liepos mėn. gale) patenkino karaliaus pra- 
šymą, paskirdamas Krokuvos ir Pšemyslio vys- 
kupus vesti Jacinto bylai. Ar ir popiežius no- 
rėjo abi, Kazimiero ir Jacinto, bylas suplakti 
į vieną, nežinia; nepaskyrimas Gniezno arkivys- 
kupo, kuris jau buvo pradėjęs Kazimiero bylą, 
leidžia verčiau manyti, kad popiežiaus minty- 
je buvę sudaryti atskiras komisijas. Iš abiejų 
Jacinto bylai vesti paskirtų vyskupų krokuviš- 
kis susirgo, pšemyslietis, užimtas valstybės rei- 
kalais, tam visai neturėjo laiko. Todėl karalius 
vėl kreipėsi į popiežių, kad paskirtų kitus as- 
menis, ir pasiūlė Krokuvos vyskupą sufraganą 
ir vieną katedros kapitulos kanauninką. Tik 
1521 m. rugpjūčio 29 d. buvo parašytas naujas 


paskyrimas su visais įgaliojimais tiems dviem 
karaliaus pasiūlytiems asmenims. "Tuo tarpu 
Kazimiero byla žymiai pasistūmėjo į priekį: 
visus reikiamus tyrimus ir liudininkų apklau- 
sinėjimus Vilniuje jau 1520 metų bėgyje atliko 
popiežiaus legatas vysk. Zacharijas Ferreri. 
(NB. Z. Ferreri vyskupijos vardas yra Guar- 
dialfiera, nietinėje Italijoje, netoli Benevento 
(Eubel, Jier. Cath. III, p. 206), o ne Gardas, 
Alpių papėdėje, Šiaurės Italijoje arba net Švei- 
carijoje (!), kaip paskutiniu metu įprasta ra- 
šyti lietuviškoje spaudoje). 

Norėtųsi patirti, koks akstinas pastūmė- 
jo, pradėjus Kazimiero bylą, staiga susirūpinti 
Jacintu. Deja, dokumentai apie tai nieko ne- 
sako. Belieka tik spėlioti. Galimas dalykas, kad 
apie Vilniuje palaidotą Kazimierą Lenkijoje 
nebuvo daug kalbama ir Krokuvoje nedaug kas 
težinojo apie daromus žygius jį paskelbti šven- 
tuoju. Tai parodo ir faktas, kad iš 1516-17 
metų nežinomas joks Lenkijos vyskupų ar vie- 
nuolių Kazimiero kanonizacijos reikalu į Ro- 
mą siųstas raštas (Z. Ivinskis, Šv. Kaz., p. 59). 
Tik kai Gniezno arkivyskupas, su visais įga- 
liojimais atvykęs į Krokuvą, pradėjo Kazimie- 
ro bylą, sukruto ir domininkonai: juk tai ge- 
riausia proga išgauti karaliaus susidomėjimą 
ju kandidatu ir taip greičiau sulaukti jo šven- 
tuoju paskelbimo. Gal čia prisidėjo ir rivališ- 
kumo momentas: kaipgi Lietuva garsės savo 
šventu jaunuoliu, o lenkai turės į tai žiūrėti? 
O gal kokia kita priežastis nulėmė prie jau 
pradėtosios dar vienos kanonizacijos bylos pri- 
jungimą? Vienaip ar kitaip, Kazimiero į šven- 
tuosius įrašymo bylos pradžia iššaukė Jacinto 
kanonizacijos bylos eigą. Apie pastarosios toli- 
mesnį kelią turime tikslių duomenų. Šv. Jacin- 
to byla Krokuvoje buvo pravesta 1524 m. va- 
sarą ir 1526 m. visi bylos aktai persiųsti į 
Romą. Romos Kūrijoje tuoj pat buvo sudaryta 
komisija, kurios darbas keletą kartų pertrauk- 
tas, bet vis atnaujinamas, tęsėsi iki 1594 metų, 
kuriais balandžio mėn. 17 d. Jacintas buvo iš- 
kilmingai paskelbtas šventuoju. 

Susipažinus su šv. Jacinto kanonizacijos 
bylos eiga, nelauktai išsinarplioja mįslė, kurios 
išsprendimui, atrodė, tebuvęs vienintelis visai 
kita linkme einąs kelias. 


III. “Bevardis palaimintasis“ gauna vardą. 


Prof. Ivinskis savo studijoje, skyrelyje 
“Kas tas bevardis palaimintasis?" (p. 82-4), 
iškėlė faktą, kad 1526 m. gruodžio 17 d. 
konsistorijoje “buvo pateiktas procesas iš Len- 
kijos užbaigti kanonizacijai (Palaimintojo)....“, 
kurio vardos liko neirašytas. Tuomet prof. Ivins- 
kis, neturėdamas kitų duomenų, prileido, 


kad čia apie nieką kitą negali būti kalbos kaip 
apie Kazimierą. Prielaida jam atrodė tokia tik- 
ra, kad galėjo nė kiek nedvejodamas tvirtin- 
ti: “ligi 1526 m. nebuvo jokios Kazimiero ka- 
nonizacijos"' (p. 85). 

Dabar, žinant, kad Krokuvoje atliktos Ja- 
cinto bylos aktai kaip tik 1526 m. buvo per- 
siųsti į Romą, nesunku numatyti, kas buvo tas 
bevardis palaimintasis. Kad neliktų jokios abe- 
jonės, turime ir paties pop. Klemenso VII 
raštą-brevę Krokuvos domininkonams, rašytą 
1527 m. vasario 2 d., t.y. vos pusantro mėne- 
sio praėjus 00 minėtos konsistorijos. Popie- 
žiaus brevėje aiškiai sakoma, kad neseniai bu- 
vęs pateiktas Jacinto procesas, kuriam peržiū- 
rėti paskirta trijų kardinolų ir dviejų Rotos 
auditorių komisija. Kaip tik apie trijų kardino- 
lų (ne dviejų, nes Sienos arkivyskupas Jonas 
Piccolomini buvo drauge kardinolas Albano 
vyskupas) ir dviejų Rotos auditorių komisijos 
paskytimą ėjo kalba ir minėtoje konsistorijoje, 
kurios užrašuose sužymėti ir jų vardai (plg. 
Ztilvinskis, Sv: Kazi p. 93 171 p:497-n./24)| 
Tuo yra neginčijamai įrodyta, kad 1526 m. 
gruodžio 17 dienos konsistorijoje buvo kalba- 
ma ne apie Kazimiero, bet apie Jacinto kano- 
nizaciją. 

Taigi, baisusis, neperlipamas akmuo, ku- 
ris vertė iš kelio visus tvirtinimus apie Leono 
X atliktą Kazimiero kanonizaciją, pasirodo, vi- 
sai neegzistavo. Vienas neginčijamas doku- 
mentas, ir “uolos'? vietoje nė dulkių neliko. Ki- 
ti panašūs akmenėliai, nors dar nesiduoda taip 
lengvai  nustumiami, nėra tokie baisūs ir 
tvirti. Čia turiu galvoje žinias apie Vilniaus 
dvasiškijos rūpinimąsi Kazimiero kanonizacija 
po Leono X mirties (plg. Z. Ivinskis, šv. Kaz. 
p. 84-86). Jei jos būtų tikslios, savaime plauk- 
tų išvada, kad Vilniuje per visą XVI amžių 
nieko nebuvo žinoma apie Kazimiero į šventuo- 
sius įrašymą. Bet reikia nepamiršti, kad šios 
žinios mums prieinamos tik iš J. Kurczewskio, 
Kosciol Zamkowy, III t., kuriame autorius duo- 
da būdingesniųjų Vilniaus katedros kapitulos 
aktų santraukas. Patys aktai yra parašyti l0o- 
tynų kalba, o Kurczewskis juos sutraukė lenkų 
kalbon. Versdamas iš vienos kalbos į kitą ir 
norėdamas aiškiau išsireikšti, be abejo, negalė- 
jo išvengti ir subjektyvios interpretacijos. Ten 
jis iš tikro keletą kartų, jau po 1521 m., kal- 
ba apie aukų rinkimą “kanonizacijai".. Tačiau, 
ar tose vietose lotynų kalba buvo pavartotas 
žodis “canonizatio", o gal tik “glorificatio“, 
“clarificatio" ar pan., reikėtų dar patikrinti. 
Ir žodį “divus" jis primygtinai verčia “blo- 
goslawiony? (p. 22), tarsi norėdamas pabrėž- 
ti, kad Kazimieras dar nebuvo kanonizuotas, 
kai visiems žinoma, jog žodis “divus", ypač hu- 

manistų laikais, buvo mielai vartojamas vieto- 
je “sanctus". Taip pat pagal Kurczewskį Vil- 
niaus kapitula dar 1601-02 metais būtų pakar- 
totinai rūpinusis “palaim. Kazimiero kanoniza- 
cija" (p. 87-88), kai oficialiuose tuo pat me- 
tu popiežiui rašytuose laiškuose Lenkijos ka- 
ralius ir Vilniaus vyskupas Kazimierą laiko jau 
Leono X paskelbtą šventuoju. 

Visa tai verčia suabejoti, ar tai, ką skai- 
tome pas Kurczewskį, jau visuomet turi būti 
priimta žodiniu tikslumu; kai kuriuos jo išsireiš- 
kimus, atrodo, reikėtų pirma palyginti su ori- 
ginaliuoju kapitulos aktų tekstu, kad juos bū- 
tų galima pavartoti svariai argumentacijai. 

Tačiau po visų šių pastabų ir svarstymų 
dar negalime sakyti, kad šv. Kazimiero kano- 
nizacijos klausimu jau būtų viskas aišku. Vis 
tebekybo didelė mįslė: iei Leonas X tikrai pa- 
skelbė šv. Kazimierą šventuoju, kaip apie tai 
neišliko — nekalbant apie pačią kanonizacijos 
bulę, kuri galėjo atsitiktinai pražūti — bent 
kokia žinelė popiežiaus išduodamų raštų regis- 
truose arba bent to meto Romos Kūrijos žmo- 
nių užrašuose; kaip apie tai būtų galėję tylėti 
anų laikų viešieji ir privatūs šaltiniai Lenki- 
joje ir Lietuvoje, ir apskritai kaip nebūtų likę 
apie tokį įvykį jokio atgarsio, įokio pėdsako? 
Iš antros betgi pusės, įei Leonas X iš tikrųjų 
nebūtų Kazimiero paskelbęs šventuoju, lieka 
neišspręsta kita nemažesnė mįslė: kaip išaiškin- 
ti, kad tuo atveju Lenkijos karalius, Vilniaus 
vyskupas ir Vilniaus kapitula beveik per iš- 
tisą šimtmetį nebūtų darę jokių žygių Kazimie- 
ro bylą atnaujinti ir ją užbaigti, kai tuo tarpu 
Jacinto byla buvo nuolatos judinama ir 70 me- 
tų bėgyje bent 3 kartus atnaujinta? Argumen- 
tai? — Kurie buvo ligi šiol iškelti, iie yra visi 
“ex silentio". Bet tokiais atvejais ne taip jau 
retai pasitaiko, kad, užtikus kokį naują doku- 
mentą, nelauktai išsisklaido ligi tol slėgusios 
ūkanos ir dalykas išryškėja visai kitoje švieso- 
je, negu buvo numatytas. “Bevardžio palaiminto- 
jo" atvejis yra tam neginčijamas liudininkas. 
Todėl, nežiūrint, kad dar yra klausimų, į ku- 
riuos neturime atsakymų, kol nėra neginčija- 
mų, priešingus faktus teigiančių įrodymų, tu- 
rime loginį, juridinį ir mokslinį pagrindą lai- 
kytis įprastų, jau virš 350 metų galiojančių tei- 
gimų. 
IV. Šv. Kazimiero šventės 

Bažnyčiai. 


išplėtimas visai 


Paskutiniaisiais XVI a. metais buvo visa 
eilė įvykių, kurie paskatino lietuvius daryti 
naujų žygių šv. Kazimiero garbinimui išplėsti. 
1594 m. iškilmingai paskelbtas šventuoju Ja- 
cintas (jo šventė tačiau ne tuojau pat buvo 

įvesta visoje Bažnyčioje, o tik 1625 ini) tais 
pačiais metais šv. Stanislovas, Lenkijos Globė- 


jas, įrašytas į bendrą Bažnyčios kalendorių 
(dekretas išspausdintas: Anal. Jur. Pont., 7 
1864 p. 4 n. 14); iš antros pusės Lietuvoje 


vis nerimo protestantai ir pravoslavai — šie 
pastarieji ypač po Bresto unijos (1596 m.) — 
taip kad abi šios klaidatikių grupės 1599 m. 
Vilniuje sutarė bendrai veikti. Visa tai skatino 
katalikus iš savo pusės jieškoti būdų pagyvin- 
ti religinį gyvenimą. Tam turėjo pasitarnauti ir 
šv. Kazimiero kulto platesnis paskleidimas. 

Be jau žinomų dokumentų apie to meto 
naujus lietuvių žygius Romos Kūrijoje (plg. 
Z. Ivinskis, šv. Kaz. p. 95 ss:), teko užtikti 
nemaža papildomos medžiagos šv. Apeigų Kon- 
gregacijos archyve. Šios Kongregacijos archy- 
vas padalintas į dvi dali: vienoje sukrautos 
užbaigtos arba toliau nebevedamos beatifika- 
cijos ir kanonizacijos bylos; jos saugojamos 
Vatikano archyve, kur yra prieinamos moksli- 
niam tyrinėjimui (apie šv. Kazimierą — beni 
kiek tai rodo šio fondo inventorius — ten nie- 
ko nėra); antroji dalis apima dar tebevykstan- 
čius procesus, Kongregacijos posėdžių nutari- 
mus ir kt.; Ši medžiaga saugojama šv. Apeigų 
Kongregacijos būstinėje ir yra prieinama tik 
pačios Kongregacijos reikalams. Iš Leono X 
laikų ten nieko nėra, nes pati Kongregacija 
buvo įsteigta tik 1588 m. Avie 1600 metus me- 
džiagos jau gausoka; tarp kitko ten yra šis tas 
ir iš šv. Kazimiero garbinimo istorijos. Tai 
dekretai įvairiais iškeltais klausimais ir pagei- 
davimais; prie dekretų prijungti pateisinamie- 
ji dokumentai (memorialia), kurie iki maždaug 
1625 m. yra labai pavyzdingai sutvarkyti, sunu- 
meruoti, ir kiekvienas iš jų užregistruotas 3 
tomus apimančiame, ranka rašytame inventoriu- 
ie. 

Iš 1602 m. ten yra Vilniaus vyskupo Be- 
nedikto Vainos kovo 25 d. laiško originalas ir 
karaliaus Zigmanto Vazos vardu paduotas pra- 
šymas (Invent. Nr. 287). Abu raštai mums tuo 
įdomūs, kad iš jų paaiškėja, ko tuomet iš Šv. 
Sosto buvo pageidauta. Tiek vyskupas, tiek 
karalius prašo popiežių įrašyti šv. Kazimiero 
šventę į bendrą Bažnyčios brevijorių ir mišio- 
lą. Ir vienas ir antras pažymi, kad Leonas 
X Kazimierą irašė į šventųjų skaičių. Karaliaus 
prašyme dar paminėta, kad popiežiaus legatas 
Z. Ferreri atliko Vilniuje procesą ir kad po 
Kazimiero paskelbimo šventuoju daugelyje Lie- 
tuvos ir Lenkijos vietų buvo kalbamas jo gar- 
bei brevijorius ir laikomos šv. Mišios “duplici 
ritu". Vyskupas, be to, sumini ir motyvus, ko- 
dėl reikėtų Kazimierą “vienintelį jo vyskupijos 
ir visos Lietuvos šventąjį? (unicum dioecesis 
meae et totius Lithuaniae patronum) įtraukti 


A B:LRA.T AS 


į Bažnyčios kalendorių ir skirti jam augštes- 
niojo rango šventę (in Calendarium Breviarii 
Romani adscribi et duplici officio honorari). 
“Tokiu būdu, sako, mano kunigai ir tikintieji, 
be abejo, bus dar labiau prisirišę prie savo 
Globėjo, iš kurio dažnai ir daug patiria ma- 
lonių; ir šventųjų garbinimas bei į juos krei- 
pimasis vis labiau ir labiau stiprės ir klestės 
šios šalies tikinčiųjų sielose didžiausiam Kat. 
ažnyčios priešų (o jų čia daugybė) sugėdin- 
nimui'“' (cum maximo hostium Ecclesiae Catho- 
licae — gui hic nimis multi sunt — confusione). 
Prie religinio ir prieš protestantus nukreipto 
apologetinio momento vyskupas prideda ir tau- 
tinį argumentą. “Savo, kunigų ir visų savo ti- 
kinčiųjų katalikų vardu nuolankiai maldauju 
Jūsų Šventenybę, kad tą malonę, kurią prieš 
keletą metų suteikė Lenkijos karalystei šv. 
Stanislovo Kankinio atžvilgiu (turi galvoje šv. 
Stanislovo šventę, kuri 1594 m. buvo įtraukta 


PARYŽIUS 


į bendrąjį Bažnyčios kalendorių), lygiai tokią 
pat malonėtų suteikti Didžiajai Lietuvos ku- 
nigaikštystei šv. Kazimiero Išpažinėjo atžvil- 
giu". Plačiau visa tai išdėstysiąs kan. Grigalius 
Swiencickis, kurį šiais ir kitais Vilniaus baž- 
nyčios reikalais vyskupas siunčiąs į Romą. | 

Šv. Apeigų Kongregacija 1602 :m. liepos 
8 d. svarstė šiuos prašymus, bet jų nepatenkino 
taip, kaip buvo pageidauta; šv. Kazimierą ne- 
įtraukė į visuotinį Bažnyčios kalendorių, o tik 
nutarė naskelbti dekretą, kuriuo būtų patvir- 
tinama šv. Kazimiero šventė visose nuo Len- 
kijos karaliaus priklausančiose žemėse “sub ri- 
tu duplici". (Kongregacijos nutarimas trumpai 
išreikštas: “Fiat  decretum per Poloniam“'). 
Kan. Swiencickis tačiau nenusileido ir prašymą 
karaliaus vardu tuoj pat pakartojo (Invent. Nr. 
346). Kongregacija, 1602 m. rugpjūčio 30 d. iš 
naujo apsvarsčius reikalą, nutarė pasilikti prie 
savo ankstyvesniojo sprendimo (“Stetur in de- 

cisis"'). Pagal tai 1602 m. lapkričio mėn. 7 d. 
buvo parašyta ir popiežiaus brevė, kurią kan. 
Swiencickis parsivežė į Vilnių. Tokiu būdu 
1602 metais Romoje formaliai nedaug kas te- 
išgauta, bet lietuviai ir tą truputį mokėjo 1a- 
bai gerai ir su pasisekimu panaudoti savo dan- 
siškojo Globėjo sarbės skleidimui, kai kan. 
Swiencickiui sugrįžus iš Romos 1604 m. bu- 
vo suruoštos pirmosios didžiosios šv. Kazimie- 
ro garbei iškilmės. 


Šv. Kazimiero šventės į Romos brevijorių 
įrašymo reikalą netrukus priminė popiežiui jo 
nuncijus Lenkijoje vysk. Klaudijus Rangoni. 
1606 metų pradžioje Lenkijos domininkonai pra- 
šė nuncijų persiųsti į Romą jų prašymą, kad į 
Romos brevijorių būtų įtraukta šv. Jacinto 
šventė. Nuncijus prie to pridėjo savo lydimąji 
raštą, kuriame, paminėjęs domininkonų pagei- 
davimą, pastebėjo, kad karaliui būtų labai ma- 
lonu, jei ir šv. Kazimierui būtų suteikta tokia 
pat malonė ir jo šventė būtų įrašyta į brevi- 
jorių, kai po to karalius jau buvo prašęs šven- 
tos atminties popiežių Klemensą VIII (Invent. 
Nr. 1242). Nors šis raštas buvo itrauktas į šv. 
Apeigų Kongregacijos 1606 m. birželio 17 d. 
posėdžio darbotvarkę, tačiau nrie konkrečių nu- 
tarimų neprieita; viskas liko kaip buvę. 


| Tolimesnius tos načios bylos pėdsakus vėl 
užtinkame tik po 14 metų. Karalius Zigman- 
tas Vaza, “nuolat prašomas visos savo karalys- 
tės valdinių, bet ypač lietuvių“, 1620 m. lap- 
kričio 6 d. vėl kreipėsi į popiežių, kad įra- 
šytų šv. Kazimierą i Romos brevijorių. Kaip 
ypatingą motyvą karalius savo nrašyme pažymė- 
jo, kad “lietuviai brevijoriuje neturi nė vieno 
šventojo" (mMaggiormente non havendo i Litua- 
ni in esso (Breviario) altri santi) (Invent Nr. 
5282). Šį prašymą į Romą atvežė ir popiežiui 
įteikė Vilniaus vyskupas Eustachijus Valavičius. 
Popiežius Paulius V, nieko nelaukęs, pavedė 
šv. Apeigų Kongregacijai dalyką apsvarstyti kuo 
skubiausiai (che ne si tratti guanto prima). 
Iš tikro vos mėnesiui praėjus nuo prašymo pa- 
rašymo dienos šv. Apeigų Kongregacija jau 
1620 m. gruodžio mėn. 12 d. jį svarstė ir nu- 
tarė įrašyti šv. Kazimiero šventę į Romos bre- 
vijorių, tačiau tiktai kaip žemiausio rango 
šventę (“Concedendum sub ritu simplici"). Vie- 
ną dieną anksčiau datuotoje (1620 gruodžio 11 
d.), bet be abejo kiek vėliau rašytoje, popie- 
žiaus brevėje, kurioje nesigailima pagyrimo ir 
įvertinimo žodžių Vilniaus vyskupui, pranešama 
karaliui, kad jo prašymas patenkintas, ir šv. 
Kazimieras bus įtrauktas į brevijorių, kai tik 
bus spausdinama jo nauja laida (Arch. Segr. 
Vat., Arm. 45, t. 14 f. 480). Apie šventės laips- 

nį brevėje neužsimenama. Vilniaus vyskupas, ku- 
ris tebebuvo Romoje, sužinojęs, kad šv. Kazi- 


mieras brevijoriuje teturės “ritum simpli- 
cem", karaliaus vardu padavė naują prašymą 
(Invent. Nr. 5316), išdėstydamas, kad, kai 


jis kalbėjęsis tuo reikalu su šv. Tėvu, šis “pa- 
siteiravęs, ar pageidzutų, kzd šventė būtų dvi- 
gubo ar pusiau dvigubo iškilmingumo“ (se vo- 
leva doppio o semidoppio), “jis į tai atsakęs, 
jog nenorįs šv. Kazimierą statyti augščiau už 
šv. Stanislovą, turėdamas mintyje, kad abi šven- 
tės būtų lygios, tai yra pusiau dvigubo iškil- 
mingumo"' (semidoppio). Kongregacija 1621 m. 
sausios 23 dienos posėdyje, susipažinus su tokiu 
reikalo stoviu, nutarė atsiklausti šv. Tėvą 
(“Fiat verbum cum Sanctissimo?'). Tai buvo pa- 
daryta kovo mėn 3 d., Kazimiero šventės išva- 
karėse, slaptos konsistorijos metu, ir popiežius 
viską patvirtino. Tuomet šv. Apeigų Kongrega- 
cija išleido dekretą, kuriuo nustatoma, kad, 
“kai bus spausdinama nauja Romos brevijoriaus 
laida, jame būtų įrašytas šv. Kazimieras sub 
ritu semiduolici"" (dekreto tekstas: Analecta 
Juris“ Pontif, T (1864) + 161 14563) -1621716 
liepos 10 d. randame pateiktas Kongregacijai 
patvirtinti šv. Kazimiero šventės brevijoriaus 
maldų specialias dalis (Invent. Nr. 5421). Jas 
Kongregacija pavedė peržiūrėti kard. Robertui 
Bellarmino ir 1621 m. rugpjūčio mėn. 7 d. patvir- 
tino (Anal. Jur. Pontif., 7 (1864) 163 n. 569). 
Kadangi dekretas numatė šv. Kazimierą įtrauk- 
ti į brevijorių tik leidžiant jo naują laidą, bu- 
vo prašyta to nelaukiant leisti šv. Kazimie- 
rui skirtas brevijoriaus maldas išspausdinti at- 
skirai. Kongregacija tai leido 1621 m. rugsėjo 
4 d. (Invent. Nr. 5497). Panašiai buvo kreiptasi 


„ir dėl mišių; ir joms spausdinti duotas leidi- 


mas 1622 m. vasario 19 d. (Invent. Nr. 5673). 
Prie čia suminėtų dokumentų keliose vietose 
yra prijungti šv. Kazimiero brevijoriaus ir mi- 
šių tekstai. Tuomet patvirtintų šv. Kazimiero 
liturginių maldų tekstai šiek tiek skiriasi nuo 
mūsų laikų tekstų: šventės malda buvo kiek ki- 
tokia ir antrojo nokturno lekcijos buvo žymiai 
ilgesnės, nors jose atpasakojami lygiai tie patys 
šventojo gyvenimo įvykiai, kuriuos skaitome da- 
bartinėse antrojo nokturno lekcijose. 


Nors šv. Apeigų  Kongregacijos archyve, 
be to, ką jau žinojome, nieko iš esmės naujo 
neatradome, tačiau iš šių dokumentų išryškėja 
iš vienos pusės gerai suprantama Romos laiky- 
sena, kiek galima, susilaikyti nuo naujų šven- 
čių visoje Bažnyčioje įvedimo; iš antros pusės 


nepaprastas prašančiųjų — Lenkijos karaliaus 
ir Vilniaus vyskupų — patvarumas ir ryžtin- 
gumas nugalėti visas pasitaikiusias kliūtis. 


Taip pat labiau negu iki šiol išryškėja, kad 


šv. Kazimieras: jau tada ne tik Vilniuje, bet 
ir pačioje Lenkijėje buvo: laikomas Lietuvos ir 
lietuvių šventuoju. Tai aiškų "iš ne kartą pa- 
brėžto jo lygiateisiškumo sų šv. Stanislovu: 
kas skiriama šv. Stanislovui, „kūris; vara Lenki- 
jos karalystės Globėju, tai turi priklausyti ir 


BLATAS 2 


A. 


a 


neturi brevijoriuje jokio šventojo ir todėl 


Šv. Kazimierui, Didžiosios 
nigaikštystės Globėjui. 

šv. Kazimierą Lietuvos 
jos karalius, 


Lietuvos  Ku- 
Dar ryškiau pripažįsta 
šventuoju pats Lenki- 
tvirtindamas, kad lietuviai dar 
rei- 
kią jį ten įrašyti. 

VEĖJAS GLUOSNIUOSE 


DVIEJŲ VEIKSMŲ DRAMATINĖ POEMA 


ALGIRDAS LANDSBERGIS 


ANTRAS VEIKSMAS 


6 SCENA 


KARALIUS 
(Draugiškai). Ar tau, jaunuoli, kada nors 
teko matyt karalienę Barborą? 


KAZIMIERAS 
Taip, karaliau. 
KARALIUS 
Aš mėgstu kalbėt su žmonėmis, kurie ma- 
tė ją. Jų atminime ji gyvena tokia, kokios aš 
niekad nesu regėjęs, ir aš godžiai pasiimu iš 
jų naują jos atvaizdą. Aš ypač mėgstu kalbėt 
apie ją su jaunais žmonėmis: aš noriu jos at- 
vaizdo švariuose veidrodžiuose, nesuteptuose at- 
bukimo ir veidmainiavimo. Kada tu matei ją, 
kokia ji buvo tada? 
KAZIMIERAS 
Ji šypsojosi. Ji buvo labai laiminga. 


KARALIUS 
Tai turėjo būt labai seniai. 
KAZIMIERAS 
Labai neseniai, karaliau. 
KARALIUS 

Tavo amžiuje laiko supratimas kitoks. (Pa- 
deda jam ranką ant peties). Tavo akys panašios 
į jos: jose yra kažkas, kas išskiria judu iš viso 
pasaulio. Tu tapsi vienuoliu, ar kuo nors pan3- 
šaus. (Nutolstančiu žvilgsniu). Jos žvilgsnis... 
Prieš sutikdamas ją, aš buvau šešėlinis karalius, 
kaip ir dabar. Seime mane supo ponų keiksmų 
ir tyškančių seilių voratinklis. Kai aš lenkdavaus 
jų siekimams, jie niekindavo mane. Kai aš išsi- 
tiesdavau ir pakeldavau balsą, jie mane apšauk- 
davo tironu ir imdavo megzti sukilimus prieš 
mane. Bet kada man prireikė ginti mano jauną- 
ją karalienę, aš atradau savy liūto stiprumą. Aš 
atsistojau ant žemės tvirtai, kaip ąžuolas. Mano 
kelias buvo švarus ir aiškus. Aš buvau daugiau 
negu karalius. Aš buvau laisvas ir laimingas 
žmogus! (Jo balsas smunka). Dabar aš vėl visiš- 
koje bajorų valioje: senesnis, silpnesnis, b= vil- 
ties, be jos. 

KAZIMIERAS 
Jūs turite tai, ko nei vienas iš bajorų nie- 
kad neturės: jūsų pečius sveria milžiniška at- 
sakomybės našta! Jūsų kraujas yra tas pat, kaip 
visų žmonių. Jūsų karūna uždedama ir nuima- 
ma žmonių rankomis. Bet atsakomybė išskiria 
jus iš visos karalijos. 


KARALIUS 
Tas pat kraujas... Ar jėzuitai tave ir šito 
išmokė? Saugokis taip kalbėti kitiems — tave 


gali uždaryt. Manęs nebijok; karūna man pa- 
čiam nedaug reiškia. 


KAZIMIERAS 


Ar jūs kada nors pagalvojote, koks skaus- 
mingai didelis dalykas yra: laikyti tiek likimų 
savo rankose? 


KARALIUS 


Aš norėjau išlaikyti savo rankose vieną li- 
kimą, bet nepajėgiau. 


KAZIMIERAS 


Karaliau, kiek daug jūsų karalijos rankų 
šią naktį siekia duonos, vandens, meilės. Vienas 
jūsų mostas gali pripildyt jas, arba nustumti 
tuščiomis. Kiek stiprybės jūs atrastumėt, pasi- 
aukodami savo karalijai. Istorijos prieblanda 
jau ima gaubti jos giliuosius miškus, jos ežerus 
ir sodybas. Toje prieblandoje stovite jūs, pas- 
kutinis gediminaičių ainis. Po jūsų dinastija iš- 
seks, kaip upė. Karalija isirs, tartum kandžių 
suėstas rūbas, ir tykaitiems priešams tereikės 
ištiest savo nagus, kad pasidalinus juo. Naktis 
ir žiema laukia karalijos. Tačiau jūs dar gyve- 
n.te, o, karaliau! Jūs nesate vienas ir silpnas, 
paskutinioji grandie didžiųjų valdovų grandinė- 
je! Jų vizija vedė juos į neapmatomus tolius. 
Karalija tapo alpiai įtempto lanko styga tarp 
Baltųjų ir Juodųjų jūrų, ir jos strėlė taikė į 
begalybę. Ši valstybė yra jų pastatas, margas 
ir žemiškai netobulas, bet gimęs būrybos lieps- 
noje. Ir jos ugnis vienąsyk vėl išsiverš iš po 
užmaršties pelenų! 


KARALIUS 

Tavo balse, jaunuoli, yra karališko skambė- 
jimo. Jis neramina mano kraują. Tokios mintys 
sukildavo man besiklausant Vilniaus katedros 
didžiojo varpo: gyvent ir kurt, gyvent ir kurt. 
Gal aš turėjau būti menininku — man būtų bu- 
vę lengviau. 

KAZIMIERAS 

Jūs galite būti menininku dabar: gyvenimo 

menininku. 
KARALIUS 

Jeigu aš sugebėčiau domėtis gyvenimu tiek, 
kiek menu. Mano atminty tėra paveikslai. Ko- 
kiam portrete aš mačiau tavo veidą? ... Taip! 
Dabar aš atsimenu. Dailininkas Pagnoni rodė 
Kazimiero drožinį, kurį jis nusipirko iš mužiko 
drožinėtojo. Jis niekad nebuvo matęs pamaldžio- 
jo karalaičio, kurio veidas dvaro portretuose vi- 
sai kitoks. Per sutapimą tačiau jis išdrožė kitą 
kilnų vaikiną, kuris būtų idealus dvariškis. 


KAZIMIERAS 
Aš dėkoju, karaliau. 
KARALIUS 
Kazimieras... Štai gediminaitis, kuris vei- 


kė dar mažiau už mane. Jis praleido savo gyve- 
nimą melsdamasis, kaip ir aš, nors ne žemiškai 
būtybei. 
KAZIMIERAS 
Jūsų šviesybe. Jis buvo pasirinkęs sunkiau- 
siąją gyvenimo kelią — siekti šventumo. 


KARALIUS 

Jis paskelbtas palaimintuoju, bet, Dievas Ži- 
no, kada jį kanonizuos. Kartais mane sąžinė grau- 
žia: aš turėčiau belstis į Romos duris, daugiau 
rūpintis juo. Bet aš tikiuosi, kad jis man atleis. 
Dabar blogas laikas tokiems dalykams; bažnyčia 
tesirūpina kova su protestantais. Tik viena žmo- 
nių grupė išsprendė tą klausimą — liaudis jau 
vadina jį šventuoju. 

KAZIMIERAS 

Aš neabejoju, kad Kazimieras jums atleis. 
Kanonizavimas žemėje jam dabar nedaug tereiš- 
kia. Dabar jis žino, kad kelias į šventumą nie- 
kad nesibaigia; kad jis turi nuolatos siekti jo ir 
danguje. Jis mato, kad jis bus amžinai bando- 
mas ir kad jo tobulėjimui nėra laiko ribos. Taip, 
karaliau, ir danguje, ir šventiesiems nėra pato- 
gaus saugumo ... Kartais atsiminkit jį — jis at- 
simena ius. 

KARALIUS 
Aš nepamiršau jo. 
KAZIMIERAS 

Pasitraukim prie medžio, karaliau. Čia atei- 

na pirmasai jūsų valdinys. 


7 SCENA 
(Onutė, įeina pro vartus ir dairosi). 
KARALIUS 
Dailus veidelis. Kaip aš jos nepastebėjau. 
KAZIMIERAS 


Ji nepriklauso jūsų dvarui. Ji paprasta pi- 
lies virtuvės darbininkė. 
KARALIUS 
Aprengus ją brangiais drabužiais, niekas ne- 
išskirtų jos iš dvaro panų tarpo. 
KAZIMIERAS 
Keli jūsų bajorai lenktyniauja, žadėdami 
aprengti ją šilkais. 
KARALIUS 
Per gerai žinau aš savo bajorus. Kai jie kal- 
ba apie aprengimą šilkais, jie galvoja apie lino 
nurengimą. 


8 SCENA 


(Pro vartus įeina Jasaitis ir pradžioje nepa- 
stebi Onutės). 


KARALIUS 
Kur aš mačiau tuos pečius, tas rankas? 
KAZIMIERAS 
Prieš dvi savaites jis padarė jums paslaugą. 
KARALIUS 
Kokią? 
KAZIMIERAS 
Jis išgelbėjo jūsų gyvybę. 
JASAITIS 
(Pamato Onutę). Ei, ko jieškai?! 
ONUTE 


Tavęs, Petreli. 
JASAITIS 

Ar nesuklydai, mergiote? Ar ne bajorėlio? 
(Žiūri į jos veidą). Tai nuo didžiūnų kirkinimo 
tu buvai taip įraudus. 

ONUTE 

Kas tau pasidarė? Girdėjau aš juos, ir ma- 
no skruostai paraudo nuo gėdos. Galvojau aš 
apie juos — kaip negalvosi apie tokį blizgėjimą 
ir tokį odos baltumą — bet dar ilgiau aš galvo- 
jau apie tave. Gražiai jie moka kalbėti — kaip 
neklausysi apie auksą ir aksomą — bet tavo 
kalba dar gražesnė. Mane masina, mane akina 
viskas, kas gražu. O jei aš neturėčiau tavęs, Pet- 
reli, gal aš ir įklimpčiau jų pažadų saldybėn, 
kaip peteliškė išlietan medun. Greičiau, greičiau 
išvesk mane iš čia, kad tas gundymas pasibaig- 
tų! Pulk karaliui po kojų! 

JASAITIS 
Aš puoliau... 

ONUTE 
O jis? O. jis ką? 
JASAITIS 
Jis numojo mane ranka, kaip musę. 
i ONUTĖ 


(Po trumpos tylos. Niūriai). Tu niekad ne- 
EEASSI išeit iš savo bajoro. 


JASAITIS 
"Niekad. (Truputį gyviau). Bėkime mes abu. 
Į Prūsų žemę, ar dar toliau. 


ONUTE 
Ne, ne! Manęs globėja neišleis, ponia ne- 
užtars. 
"JASAITIS 
Jei tu „poniai pasakytum, kad. globėja šnipi- 
nėja: ją. .--+- 4 
M) ONUTE 
Petrai, suprask, kad mums nebėra vietos! 
Visos žemės yra karalių ar bajorų. 
(Ji nusisuka į sieną ir verkia, paslėpusi vei- 
dą rankomis). | 

KAMBARIO VIDUS 


9 SCENA 


(Vyšniauskas ir Kunigunda susitinka iš abie- 
jų pusių kieme. | 


VYŠNIAUSKAS 
Antele. 
KUNIGUNDA 
Riteri. 2 
VYšŠNIAUSKAS 
Turi? 


(Kunigunda išima iš kišenės pinigų maišelį. 
Vyšniauskas siekia jo, bet tą akimirką ji nusuka 
ranką ir liepia jam klausytis). 

KUNIGUNDA | 

Girdi tą striūbavimą? Kad aš sudegčiau, jei 
ten ne mano mergiotė. 3 

VYŠNIAUSKAS 

(Nekantriai). Iš kur ji ten? 

KUNIGUNDA 

Tai ji, padykėlė. Aš ją lupu nuo pat kūdi- 

kystės — aš pažįstu jos klyksmą. (Ji prisėlina 


——- 


prie vartų, dar su maišelių rankoje. Vyšniaus- 
kas paskui ją). 
KARALIUS 


Ko nori šitie faunai? 


KAZIMIERAS 

Pinigų, dvarų, titulų. Ir jie skiriasi nuo jū- 
sų dvariškių tik rūbais. Vyriškis piktnaudoja 
dievišką vaizduotės dovaną. Toje savo vaizduo- 
tėje, jis karštai prisidėjo ir prie jūsų išgelbėji- 
mo. Karališko duonos raikytojo titulas užkeltų 
ji laimės viršūnėn ir iš tūkstančio jo melagys- 
tės nuodėmių atimtų vieną. Jei jūs manote, kad 
ji reikia nubaust — io žemiškoji bausmė stovi 
"prie pat jo. 

(Jasaitis apkabina Onutės pečius ir ramina 
ją. Kunigunda įšauna pro vartus degdama pasi- 
piktinimu. Vyšniauskas nenoriai įslenka paskui. 
Jo akys prilipę prie Kunigundos maišelio). 


KUNIGUNDA 
Ak, tu čia, palaidūne, tu. O aš ir nesapnuo- 
ju; maniau ji miega dorai, kasom užsiklojus. 
Glėbesčiojasi, mat, ir dar prie tvoros. 
ONUTĖ 
Globėjėle, nekalbėk taip. 


KUNIGUNDA 

Prie tvoros ir su paprastu kaeiviu, su mu- 
žiku. Ar gali būt baisesnė paleistuvystė?! Visos 
mano pamokos už nieką, viskas vėjais. Kvaile tu, 
kvaile! Kas iš jo — tik daugiau ašarų? Su ba- 
joru būtų ašarų, bet būtų ir auksinų. 

JASAITIS 
Uždaryk savo triūbas, ragana! 


KUNIGUNDA 
Ragana! Iš mužiko lūpų! Bajoro sužadėti- 
nei! Krištupai, nubausk jį! Grandines jam ant 
kojų! 
(Vyšniauskas mėgina ženklais parodyt Ja- 
saičiui savo padėties keblumą). 
VYšNIAUSKAS 
(Su dirbtiniu griežtumu). Kareivi! Kaip tu 
drįsti neatskirt raganos nuo bajoro sužadėtinės?! 


KUNIGUNDA 


(Patraukia Onutę už rankos). Į kamarą, 
greičiau! Dabar pantis pavaduos mano liežuvį! 
(Jasaitis atplėšia Kunigundos ranką). 


KUNIGUNDA 
Krištupai, pagalbos! Kur tavo kardas?! 


ONUTE 
Ponia Aldona, ponia Aldona! 

(Pro vartus įeina Aldona ir Kurevičius. Ant 
bokšto pasirodo Angelas). 


KARALIUS 
Su melancholiškuoju ponų Kurevičium. Dar 
vienas romansas? 
KAZIMIERAS 
Jųdviejų meilė, karaliau, jau siekia jūsų ir 
Barboros meilės gilumos. Ir jai nebus lemta su- 
laukt net jūsų nedaugelio laimės metų. 


ONUTE 
(Puola Aldonai po kojų). Ponia Aldona, 
pasigailėkit manęs, našlaitėlės. Apginkit mane 


nuo mano globėjos. Ji muša mane. Ji plėšia ma- 
ne nuo mano bernelio. Ji liepė man sekiot jūsų 
pėdas ir sakyt jai, ar jūs susitinkat su vyrais. 


ALDONA 
(Pakelia Onutę nuo žemės. Kunigundai). 
Ar tavo puodai išvalyti, Kunigunda? Ar antys 
nupeštos? Kokį kepsnį tu gaudai patvoriais? Ką 
tu nori užuost savo taukuota nosim? 


KUNIGUNDA 
Poniute, malonės! Tai jūsų vyras privertė 
mane. Aš gyniaus, Sa, kol jis pagrasė 
užmušiąs. 
KUREVIčČIUS 
Jūsų vyras naudoja ypatingą strategiją — 
pasiųst kalną šnipinėt. Kas gali įtart kalną? (Jis 
pastebi Vyšniauską ir griebia jį už apykaklės). 
Bet šitas kalno sąjungininkas išsidavė jau anks- 
čiau. 
(Išsitraukia kardą). Ką gi, mes laikinai tu- 
rėsim apsieit su vienu sargybiniu. 


KARALIUS 

(Sekęs įvykius su ypatingu susidomėjimu, 
atsisuka į Kazimierą). Pats laikas man įsikišt! 
(Karalius, neuždengtu veidu, didingai žengia 
prie vartų. Kazimieras paseka jį. Visi nustemba 
ir lenkiasi karaliui. Kazimieras pasilieka truputį 
nuošaliau, ir niekas nekreipia į jį dėmesio. Jis 
eina į kiemą pro vartus ir netrukus atsistoja 
bokšte šalia Angelo). 

Ponia Aldona, man rodos, jūs stengiatės at- 
megzt kažkokį painų mazgą. Leiskit jūsų sve- 
čiui pasiūlyt savo pagalbą. 

ALDONA 

Šviesybe, aš nenoriu trukdyt jūsų ilgų ir 

nuobodžiu aiškinimu. 
„KARALIUS 


Aš pasikliausiu savo karališkų nujautimu. 
(Rodo į Kunigundą). Ar ji buvo gera Maki Ar 
jūs galėtumėt apsieit be jos? | 

ALDONA 
Jos stiprybė buvo paukštiena. Jos padažai 
ypač patikdavo mano vyrui. Bet aš apsieisiu be 
jos. 


KUNIGUNDA 
Susimilkit, ponia, nevarykit manęs. 
KARALIUS 
(Vyšniauskui). Kaip tu vadinies, kareivi? 
VYšNIAUSKAS 
Krištupas Vyšniauskas, šviesybe. 
KARALIUS 
Krištupai, ar tu mėgsti paukštieną? 
VYšNIAUSKAS 
Labai, šviesybe. 
KARALIUS 
Ir tu prisidėjai prie mano išgelbėjimo? 
VYŠNIAUSKAS 
Šešiolika maskolių krito, mano didybe. 
KARALIUS 


Tu valgysi paukštieną visą gyvenimą. (Pai- 


ma Vyšniausko ir Kunigundos rankas ir sujun- 
gia jas). Taip pat aš girdėjau, kad tu turi aštrų 
liežuvį. Aš skiriu tave karališkų duonos raikyto- 
ju. 
(Vyšniauskas puola prie Karaliaus kojų ir 
pabučiuoja apsiausto skverną). 
VYšNIAUSKAS 
(Tyliai). Šviesybe, dabar aš apsieisiu be 
paukštienos. (Jis mosteli galva į Kunigundą). 
KARALIUS 
Abu, arba nieko. 
VYšNIAUSKAS 
(Liūdnai žvilgteri į Kunigundą, Karalių ir 
vel į Kunigundą). Abu. (Jis pakyla, viena ranka 
apglėbia Kunigundą, o kita paima iš jos pinigų 
maišelį). 
KARALIUS 
Ponia Aldona, jūs netenkat virėjos, bet ma- 
no naujasis duonos raikytojas igyja žmoną. Pa- 
saulio harmonija atstatyta. Jie gyvens Vilniuje. 
ALDONA 
Karaliau, jūsų sprendimas vertas Saliamono. 
(Kunigundai). Kunigunda, aš dovanoju tau.. 
(Kunigunda pabučiuoja Aldonos ranką). 
VYšŠNIAUSKAS 
Šviesybe, ar karališkam duonos raikytojui 
galima būt pirklių? 
KARALIUS 
Aš duosiu tau ypatingą leidimą. 
 VYšNIAUSKAS 
Tegyvuoja mūsų karalius! 
KUNIGUNDA 
O tavo dvaras? 

VYŠNIAUSKAS 
gardžiuodamas kiekvienu skiemeniu). Karališkas 
duonos raikytojas ir Pirklių Rūmų narys Vilniu- 
je. 
KARALIUS 
(Onutei). Mergaite, tu netenki globėjos. Kur 
tu dabar prisiglausi? 


ONUTĖ 
Šviesiausias karaliau, jei Dievas duos, aš pri- 
siglausiu prie šitos krūtinės. (Rodo į Jasaitį). 


KARALIUS 
Šita krūtinė ir pečiai apsaugojo mane nuo 
mirties. (Jasaičiui). Aš vel dėkoju tau. Ar tu 
nori grįžt žemės dirbt? 
JASAITIS 
Ne pas savo bajorą, šviesiausias karaliau. 


KARALIUS 

Aš tau suteikiu laisvę. Tu būsi mano mėgia- 
miausiojo sodo sodininkas. Tu saugosi karališkų 
gėlių gyvybę ir stabdysi karališkų medžių krau- 
Ją. 

(Jasaitis ir Onutė priklaupia dėkodami Ka- 
raliui ir pasitraukia-.nuošaliau, susiėmę ranko- 
mis). 

KARALIUS 
Ponia Aldona ir pone Kurevičiau. Jūs vie- 


. nudu telikote mano neapdovanoti. Aš žinau, kad 


jūsų reikalavimai didesni, bet šią akimirką ma- 
no dosnumas nežino ribų. 
ALDONA 
Tik Dievas gali mums padėti. 


KUREVIčIUS 
Aš abejoju ir ta galimybe. 
KARALIUS 
Aš labai atjaučiu judu. Jūs žinot — ir aš 
mylėjau, nežiūrint viso pasaulio. Bet jums aš 
numatau lengvesnį kelią. Skyrybos išspręs vis- 
ką. Tik visagaliui karaliui taip sunku pereit į 
protestantizmą. 
ALDONA 
Ne, karaliau. Aš gyvensiu su juo nuodėmėje, 
bet kaip nuodėminga katalike. 
KARALIUS 
Jūsų pasiaukojimas užima man lūpas. Ku- 
revičiau, kaip nepaprastai tu turi mylėti ją, kad 
būtumei jos vertas. 
KUREVIčIUS 
Aš niekad negalėsiu ištart — aš vertas jos. 
Jos gerumas verčia mane pamiršt žvaigždes. Ir 
mano meilėje jai nebus laikinumo. 


KARALIUS 
Aš linkiu judviem laimės. Nebijokit jūsų vy- 
ro — aš apsaugosiu jus nuo jo pykčio. Jei Bar- 


A. BLATAS NATIURMORTAS 
(Carnegie Institutas) 


bora matytų mane dabar, ji suprastų, kad aš 
sieksiu judviejų meilės išsipildymo jos garbei. 
Jūsų meilė taps kūnu ir džiaugsmu, nežiūrint 
to jaunojo studento pranašystės. (Jis apsidairo 
Kazimiero). Kur jis dingo? (Jis apžvelgia visas 
tris poras). Paliksiu ir aš jus vienus su jūsų lai- 
me. Man reikia poilsio. Kažin, gal rytoj mes 
pajudėsim. Į priekį! Mes per ilgai laukėm. (Jis 
pažiūri į dangų). Kokia graži naktis. (Išeina į 
pilies kiemą pro vartus). 

(Kazimierui ir Angelui kalbant, trys poros, 
nejudėdamos ir susiglaudę, sudaro nebylią gru- 
pę). 

ANGELAS 
Jis išėjo tiesesnis, jaunesnis, jo akys blizgėjo. 


KAZIMIERAS 
Dabar jis nebesitrauks. Dabar jis vertas ste- 
buklo ir laimėjimo. 
ANGELAS 
Tu nebeturi abejonių dėl stebuklo? 


KAZIMIERAS 
Ne, stebuklas turi įvykti! 


ANGELAS 
Bet karalius greitai pamirš viską. Jis vėl 
susigūš į savo gedulą ir mirs jame po dešimties 
metų. 
KAZIMIERAS 
Jis bus geras karalius rytoj. Viskas žemėje 
yra laikina. 
ANGELAS 
Laikina, laikina... Jis pamirš savo žuvusi 
duonos raikytoją ir sodininką ir niekad nepasi- 
ges jų. 
KAZIMIERAS 
Tiek vertos žemiškųjų karalių dovanos. Ry- 
toj ir mūsų trijulei jos bus nebereikalingos, kaip 
man dabar Vengrijos sostas. 
ANGELAS 
Bet ar mes nepaaukojom jų per greitai, kad 
laikinai atgaivinus karalių? Gal tavo malda bū- 
tų buvus išklausyta paskutiniąją sekundę, stebuk- 
las atidėtas, rusų armija sulaikyta?! 
KAZIMIERAS 
Ne, angele. Atsakymas į mano maldą yra 
aiškus. Jų auka yra prasminga. Ir aš neprarasiu 
vilties Kurevičiaus išganymui iki paskutinės se- 
kundės. Dievo malonė yra begalinė. (Tylos aki- 
mirka). Eime, angele. 


ANGELAS 
Kalva dar dengia aušrą. Tu dar nepaaiški- 
nai jiems apie save, kaip žadėjai; tu dar nekal- 
bėjai jiems apie šventojo dalią. 

KAZIMIERAS . 

Dabar tas nesvarbu. Kada nors jie supras, 
kad šventieji yra tie, kurie pilnai išgyvena krikš- 
čionybę. 

ANGELAS 
Dar vieną minutę, Kazimierai. 


KAZIMIERAS 
Mūsų darbas čia baigtas. Dievo pasaulis pa- 
lieka paslaptingam aiškume. (Garsiai). Viešpatie, 
tebūnie tavo valia. 
(Bokštelis, ant kurio jie stovi, ima temti. 
Pasigirsta žvaigždžių spinksėjimas). 


ANGELAS 
Ar tu dar girdi vėją gluosniuose? 
KAZIMIERAS 
Taip, angele, skubėkim. 
ANGELAS 


Aš atsiminsiu vėją gluosniuose. Kada nors 
aš grišiu pasiklausyt jo. 

(Bokštelis visai užtemsta ir Kazimieras su 
Angelu pranyksta). 

(Visa scena pradeda švisti. Žvaigždžių spink- 
sėjimas nutyla. Aušra. Trys poros palieka stovėti 
nejudėdamos. Bugnai pradeda tolydžio garsėti. 
Pora tolimų patrankos šūvių. Visi suklusta. Tri- 
mitas suskardena. Vyrai, lyg pabudę iš sustingi- 
mo, juosiasi kardus, griebia alebardas. Skubiai 
atsisveikina su moterimis ir išbėga dešinėn — 
mūšio laukan. Moterys, sudarydamos glaudžią 
grupę, moja jiems atsisveikindamos. Patrankos, 
bugnai, trimitai visu garsumu. Tada scena aki- 
nančiai nušvinta. Mūšio triukšmas nuslopsta. 
Moterys sukrinta ant kelių. Jos lieka sustingę 
nuostaboje, kol nušvitimas pranyksta ir scena 
grįžta į ankstyvąjį apšvietimą ir garsus.) 


KUNIGUNDA 
Stebuklas! 
ONUTĖ 
Šventas Kazimieras! 
ALDONA 
Šventas Kazimierai, melskis už mus! 
ONUTE 
Mano ateitis! Mano meilė! 
KUNIGUNDA 
Mano pinigai! Mano dvaras! 
ALDONA 
Mano meilė! Mano meilė! 
VISOS 


Dabar jie sugrįš! Dabar jie tikrai sugrįš! 


Už diainigia 


rr KN 


PER Balt B LATAS 


ANDRY-—- FARCY, 
GRENOBLIO MUZIEJAUS DIREKTORIUS 


Prancūzų menas, tarsi skaidri žvaigždė, 
spindi neužtemdytas per šimtmečius. Per šimt- 
mečius sužavėtos tautos prūpteli su kiekvie- 
na aušra, kurią jis uždega jų dvasiniuose hori- 
zontuose. 


Pats gražiausias jo laikotarpis yra devy- 
niolikto šimtmečio pradžia. Kaip švyturys Pa- 
ryžius tuo metu sutraukia iš viso pasaulio 
kraštų pačius originaliausius, pačius drąsiausius, 
labiausiai naujumo  ištroškusius menininkus. 
Prieš 50 metų prancūzų impresionizmas nuai- 
di užsienyje, sukeldamas pilnus entuziazmo, 
drąsinančius aidus. Ir dar iki vakar Paryžius 
su dvasine elegancija išlaiko meno pasaulyje 
maištininkų būrį, kurio neatsispiriami bruožai, 
išgirsti viso pasaulio dailininkų jaunimo, kas- 
dieną jin šaukia geriausius “atžalininkus," pil- 
nus dvasinių nuotykių troškimo, pamilusius 
laisvę galvoti, tapyti, skulptuoti ir rašyti, laisvę, 
kurios jų gimtieji kraštai dažnai netoleruoja. 


Tuos pilnus polėkio svečius buvo įprasta 
per paskutinius penkiolika metų!) vadinti Pary- 
žiaus Mokyklos vardu. Galima būtų pamanyti, 
jog šis vardas nusako svetimtaučius dailininkus, 
kurie dirba meno sostinėje. Tačiau anaiptol: 
ir tie, kurie iš toli ištikimai seka prancūzų 


1) Straipsnis rašytas 1939 m. — D. J. 


estetikos direktyvas — iš toli gal dėl to, kad 
jie laukia tinkamos progos Prancūzijon atsku- 
bėti arba kad jie su apgailestavimu jau grįžo 
į savo gimtąjį kraštą, — tai šitie žmonės, 
ypačiai šiuo metu sudaro Paryžiaus Mokyklos 
pagrindą. 

Jie neatsitiktinai atvažiuoja pas mus. Dau- 
gumas jų palieka artimuosius, šeimą, paaukoja 
karjeros privalumus ir atvyksta iš toli, nugalė- 
dami tiek kliūčių, pergyvendami tiek nuoty- 
kių, tiek nepasisekimų, kad galima būtų patikė- 
ti, jog jų istorija panašesnė į pasaką nei į re- 
alybę. 

Šalia normalaus kieto gyvenimo, kuris ly- 
di kiekvieno menininko pirmuosius žingsnius, 
tiems žmonėms prisideda kiekvieno svetimtau- 
čio skaudus vargas be savo tėvynės. Daugu- 
mas jų, kaip toks Modigliani, toks Soutine) tu- 
ri savo vargo legendą, praturtintą vaizdžių ir 
skaudžių pasakojimų, kuriuose skurdas, landy- 
nės, ligos, šaltis ir beveik visados alkis yra nuo- 
latiniai jų kasdieninės aukos palydovai. Visa 
tai dėl to, kad atvykdami į Paryžių, jie pa- 
klusta ne tik begaliniam, neaiškiam troškimui, 
bet ir slaptam įsitikinimui, giliam ir nepalau- 
žiamam, jog šitas “klimatas" yra vienintelis 


2) Soutine (miręs 1943 m.) Prancūzijoje iškilęs dai- 
lininkas iš Lietuvos. — D. J. 

palankus jų meno išsivystymui. Vos jiems at- 
vykus, tuojau juos pagauna aistra atskleisti ir 
pasisavinti kiekvieną mažiausią naują išraišką 
tos dienos meno sajūdyje. Ir visi karštligiški 
bangavimai meno jieškojimuose neturi ištiki- 
mesnių ir atidesnių liudininkų, kaip šitie sa- 
vanoriai tremtiniai iš išmėtytų vidurio  Eu- 
ropos, Rusijos Lenkijos, Japonijos ar Balkanų 
miestelių. 


Mes turėtume būti tiems žmonėms dėkin- 
gi, dėkingi už tai, kad, atvykę pas mus įgauti 
disciplinos, kuri yra sudaryta iš pusiausvy- 
ros ir atspalvio, jie nepraranda savito ir tur- 
tingo asmeniškumo. Modigliani, Pascin, Soutine, 
Picasso Chagall, Kisling savo keliu dovanojo 
prancūzų dailininkams tam tikras naujas for- 
mas, nepagaunamas mūsų jautrumui, kurias pa- 
tys subtiliausieji mūsų dailininkai įjungė į 
svetingą prancūzų meno įpėdinystę. 

Dar šiandieną, nežiūrint vis sunkėjančių 
gyvenimo salygų, šitas stebinantis svetimtau- 
čių menininkų egzodas tebesitęsia. 


Tarpe naujai atvykusių ir pačių jauniau- 
siųjų, Arbit Blatas yra vienas tipingų Pary- 
žiaus Mokyklos atstovų, tiek savo nuotykin- 
gu gyvenimu, tiek savo gaivia kūryba. 


Jo gyvenimas? Koks vaikas turėjo nuoty- 
kingesnę dalią kaip jisai? Gimė jis Lietuvoje, 
Kaune, 1908 metų lapkričio 19 d., ir jau pir- 
mieji jo gyvenimo metai yra pilni įvykių. Vie- 
na kitą nasekančios revoliucijos ir karas su- 
trukdo ramias ir nuskaidrintas jo vaikystės 
dienas. Bėgdami nuo karo, tėvai jį išsiveža, 
vos septynerių metų, į Ukrainą. Bet revoliu- 
cija pasiveja tremtinius; berniukas įgyja pirmą- 
sias žinias jos metu — dailininkas yra jo pir- 
masis mokytojas. Šis rusų menininkas išsiren- 
ka keletą gabiausių paišybai vaikų ir nusive- 
ža juos į Poltavą, kur buv. gubernatoriaus 
rūmuose yra įrengti vaikų namai. Tai tenai 
Arbit Blatas praleidžia septynetą tremties me- 
tų iki tos valandos, kada jau paauglys, jis ke- 
liauja atgal į savo gimtąjį kraštą, atgavusį 
per tą laiką Nepriklausomybę. 


Laisvė! Gyvenimas pagaliau! Ir piešinys, 
džiaugsmas tapyti, besimokančio nerimas, vie- 
natvė, per didelė vienatvė, be patarimo, be pa- 
drąsinimo. 

Nerimas auga vis stipryn ir stipryn iš į- 
sakmaus vidinio įsitikinimo, kad jis yra reika- 
lingas vadovaujančios rankos. 1924 metais jis 
važiuoja į Berlyną pas profesorių Kornsansą 
tam, kad priartėtų prie savo tikrojo kelio ir 
išsklaidytų abejones, kilusias daugiausia iš per 
didelio jautrumo, bet ne valios stokos. Šitas 
jausminis temperamentas taip pat sunkiai pri- 

sitaiko prie sausos prūsiškos Berlyno mokyk- 
los. Kaip ir visi estetai piligrimai, jis vėliau 
susigundo dideliu tada Dresdeno ir Miuncheno 
prestižu. Tai ten, anot jo, jis atlieka savo pir- 
mąjį muziejų stažą. Paliestas jų kontakto, jis 
atsisako visų iš anksto sukirptų idėjų ir pa- 
galiau įžiūri gilią Paryžiaus įtaka Vidurio Eu- 
ropos intelektualiniams sluogsniams. 


Mes pasiekėme 1925 metus. Jau sekančiais 
metais jis įvykdo savo naujai gimusį troškimą 
keliauti į Paryžių. Jis išjieško karštligiškai tą 
nepaprastą miestą iki pačių pagrindų — Luvro 
muziejų, modernios tapybos parodas ir galerijas, 
tą kitą gyvenantį muziejų. Tokiu būdu jis mė- 
gina nuraminti naujai sutiktų išraiškų sūkurį, 
iš pradžių jį apstulbinusį ir jam kliudantį ap- 
rėpti bei suvorast daugialypes tendencijas, ku- 
rios susikerta, viena kitai prieštarauja ir tuo 
pačiu metu visos jį vilioja.. 


Kaip kiekvienas neofitas, iš pradžių patrauk- 
tas konstruktyvizmo, jis greitai susiranda savo 
kelią, nes įgimtas polinkis jį traukia prie in- 
stinktyviųjų dailininkų. Jis išsirenka Pissaro, 
Bonnard, Rouault, Utrillo, kaip savo dvasinius 
mokytojus. Čia Arbit Blatas pasirenka tarp 
širdies ir proto, ir išsivaduoja iš bet kokios for- 
mulės. 


Jo Damasko kelias tokiu būdu eina per im- 
presionizmą, kurio supratimą jam atneša Ile- 
de-France šviesa ir subtilios, Paryžiaus sidab- 
rinės miglos. Pirma ir nelengva pergalė! Nes 
didelis yra skirtumas tap judrių Paryžiaus apy- 
linkių horizontų ir niūkios Lietuvos, kuri iš- 
skleidžia savo juodus miškus, savo nesibaigian- 
čias, gedulingas lygumas, savo tamsių ryškių 
tonų dirvas po sunkiu, debesuotu dangumi, kart- 
kartėmis sudraskomu staigių, trumpų prošvais- 
Ci 

Sužavėtos ir apstulbusios jo akys po tru- 
putį atsimerkia naujo pasaulio subtilumui, su- 
darytam iš šviesių ir švelnių tonų, kuriame 
jis be pastangos randa atilsį. 


Tuo pačiu metu jo paletė praskaidrėja. 
Ir kuo daugiau jis jaučia šiame keitimesi sa- 
vo pažangą, tuo daugiau jis dirba: keisdamas 
temas, keisdamas vietas... Jis keliauja Vidur- 
žemio jūros pakrantėn patikrinti savo techniškų 
laimėjimų skirtingoje nuo Valois ir Norman- 
dijos šviesoje. 


Jo gausios kasdieninės studijos greitai at- 
neša pakankamai rimtų paveikslų, kad jis gal- 
lėtų leistis į savo pirmąją parodą 1933 me- 
tais Paryžiuje, Van Leer galerijoje, kurioje me- 
no mėgėjai savo niekad neklystančia akim tuo- 

jau išskiria naujai atėjusio — jau subrendu- 
sio dailininko — kūrinius, pranašaujančius tur- 
tingą, gyvą, jautrų temperamentą, nešamą ne- 
paprasto dinamizmo, pasireiškiantį neramioj, 
laisvoj, įvairumo pilnoj faktūroje ir aptarnau- 
jamą subtilių ir gilių reto kilnumo, pilkų to- 
nų paletės. 


Su augančiu pasisekimu jis atidaro paro- 
dą Pierre Matisse galerijoje New Yorke 1935 
metais; ir sekančiais metais Paryžiuje, Eliziejaus 
galerijoje, kur du jo paveikslai išrenkami Gre- 
noblio ir Jeu de Paume muziejams. Subtilumas, 


AUTOPORTRETAS 


sujungtas su įgimtu valingų, tačiau negrubiu 
ryžtu, tokia yra pati charakteringiausioji Ar- 
bit Blato ypatybė, kurią jis įgijo, bebendrau- 
damas su prancūzų daile ir lengva, jai palan- 
kia Paryžiaus nuotaika. 


Šio dailininko sugebėjimas išsirinkti nesu- 
naikina jo įgimto gaivumo, kuris lieka nesuar- 
dytas, nežiūrint pavojingo santykio su tais, ku- 
rie vogčiomis prisigaudo išraiškos priemonių a- 
mato, griebdamiesi gudrių receptų, senų virvu- 
čių permezgimo, skolinių iš kitų žmonių atradi- 
mo ir net mažų sukčiavimų. 

Taip pat jo paletė netarnauja abstrakčiom 
idėjom — literatūrinėm, socialinėm ar filosoti- 
nėm — Arbit Blatas išvengia šitų spąstų, į 
kuriuos tiek naujai atvykusių įkliūva iš nepajė- 
gumo ar intereso. 

Jo sugebėjimas yra visų pirma tapybinis. 
Jis galvoja kaip dailininkas ir išreiškia ne- 


pranykstančius, nuo vaikystės tebeputojančius 
momentus. 
Perdavimas to, kas pasilieka, tiems, 


kurie praeina! 


Jo spalva, jo grafiškumas, jo medžiaga 
glaudžiai bendradarbiauja su laisvės ir leng- 
vumo troškimu šitos temos išraiškoje, laisvės, 
kurios jis niekados nesutapatina su fantazija. 
Jam nereikia šauktis spalvos sūkurių ar lini- 
jos keistenybių, ar faktūros apkrovimo, kad pa- 
trauktų žiūrovo akį. Išlavinta akis yra patrau- 
kiama — švelniai sulaikoma — spalvose arba 
greičiau atspalviuose, einančiuose nuo kurčių 
tonų iki gaiviausiu gaidų, niekados nepatenkant 
į pabrėžimus. Pilki spalviniai tonai, nepapras- 
tai išsijieškoti — ir vien tik pilki! — susilie- 
ja p'lni švelnumo, patvirtindami augščiausius 
dailininko  koloristinius sugebėjimus. 

Jo piešinys savo tolygiu įvairumu yra gi- 
miningas jo spalvai, kartais vien tyčiomis ap- 
siribojantis kai kurių galimybių nurodymu. ša- 
lia aiškiai išreikštų realių tiesų. 

Jo nelauktai grafiška faktūra, stebinančiai 
turtinga savo išraiškos priemonėmis, sukelia 
įspūdį nuolatinio minties ir rankos stebuklo. 
Nėra nieko malonesnio kaip sekti šią greitą ir 
subtilią rašyseną, kuri, atrodo, 


valdo ir įo medžiagą, greičiau medžiagas, jo 
stambius tepimus ir slystančius vaviršius. Dos- 
nios. (dažų) dėmės . staiga užleidžia vietą vos 
teptuko paliestiems paviršiams, kuriuos iškelia 
ir pabrėžia gyvi ir „niekad nepasikartojantys 
pabraukimai. S U0S 


Arbit Blato kaip dailininko vertė glūdi jo 
retai , 2pyaldytos „formos: atsiekime tokiomis 
priešingomis ir „sunkiai tvarkomomis priemo- 
nėmis.. Tačiau šitos drausmės dėka, gilaus savo 
tapybinių priemoniu perpratimo dėka, jis užtik- 
rina savojo: žodyno turtingumą ir visam laikui 
išvengia | "pačio; pavojingiausio dailėje elemento - 


monotonijos. "Tokiu būdu savo drobėse jis gali 


sau leisti užsidaryti tarsi tam“ tikroj 
ki AL too kb, 3v 


AS 


trapioj 


| yra kuriama 
tuo pačiu. metu, kai gimsta kiekvienas jo ta-. 
pybinės kalbos žodis. Tas sugebėjimas įvairume' 
"jis, 


„ žiuje, ' 


amžiaus sukakčiai 


mozcchromijoje; kūrinys dėl to nesiliauja sruve- 
nes turtingais ir retais akordais, tarsi dailus 
agato akmuo. Rezultatas, kurio kiti nepajėgia 
atsiekti, net su įnirtimu daugindami triukšmin- 
gus spalvų fanfarus. Tokia atvirumo elegancija 
mus iškviečia kartu su juo į jo pavasario ry- 
tų gaivumą, dar drėgnų nuo nakties miglos 
ganyklų platumas, supančias šiltų tonų dirvas 
ir rasos pilnas pievas, besilsinčias po žydinčių 
obelų sodais — ir visa paskendę drėgnos, ne- 
raminančios žemės kvepėjime. Visa tai Arbit 
Blatas nusako visados savitu piešiniu, medžiaga 
ir faktūra — nesąmoningai jungdamas pasil- 
gimo pilnus savojo krašto atminimus su spin- 
dinčiu Prancūzijos aiškumu. 


Visiškai savitas, jis tačiau turi tą patį iš- 
raiškos entuziazmą kaip ir didysis jo tautietis 
Soutine'as, bet prieš pastarojo genialią neviltį 
Arbit Blatas pastato šviesų ramumą. Neturėda- 
damas Soutine'o karštligiškos mistikos, jis at- 
skleidžia daugiau švelnaus žmogiškumo. Jis tiki 
daugiau žemiškai. Jis dar tiki į žmones, į gy- 
venimo džiaugsmą, taip kad Pissaro ir Bonnard 
būtų atpažinę savo švelnumo brolį šitame jau- 
name, neapkartusiame žmoguje, kurio besišys- 
santis optimizmas yra konkrečiausias jo meno 
atvaizdas. 


Iš monografijos “Arbit Blatas“, 
išleistos 1939 m. Paryžiuje, vertė 


D. Jasaitytė 


* * + 


Arbit Blatas dabar. gyvena New Yorke, kur turi 
savo studiją. Jis gyvai domisi lietuvių kultūriniu gyve- 
nimu ir palaiko ryšius su mūsų menininkais. Dailinin- 
kas visur pažymi, kad yra gimęs bei augęs Lietuvoje. 
Jo. meilę gimtajai žemei ypatingai liudija lietuvių liau-. 
dies dirbiniai, labiausiai skausmingos ' motinos, kurias 
„pasiėmęs: atminimui. iš Lietuvos, pagarbiai laiko 
savo studijoje. Arbit Blatas nuolat kuria: ir ruošia savo 
kūrinių parodas Amerikoje bei Europoje, Jo paveikslų 
turi šie meno centrai — Moderniojo Meno Muziejus 
New Yorke, Metropolitano Meno Muziejus New Yorke, 
Wichita Meno Muziėjus, Jeu de Paumeė Muziejus Pary- 
Moderniojo Meno: Muziejus Paryžiuje, Carnegie: 
Institutas, Providenco, Virginijos, Newarko, Brooklyno, 
Rochesterio, New Orleano, Grenoblio, Lozanos, Mout“ 
clairo, '" Jeruzalės muziejai, Whitney | Muziejus New 
Yorke, Plader Digest Abot kolekcija ir. daugelis priva- 
čių kolekcijų. Neseniai“ Prancūzijos' vyriausybė nupirko 
jo tris paveikslus žymiesiems, savo miestų muziejams. 
Apie dailininką yra išleistos šios monografijos: Andry 
Farcy — Arbit Blatas, "Waldemar George — Art et 
Artistes, Pierre Desgargues — Portrait of. the*'Artist. 
šis “Aidų"' numeris iliustruojamas jo darbais 50 metų 

LITERATŪRA 


ALFONSO NYKOS NILIŪNO 
“BALANDŽIO VIGILIJA" 


“Miestas, išraižytas juodame 
saulėleidžio metale, vadinasi 
Prisikėlimas, gimtasis mano 
miestas. 

Miestas, išraižytas juodame 
saulėleidžio metale, vadinasi Iš- 
nykimas.“ 


(“Žiemos peizažas") 


Kiekviena epocha aidi negirdi- 
mais, o tik jos gyvenimui tikrais 
sąskambiais. Mes visi jaučiame ir 
veikiame tos epochos ritme ir nuo- 
taikoje, ir kažkur savy, iš tikrųjų, 
ryškiai girdime laiko melodiją. Tačiau 
nemokam pakartoti. Už mus, už ne- 
byliuosius, epochos vykdomą likimą, 
formą, mintį ir sielą pasako poetai. 

Argi seniai lyg pats mūsų ša- 
lies balsas skambėjo mylimų poetų 
žodžiuose. Mintinai kartojom ir dai- 
non derinom Jono Kossu-Aleksandra- 
vičiaus pustonius. Mus jaudino jo 
rezignacijos grožis, bet dar nesuvo- 
kėm tada, kokia reali, rūsti nelaimė, 
kaip audros debesis atslinkdama, at- 
simušė jo pritemusiam veide, sam- 
brėškio dainoje, kuri buvo jo poe- 
zija. O iandien mes sklaistome 
anuos žodžius, kaip mielą prisimini- 
mą, liudininkus negrįžtamai nuplau- 
kusių dienų, — sklaistom, kaip 
jaunystę savo. Liko graži poezija, 
bet tai nebe mūsų laiko tiesa. 

Po šiurpios katastrofos ėmė 
augti kiti balsai, tamsūs, šaukiantys 
“Kodėl?"; visuotiniame nykime nu- 
slopinę savo asmens nedalią, susilie- 
ję su bendro likimo varpų skam- 
besiu. Taip pasigirdo, išsiskyrė tik- 
rumu ir jėga ir vis augo Nykos- 
Niliūno balsas. Jis kalbėjo už žu- 
vimo metą ir už nebyliuosius. Mus. 
Jis padėjo mums pažvelgti sunkiai 
tiesai į akis ir priimti neviltį, kaip 
būtinybę, be skundo ir išdidžiai. 


Dar prieš primuosius savo rinkinius, 
“Praradimo simfonijas“ ir paskum — 
“Orfėjaus medį", brendo balsas, kal- 
bėjęs už laiką. Jis pasakė giliai ir 
nekasdieniškai, kas yra didysis ne- 
tekimas. Jis pasakė, kad nėra kito 
sugrįžimo, kaip tik tas, kuris ne- 
siliauja mumyse niekad, kuris vis 
veržias grįždamas į savo dvasios to- 
limąsias versmes, kaip tėvynę. Jis 
kalbėjo tik už save, bet jo žodžių 
aitri tiesa ir gilumas padarė juos 
savais ir mums, kitiems. Stengda- 
mies jį suprasti, vaiskiau supratom 
save ir likimą. 

Tokiu išsakymo svarumu Nyka- 
Niliūnas paruošė mus priimti savo 
žodį, kaip įvykį, kuris liks gyvai 
reikšmingas, kol jo poezija bus veid- 
rodis epochai, veidrodis visiems, joje 
panertiesiems, kurių poetas — ir ne- 
simdamas — negali neatstovauti. O 
ar laikui praėjus, išliks poezija, ne 
šiandien mums spręsti. 


“Mano šauksmas? Niekai. Tai sodų 
nudžiūvusių kūnai 

Blaškos ant rankų nuogi, 
praradę kartu. 

Tavo sienos nebėr, ir žado nete- 
kęs šešėlis 

Rauda beprasmiais ženklais prieš 
tykančią tamsą dievų. 

Tavo langas seniai apako su žy- 
dinčiais medžiais 

Ir tiktai Niekas šiurpus žiūri klas- 
tingai pro jį." 


viską 


(“Rauda"') 
Neviltis — ne privati, ne jaus- 
minė ir ne galvotinė, o toji, kuri 


niūria šviesa užsidega besiveržian- 
čiam kraštutinėn tieson, kurioje jis 
ir jo likimas telpa. Tamsi, nuo bui- 
ties margo praeinamumo užsisklen- 
dusi visais užraktais, Nykos-Niliū- 
no poezija yra tarsi vienišas mono- 
logas sunkioj tuštumoj, kur nėra 


aido, — monologas, kurio vienintelė 
paskirtis — surasti giliausiąją pras- 
mę, nusakyti ją ir liudyti, 

Ir nesvarbu, kad liudijimas šian- 
dien dažnam gali atrodyti, kaip 
"niaurūs hieroglifai" ar “beprasmy- 
bės šifrai", — Nyka - Niliūnas 
nesistengia būti suprastas. Sudčtin- 
gas ir chaotiškas pasaulis, kurį jis 
liudija, nenusakomas lengva fraze, ir 
sunki yra kraštutinė, iš tamsos ir 
iliuzijų vergovės išplėšta tiesa. 

Nesuprantama, neįskaitoma, be 
galo individuali dažnai šios poezijos 
kalba. Bet ji gyva, ji alsuoja kom- 
promisų nežinančiu “sau-žmogumi", 
pasaulio ir poeto integralumu, jo 
karšta teisybe. Savitas, nenusakomas 
yra  Nykos-Niliūno lyrizmas. Ta- 
čiau kokia uždara, atsiskyrusi bebū- 
tų šioji poezija, jos sugestyvumas 
yra aštrus ir betarpiškas, nereika- 
lingas visų reikšmių išlukštenimo. 
Ji mus nuplieskia savo vidine, keis- 


ta šviesa, lyg įsileisdama į didelę 
viziją — viziją nykaus ir nykstan- 
čio pasaulio, bet — plačių dimen- 
sijų, herojiško,  gęstančio  saulėly- 
džio didybės. 

Būtinybė — štai, žodis, kuris 


prašosi ištariamas ryšium su Nykos- 
Niliūno poezija: ji yra kupina inten- 
syvios, besiveržiančios būtinybės bū- 
ti. 
* k 

Nykos-Niliūno poezija  sakyte 
sako, jog esama tokio santykio su 
gyvenimu, tokios pasaulėjautos, lai- 
kysenos, kuri kupinai tegali būti iš- 
reikšta kūrybos kalba, šiuo atveju — 
poezija. Nors iš tos pasaulėjautos 
išplaukiančios idėjos atrodytų filo- 
sofinės ar metafizinės, tačiau jų tik- 
ras Imedijumas tėra kūryba, nes 
jos ne vien išmąstytos, bet išjaus- 
tos ir vaizduotėje sukurtos. Taip, 
Nykos poezijoje randame idėjų apie 
amžinybės prasmę, apie žmogaus 
ryšį su žeme — kaip jis sako, “pat- 
rijotizmą žemei"; apie keistą ir iš- 
virkščią žmogaus “ištikimybę", nuo- 
lat besireiškiančią neištikimybė — 
Dievui ('Jštikimybės elegija''), Že- 
mei (“Pažinimo elegija"), gimtie- 
siem namams; esti idėjų apie bū- 
tinybę palikti ir būtinybę grįžti; 

esti tokių sapniškų, negriežtais kon- 
tūrais idėjų, kurių kiekviena vyks- 
ta ir tirpsta savo priešybėje (Pri- 
sikėlimas — Išnykimas; Kaltumas — 
Nekaltumas), kur Amžinybė sutru- 
pa į Nieką ir kur nykstantis žemės 
reiškinių trapumas įgyja amžiny- 
bės prasmės; ir visos tos idėjos ne- 
gali būti griežtai formuluojamos 
mąstymo — atseit, filosofinėmis ka- 
tegorijomis, ir tėra pilnai išreiškia- 
mos žmogaus kūryboje. Tokios idė- 
jos įsikūnija Vermeero, Watteau, 
Boscho paveiksluos. Jos gali būti 
uždarytos švytinčiam grožiu sakiny 
iš brolių Grimmų pasakos apie Snie- 
guolę ir ją prie karsto saugančius 
septynis nykštukus ir švytinčiam 
grožiu Marcelio Prousto sakiny apie 
motinos veidą. Tokios idėjos yra Marc 
Chagallo smuikuojančiuos paukščiuos. 
Lygiai ir  Nykos-Niliūno  poezi- 
jos idėjos apie žmogų, pasaulį ir 
amžinybę — filosofinės, metafizi- 
nės, mistinės — teišreiškiamos po- 
ezija. 

Kai Nyka-Niliūnas savo poezi- 
joje vardu pavadina dailininką ar 
paveikslą, autorių ar kūrinį, paima 
savo motto kokį sakinį, taip pat,kai 
jis kalba hegzametru apie Vergili- 
jaus grįžimą, kai jis panaudoja an- 
tikinę alkajišką strofą, — jis tai 
daro neatsitiktinai ir ne dėl formos: 
jis šaukiasi vardais savo didžiuosius 
sąjungininkus, fantazijos ir mito bro- 
lius. Nes pats jų vardo paminėjimas 
autoriui turi nelygstamos vertės. Kai 
jis (“Himne mistiškajai rožei"') mini 
“tylintį vaikystės draugą Veronese'': 

“Jos balsas, aukštas ir skaidrus, 
Pavasario dienos galerijose šaukia: 
Veronese!"' 


—tas “Veronese!" yra tarsi vidur- 

amžinis kovos šūkis, tarsi “Lumen 
Coeli, Sancta Rosa!", su kuriuo ri- 
tieris puola į mirtiną mūšį, kad sa- 
vo žuvimo auka dar švenčiau iš- 
keltų idealą. 


Vardu minima ne atsitiktiniai 
reiškiniai: tik tai, kas brangu poe- 
tui (Enejas, Otilija) arba kuria nors 
prasme reikšminga, sugestyvuų, kon- 
trastinga (Acheronas, Cythera — 
Coney Island). Vardas yra idėja ar- 
ba jos iliustracija. 

Nykos-Niliūno pasaulio idėjų ne- 
atitikimas filosofijos kategorijoms ne- 
sunku parodyti. Net tos idėjos, ku- 
rios įvardinamos tiesiog savokomis, 
kaip: Prisikėlimas, Išnykimas, Pa- 
žinimas, Ištikimybė, Kaltumas, — 
net ir jos pilnai teturi prasmę, ly- 
dimos vaizdais, išgyvenimais, nuotai- 
kom, pakrautos individualiu tūriu. 
Ir toji prasmė gali įvairuoti. Jos 
linksta pusiaukėlin į tilosofiją, į 'mą- 
stomų dalykų * planą, pusiau gi 
jos lieka gyventi vien poetinės fan- 
tazijos plane, nepaklusdamos racijai. 

Taka 


Juo labiau nesuformuluojamos ra- 
cionaliu, pricžastiniu protavimu yra 
poetinės idėjos, kurios, tarytum dva- 
sios, iššaukiamos ištarus jų vardą: 
O Gelsomina!; L' Offrande A Venus; 
Brundisiumas; "Talita kumi; Leta; 
Hubert Robert. Kiek panašios eilės 
vaizdai — idėjos yra grakštūs ei- 
senų dalyviai, vagantai, venecijietis, 
Poetas ir Imperatorius... 

Dar kitą idejų kategoriją su- 
daro pasikartojantys simboliai — ne 
konvenciniai, bet Nykos-Niliūno pa- 
saulio simboliai. 


Durys, Slenkstis ir Liepsna—dievai, 

Kuriuos mes radom nužudytus..." 

(“Pažinimo elegija''); 

žody kūnas tapo mūsų 

nuosavybe. Prieš Tave 

Jis buvo rūbas, naujas arba sune- 
šiotas.' (“Intymus monologas"); 

“Slėnio karčioj vienumoj 


“Tavo 


Mirė po lieptu žuvis.“ ('Melan- 
cholija"); 

“žuvų procesija akmenuotoje sro- 
vėje, 


žaliomis vėliavomis ir auksiniais 
raktais.'' (“Madona su žuvim''); 
“Raudono paukščio plaujantis 
švilpimas'" (“Rytas''); 
“Ir taip kovodamas su jais, 
Įsimylėjau veidrodį, įėjusį 
Pirštų galais į mano kambarį pa- 
rodyti 
Tylos spindėjimo ir džiaugsmo li- 
nijos 
Veide, nematomos dievams.“ 
(“Veidrodžio legenda"); 
“Mirštantis badu gyvybės medis 
sustingusiom rankom 
gaudo praskredančius paukščius... 
(“Žiemos peizažas"); 
šių simbolių yra daugiau, jie 
kartojas, kinta ir jų paskirtis ryš- 
kėja iš įvairių varijantų. Kasdie- 
niai žodžiai čia įgyja visai kitos, 
nežemiškos reikšmės. Geltonplaukė 
žuvis ir mėlynakis kirminas, langas 
ir miręs veidrodis, veidan įaugęs 
medis, — visi jie netenka savo kas- 
dieniškos, pastovios prasmės, o tam- 
pa poeto karalystės gyventojais, be 
galo reikšmingais ir veikliais šia- 
me naujame pasauly. Jie transfi- 
guruojas ir įgyja keisto, nejaukaus 
buvimo, kaip daiktai (“pikti dievai") 
sunkiuos sapnuos. 

Reikia pabrėžti, kad bet koks 
“raktų"" jieškojimas į Nykos-Niliū- 
no poezijos pasaulį, remiantis žino- 
mais' gyvenimiškais faktais, yra be- 
prasmis. Nes, ryškus jo kūrybos 
bruožas yra“ "kaip tik tokių faktų 


atsitiktinumas ir neesmingumas. 


Nepilnas apžvelgimas šių są- 
Vokų-vaizdų-idėjų, kuriomis teka 
Nykos- "Niliūno kūrybos pats gyvasis 
Kanas, jau rodo jo minties ir ypač 

uotės "horizontų platybę. Min- 
du jos patirtimi ir jieškojimu, 


tis + 


vaizduotė su jos vizijomis — gyve- 


na intensyvų, emocionalų gyvenimą. 
Rafinuotos minties; keistos ir kiek 
kaprizingos, linkusios į makabriškus 
sunykimo vaizdus fantazijos; ir taip 
pat keistų, tarsi susapnuotų, ne- 
visai realių emocijų vienumon su- 
siliejęs judėjimas sudaro Nykos-Ni- 
liūno poezijos tėkmę. 
Negyvenimiškumas yra vienas 
neabejotinų Nykos-Niliūno poezijos 
bruožų: nebuvimas jokio ryšio su 
paprastu gyvu kasdienos gyvenimų, 
aktualija, eiliniais buities vargais, 
džiaugsmais, rūpesčiais ar svajonėm, 
su eiliniu paprastu gyvu žmogu, su 
mylima, su draugų; su medžiu, ku- 


ris sau  siūbuotų, ir žydėtų, ir 
būtų gražus, bet ne simbolizuotų, 
pavyzdžiui, Ištikimybę Žemei, ne 


rūstautų dėl mylimo sūnaus iš- 
ėjimo. Viskas pas Nyką linksta virs- 
ti simboliu ir idėja ir todėl nu- 
stoja tiesioginės, betarpiškos netrans- 
cendentinės — gyvybės. 

Perkeltinis, atitrauktas, susimbo- 
lintas yra jo poezijos pasaulis. Pa- 
saulis, matomas per keistai išsi- 
šakojusią vaizduotę, lygiai maitin- 
tą kadaise, gal vaikystėje, betarpiš- 
kai išgyvento gyvenimo ir lygiai — 
žmogaus kūrybos vaisiais. Pasaulis, 
jaučiamas subtiliais, prislopintais, ta- 
rytum kažkokiais pomirtiniais jaus- 
mais, kuriuos visus užliedamas pa- 
skandina savy be galo beviltiškas, 
praregėjęs beprasmybės pajautimas. 


Pasaulis tačiau  mąstomas — ais- 
tringai, veržliai, maištingai, prieš- 
taraujančiai, su nenumalšinamu ne- 


rimu, jieškojimu galutinės tiesos, pa- 
skutinio sprendimo, siekiančiu “pa- 
skutinio, mus saugosiančio žodžio", 
kurio neleista ištarti. 

Nenuostabu, kad tokio sudėtin- 
go derinio pagimdyta kūryba turi 
būti itin ezoteriška, sunkiai suvo- 
kiama, ir taip tolima skaitytojo į- 
prastinio gyvenimo turiniui, kaip pa- 
ties poeto vizijoms tolima jo eilinė 
realybė: 


“Acheronas, mano vaikystės Ache- 
ronas, plaukia, 

Nešdamas šviesos suėstą tavo kū- 
ną. Žuvis, 

Kadais praplaukusi pro tavo lan- 
ga (neužmiršk, 

Kad tavo kūnas tebėra Blukimo 
gatvėje, po vyšniomis), 

Fosforine lempa“ šviečia į akis 
Notre-Dame chimerai; 

žuvusių dievų veidai šmėkšo su- 
griautų altorių  dėmėse; 

Apsikabinęs lankstų Urbino Ve- 
neros kūną, oktopas sapnuo- 

„ja vasaros žuvimą. 

„Pranašas su užgesinta Apvaizdos 

p akim delne 

“Rauda ir žiūri, kaip mes kylameė 
į Blauen, 

Štovintį gelsvos nakties šešėlyje: 

Tai buvo visas mūsų džiaugsmas! 


KA 


Geltonas rhododendron  tulipifera 
iš Badenweiler parko 
Pavasario lietaus dantyse tepali- 

ko mums 
išnykimo šypseną ir Dievo 
juoką. 
Vargas mums, 
tingumu, 
Nes mes jau niekad nepajėgsime 
numirti! 
O Gelsomina! Gelsomina! Gelsomi- 
na! 
(“Reguiem Gelsominai'') 


Prieš 


tikėjusiems nemir- 


Nykos-Niliūno poezija yra begali- 
niai uždara, daugia augštės reikšmės 
metaforomis užšifruota, kupina in- 
dividualių įvaizdžių, originali ir su- 
dėtinga savo emocine pakrova. Iš- 
tikima savo vidiniams dėsniams, to- 
ji poezija niekur nerodo mažiau- 
sios pastangos prieiti arčiau kasdie- 
nos pasaulio. 

Poeto akys atgręžtos į save, 
į patirties, atsiminimų atsivežtą 10- 
bį, kur saugojamos mintys ir sap- 
nai, veidai ir peizažai, knygos ir 
paveikslai, motina ir žemė. 

Iš savo vidinės tiesos auganti 


Nykos-Niliūno poezija tampa vis 
vienišesnė ir neprieinamesnė — ir 
tyresnė. 


“... aš norėčiau 
Atstatyti Tavo buvimo formulę, 
bet ar liko 
Tavo nebūties žaizda laike?" 
(“Motinai"') 


“Balandžio vigilijos" formulė itin 
sudėtinga, Nelengva ją  “atsta- 
tyti", nors poezijos “žaizda laike" 
ir pasiliktų giliai įkirsta. Nykos- 
Niliūno poezija pavydžiai saugo sa- 
vo paslaptis, ir kiekvienas rastas 
“raktas" į jo supratimą iškelia ei- 
les naujų mįslių. 

Sutraukiant ir suprastinant, jo 
poezijos "formulėje" pasibrėžia pa- 
grindimė poeto laikysena: maištas 
prieš tamsą vardan tiesos — “maiš- 
tas, kuris yra mūsų likimo klau- 
simas ir sprendimas" (“Intymus mo- 
nologas"). Veržimasis į užgintą Pa- 
žinimą, nors “Žemė  nežinančius 
myli labiau", nors “nepažinimą dai- 
nuoja amžinas gamtos dvelkimas", 
nors “Dievas užklumpa, betiesiant 
ranką į mūsų realybės tamsą". Ir, 
nors žemėje nepažinti reiškia būti, 
“nepažinti — įšgelbėti tikrovės for- 
mą ir niekuomet nepralaimėti", ta- 
čiau poetas pasirenka maištą ir gal 
pralaimėjimą. Jo žodžiai skirti že- 


mei: 
L Bet mes 
Nusigręžėme nuo Tavęs... ir pa- 
sirinkom 


Pažinimo darganą ir liūtį. 


Neištikimybė "Tau 


Yra realizavimosi šauksmas. Iš- 


tikimi 

Palieka tiktai neišgirdę 

Likimo žodžių, nesodinę 

Svetimo Tau pažinimo medžio 
kūne; 

Nepatyrę nei tiesos, nei maišto 
skonio;'' 


(“Pažinimo elegija"). 


Pažinimas veda į suvokimą “bu- 
vimo būty beprasmybės", pastato 
akistaton prieš “šiurpų Nieką". Ta- 
da tampa Išnykimas lyg palaimingu 
pažadu, tikru Prisikėlimų (“amžiny- 
bė nėra mūsų ilgesys"), Tačiau taip 
suprasto Prisikėlimo vizijoje paga- 
liau susitaiko tragiška Žemės ir Iš- 
nykimo priešybė: 

„Jo dvasioje nustelbė viską 

Šaukianti tėviškės žemė, kurios 
viduriuose laimingas 

Miega Enejas narsus ir 
Maggijos kapas". 


spindi 


Neatsitiktinai šiais sugestyviais, 
(“Vergilijus grįžta į Brundisiumą'). 
liūdno giedrumo žodžiais baigiama 
“Balandžio vigilijos" knyga. 

Reikia dar pabrėžti Nykos-Ni- 
liūno “formulėje tai, kad nors Že- 
mei vardan Pažinimo skelbiama ne- 
ištikimybė, tačiau praregėtos nebū- 
ties akivaizdoje juo brangesnis pa- 
sidaro trapusis Žemės grožis. Vi- 
sa — ir kūnas, ir medis, ir taip 
pat žmogaus kūrybos išdidūs pa- 
minklai — tarsi įgyja naujos ir ki- 
tokios realybės, gilesnės ir slaptos 
prasmės. O užvis nuostabiau rūs- 
čioje Išnykimo šviesoje nušvinta pa- 


ti galingojį Žemės atstovė — Mo- 
tina, Motina, pasmerkta žūti “ne- 
žinanti kodėl“, nors ji tėra “veid- 
rodis, atgręžtas į tamsą, nepajė- 
gęs atspindėti nei Dievo, nei sa- 
vęs,/' nors ji tėra “akis, spindėju- 
si mūsų daiktams." 

Tai jos buvimas Žemėje pir- 


miausia slepia nuo mūsų tykojan- 
čią nebūtį: 
“Motina, mano kartaus likimo ir 
skausmo šešėli, 
Džiaugsmo neradus, kodėl savojo 
kūno šviesa 
Uždengei medį kurčios buvimo bū- 
ty beprasmybės, 
Mano gimimo dienoj augusį jau 
po langais?" 
(“Rauda"') 


Tačiau Motina tegali uždeng- 
ti, paslėpti, laikinai užstoti — ne 
išgelbėti ir ne išsigelbėt. Ir jos, mi- 
rusios, balsas sūnui skamba jau 
neviltimi: 

“Parėjęs niekados nešauk manęs, 

Nes aš galiu išduoti savo amžiny- 
bės sapną; 

Ir nepaskęsk atsiminimuose: aša- 
ros vistiek pavirto jau į ak- 
menį ir ledą; 


Nes naktis, kuri baigdavosi mano 
prisikėlusiais žingsniais 
Į šaltas priemenės grindis, buvo 
ir yra Prisikėlimas". 
(“Žiemos elegija") 


Atsisakydamas tikrovės formą 
priimti už tiesą, Nyka-Niliūnas sa- 
vo kūryboje stovi priešybėje bat ko- 
kiam formalizmui. Nuostabiai integ- 
rali jo poezija tvirtai remiasi į idė- 
jos pamatus. Gal todėl joje nežymu 
lengvumo, žaismo, humoro, nerasi 
džiaugsmo pačiu kūrybos procesu, 
nėra poetinės priemonės vardan jos 
pačios grakštumo. Svarų rimtumą, 
su kuriuo Nyka-Niliūnas vykdo sa- 
vo poetinę misiją, beveik galėtu- 
me taikyti jam priekaištu. Kiek 
skaidresnis ar niūresnis, bet visa- 
da liūdnas jo tonas nulieja visą 
poeziją. Ir, nors dažnai tapybiškos 
detalės iškelia prieš mūsų akis tur- 
tingą, drąsiai ir stipriai  derintų 
spalvų paveikslą, tačiau bendrame 
įspūdyje visa paskęsta lyg mėlynė- 
je, žydresnėj ar tamsesnėj, kuri yra 
dangaus, jūros ir melancholijos spal- 
va. 

“Balandžio vigilijos" poeziją, ga- 
lima būtų skelti į dvi stambias 
grupes. Vienoje būtų eilėraščiai, 
kuriuose daugiau ar mažiau tie- 
siogiai Nyka-Niliūnas vysto savo 
tezes, su itin dominuojančia pras- 
mine pakrova. Tos grupės eilėraš- 
čiai parašyti palaidesne forma, ne- 
varžyti strofos rėmų arba rimavi- 
mo, laisvai besikaitaliojančio ilgu- 
mo eilutėm. Čia Kkoncentruojamasi į 
tikslų vaizdo — minties išsakymą, 
kuriam pajungtos poetinės priemo- 
nės. Visos elegijos — “Žiemos", “Pa- 
žinimo", “šventės", “Ištikimybės", 
eilėraščiai “Motinai", “Himnas Mis- 
tiškajai rožei", “Laiškas", “Reguiem 
Gelsominai", “Madona su žuvim!", 
“Intymus monologas", “New York'- 
visi reikšmingi poeto pasaulėjautai 
išreikšti eilėraščiai telpa šion gru- 
pėn. 

Kita dalis yra laisvesnė nuo 
tiesioginio arba persveriančio mąs- 
tymo apkrovimo, užtat labiau įpras- 
tiniu būdu suvaržyta formos pras- 
me, artimesnė įprastinei poezijos es- 
tetikai. Su dieliu efektingumu ke- 
liais atvejais čia naudojamos anti- 
kinės strofos, ir ypač vykęs alka- 
jiškos strofos pritaikymas lietuvių 
kalbai atidaromajame knygos eilė- 
raštyje Vakaras". Gražų, varinį 
žingsnį turi hegzametrai, prasmingai 
parinkti paskutiniam knygos eilė- 
raščiui “Vergilijus grįžta į Brundi- 
siumą"', laisvai ir klasiškai aiškūs 
penkiapėdžiai (“baltieji"') jambai 
taip pat "antikinės" tematikos “O- 
disejo kareivis “Persefonos karalys- 
tėje pasakoja". 

Antikiniai metrai ir vaizdai į- 
neša poezijon kažkokį rinktinį, aris- 
tokratišką aromatą, — ir taip pat 
subtiliai pajustas epochinis stilius 
persunkia “Cinguecento". Tapybiškai 
sodriai kuriamas “Euridikės kapas"; 

“Nubudęs aš atsiminiau tik tiek: 


Prieš mus gulėjo vakaras — lyg 
scena, 

Sunkia  sauleleidžio užuolaida. 
Dangus — 

Kaip žvilganti rubino vaza — degė. 

Žali ir mėlyni kalnai, ir pilys, 

Toli, langais raudono alebastro, 


Ir violetiniai pušų miškai, 

Sustingę  pasakiškam horizonte, 

Spindėjo raudonam Sniege. Ir 
paukščiai, 

Mums niekad nematyti 
skrido 

Virš užpustyto Euridikės kapo." 


paukščiai 


Pastarosios eilės spindi poetine 
magija, kokia, suprantama, ne į vi- 


sus Nykos-Niliūno kūrinius  nusi- 
leidžia iš dangaus. Bet ar neat- 
sveria kelios puikios,  sugestyvios 


frazės vieno — kito pralaimėjimo ? 
Galėtume manyti, kad griežtos 
formos laikymasis Nykai-Niliūnui ne- 


organiškas, jei... nebūtų tokie gra- 
žūs jo šios rūšies eilėraščiai — sti- 
lingi, estetiškai išbalansuoti ir be 
galo sugestyviai nuotaikingi. šion 
grupėn dar priklauso “Melancho- 
lija", “Tyli daina", “A Yombre des 
jeunes filles en fleurs“, “Rytas", 


vienintelis rinkiny prisiglaudęs tar- 
pe "suaugusiųjų" jaunystės  eilė- 
raštis “Sūnus palaidūnas“, '“Pava- 
sario simfonijos epilogas“, “Rauda"', 
Ir šiuos estetinius, nuotaikinius 
eilėraščius persmelkia ta pati ny- 
kimo atmosfera, jie užauga ir pra- 
žysta toje pat dvasinėj dirvoj, ir 
jie yra dalis to pat vientisinio po- 
etinio gyvenimo, kaip ir pirmosios 
prupės kūriniai. Tik čia kalbama 
ne taip tiesiogiai ir drauge — ne 
taip hermetiškai uždarai. Lyrikai 
leista kalbėti tyresne emocija, ne- 
užslėgta sunkiųjų klausimų, kal- 
bėti vaizdais, nuotaikomis, ritmu: 
"Paukščio riksmas aštrus 
vis šaukia 
tavo dainon. 
buoja 
Žuvusio ežero skausmą; 
Juodalksnis gęsta krante.“ 
(“Melancholija"'). 


mane 


Grįžti Nendrė siū- 


Kitas formalinis Nykos-Niliūno 
poezijos momentas — įvedimas poe- 
zijon siurrealistinio tipo vaizdų . ir, 
iš kitos posės, abstrakčių arba pro- 
Ziškų, įprastiniu požiūriu “nepoe- 
tiškų" sakinių. Abu reiškiniai to- 
li gražu ne naujiena pasaulinėje 
poezijoje, ir nebūtų prasmės jų nei 
teisinti, nei aiškinti, nei smerkti: 
abu yra pernelyg “įpilietinti" poezi- 
jos faktai. 

Tas, ką įprasta vadinti 'pasą- 
monės tėkme“, arba vizijom, sap- 
nais, kartais gi — kliedėjimais ar 
svaičiojimais, — tie siurrealistiniai 
įvaizdžiai, gali būti ir dažniau- 
siai yra labai sąmoningai bei va- 
lingai pakreiptos vaizduotės kūri- 
niai. Ne "atsitiktinai" ir ne chao- 
tiški, kaip jie paviršium gali at- 
rodyti, šie įvaizdžiai savaip neša di- 
delę prasminę ir estetinę pakro- 
vą poezijoje, kuriai dažnai rūpi pa- 
rodyti buities absurdiškumą. Tai vėl 
tarsi Nykos-Niliūno pamėgtasis sim- 
bolis-veidrodis, atspindįs mūsų taria- 
mai sutvarkytos buities paslėptąjį 
veidą: 

štai, kaip iš “beprasmybės" ne- 
riasi prasmė Nykos-Niliūno “Žiemos 
elegijoje"': 

“Žiema yra Tavo paskutinis laiš- 


kas — liūdnas ir nebeat- 
sakomas. 

Data: pėdsakai kely, sušalę ir 
nebeįskaitomi, 

Tarp kūno ir amžinybės. 

Vieta: negyvos plokštumos cen- 


trinio nervo gatvėje — 

Išsipildymo ir paskutinio džiaugs- 
mo liudininkai. 

Naktis artėja, 

Nakties ir medžių šakos — kaip 
didžiulio kūno dirgsniai, 

Palinkę ant taurės, kurią turė- 
jai Tu išgerti, 

Kurioje plūduriuoja apleista Cha- 
rono valtis, pjautuvas su 
varpų vainiku ir raudonos 
spalvos delčia; 

Kurios mes neišdrįsom gerti. Gat- 
ve žemyn 

Leidžiasi ausis ir kojas apsiraišio- 
jęs nuo šalčio paukštis. 
Akys 

Raudonos nuo saulėleidžio 
šarų suėstos. 

Bet kodėl jis eina? Kodėl jis ne- 
pavirsta akmeniu ? 


ir a- 


Ir Tu man atsakai: “Et in Ar- 
cadia ego." 
Antrasis elementas, Nykos-Ni- 
liūno “proziškumai'' LV Ne 
poetiniai" elementai, nekelią betar- 


piško vaizdinio ar emocinio povei- 
kio, — jie tačiau niekad nėra pui- 
tiški ar šiurkštūs bei vulgarūs. Jie 
tera abstraktūs minties reiškėjai. 
Proziškumų vaidmuo modernioje 
poezijoje nesunkiai išaiškinamas: pa- 
prasto posakio buitišku pilkumų, 
disonansu jie nutraukia  gražiąją 
"sparnuotų. žodžių" tėkmę, pakel- 
tą. toną ir tuo kontrastu priver- 
čia šviežiau, pilniau pajusti ir įver- 
tinti poeziją (plg. šios rūšies še- 
devrą T.S. Eliot “The Waste Land"). 
Iš kitos pusės, inkrustuoti tarpe tar- 
si „"augšto įtempimo" poetinių da- 
lių, tokie proziškumai esti ir patys 
tarsi kaimyninių žodžių 
rai, įmagnetinami,  Nelauktas pa- 


atkelia- | 


prastas, tiesus pasakymas priimamas 
su didesniu “atpažinimu", negu ori- 
ginaliausia poetinė metafora tarpe 
daugelio kitų panašių. 

Didelio poetinio takto reikalas — 
vietoje ir prasmingai proziškumais 
naudotis, talento reikalas — sulie- 
dinti juos su poezija. 

Pažvelgę į Nykos-Niliūno pro- 
cesą, randame neabejotinų drąsių 
“proziškumų",  išteisinamų  eilėraš- 
čio visumoje, bet randame ir pra- 
laimėjimų — pralaimėjimų tik ta 
prasme, be abejo, kad kai kurie 
tokie proziški posakiai mums atro- 
do likę proziškais arba  pažeidę 
poeziją. Jie niekad ir nesušvitę, ne- 
suliepsnoję. Neginčijamai svarbios 
savo paskirtimi eilutės kartais, at- 
rodo, geriau tiktų ne į patį ei- 
lėraštį, bet kur nors išnašose, į jo 
komentarą.  Raskim čia .-ne ab- 
strakciją: 

Tavo žinojimo vienintelė prasmė 

Būtų buvęs maištas, kuris yra 

Mūsų likimo klausimas ir sprendi- 


mas, 

Ir Tavo žodis, sunaikinęs buvi- 
mo ryšį, 

Būtų skambėjęs- amžinybės tuš- 
tumoj.'' 


(Intymus monologas'') 


Kitas atvejis, kada pernelyg sun- 
kiai nuo žemės atplyštama, pasi- 
taiko tada, kai “proziškumai" dos- 
niai primaišyti į eiles įvairaus pla- 
no ir nesuvokiamos prasmės vaizdų, 
su savo skirtingomis užuominomis, 


kai visa tai suplėšo eiles, neat- 
laikančias perkrovimo, nespėjančias 
apsijungti nei nuotaika, nei aiškia 
mintimi. štai ištrauka: 


Lietaus šniokštimo kvapas 
Buvo pasmerktas kartu su ja. Lan- 
ginės 
Negalėjo emigruoti: jos dejuoja, 
Suteptais vaikystės rūbais, ir tavo 
lūpų liūtys teišliko 
Bepročio veidrodžio kape, 
ž džio žemėje, 
Kuri susideda iš palietimo formu- 
lių ir ašarų dėmių." 
(Reguiem Gelsominai'') 
teisūs, kad panašūs 
yra pralaimėjimai, Nykai- 
Niliūnui nedažnai tenka juos pa- 
tirti. Didelė poeto kultūra ir sko- 
nis retai jam nepagelbsti, ir visu- 
moje jis sugeba visą savo daugia- 
lypi, sudėtingą minčių, ir vaizdų, 
ir emocijų sriautą pajungti pagrin- 
dinei poetinei idėjai, sukurdamas 
keisto, magiško paveikumo lyriką. 
Viename “raktinių" į Nykos po- 
eziją eileraščių “Motinai" yra da- 
lis, kurios pagrinde yra taip pat 
abstraktus mąstymas, tačiau — e- 
mocionalus, organiškai susietas su 
vaizdu, kupinas įtampos: 
Kuo aš galėčiau liudyt už Tave 
Prieš Dievą, užklupūsį betiesiant 


balan- 


Jei mes 
atvejai 


RAA 


Ranką į mūsų realybės 

Neleidusį ištarti paskutinio, 

Mus saugosiančio žodžio? 

Išnykimas yra duona. Dievas nie- 
kuomet 

Nemažino vienatvės. Amžinybė, 

Argi nebūtų vienuma? Jeigu Tau 
būtų leidę 

Tik pasirinkti — be 
pykčio, 

Argi Tu būtum pasirinkus ?..." 


tamsą, 


ironijos, be 


Kiek toliau tame pat eilėraš- 
ty mes esame liudininkai, kaip nuo 
abstrakcijų nubyra bet koks “pro- 
ziškumas", kaip jos ima skristi ir 
dainuoti tikros poezijos kontekste. 
Mes matom, kokia sugestyvi galia 
veržiasi iš vaizdų eilės, kai jie 
plaukia iš fanatiškos ištikimybės 
siekiamai tiesai ir savo individua- 
liniam integralumui. šios eilės jau- 
dina subtiliai perteiktu ritminiu al- 
savimu, kai paminėjus mirusios mo- 
tinos  raudą, staptelėjimai po ei- 
lučių skamba, kaip slopinama po- 
eto rauda: 

Bet ką "Tau pasakojo balandžio 
vėjas 
Sprendimo dieną 

Kokia 
Buvo paskutinė gamtos dovana 
Prieš išnykimą ir kelionę? 
Aš žinau, kad Tau turėjo grįž- 
ti ir skambėti 


ir akimirką? 


švelni kaip lapo apačia krūtų 
augimo 

Melodija ir dar kažinkoks džiaugs- 
mas. 

Bet Tu staiga ėmei raudoti, jei 
ašaros 

Nebuvo visiškai išsekę. Ir vėl Tu 
mus 

Atsivedei iš sunkios akmens tam- 
sos — 


Dailiai sušukuotus berniukus ir Ją, 
Kiekvieną su lanku ir sviedinių, 


Kuriuos "Tu dovanodavai mums 
sapnuose, 
Bet mes Tau jų — sapnų — ne- 


atnešėm grąžinti 
Ir nepalikome ant kapo." 
* k 
„ ir tada pasigirsta Tavo balsas. 
Tavo balsas, peizažo balsas, me- 
džio balsas, ištikimybės ir 
prisikėlimo balsas.?' 
(Žiemos elegija“) 

Išvadai reiktų konstatuoti du 
Nykos-Niliūno poezijos bruožus, mū- 
sų samprotavimų eigoje nekeltus, 
bet daug kur išryškėjusius jo ci- 
tuotuose pavyzdžiuose:  universalu- 
mą ir lietuviškumą. 

Be abejonės, universali yra po- 
eto kultūra, giliai pasėmusi iš dau- 
gelio stilių, ir tradicijų, ir mąsty- 
mo mokyklų. Bet ne asmens eru- 
dicija daro poeziją universalią, o jos 
kad ir individualiausių elementų 
atitikimas gilesnei tiesai, liečian- 
čiai nebe asmenį, o žmogų apskri- 


tai. Tai žmogiškasis būtinumas, at- 
pažįstamas ir visuotinis, mus ver- 
čia poeziją priimti ir jausti sava. 
Intelektualinis poeto lygis, toli pa- 


likęs “sveiko proto" vidurkį, ar jo 
uždarumas, be abejo, reikšmingai 
aprėš  galimųjų skaitytojų ratą. 
Tačiau pajėgsiantieji priimti — ne- 
svarbu, širdim ar protu — nega- 
lės likti nuošaliai, turės kažką iš 


šios lyrikos prisiimti savo pasaulin. 
šiandien Nykos-Niliūno poezijo- 
je Motina ne tik rašoma didžią- 
ja, ji ne tik poetinis simbolis, bet 
ji tampa mūsų visų motina pačia 
giliąja, tikrąja prasme, nes už mus 
visus poetas sugebėjo ją išsakyti. 
Peraugdama savo reikšmę, ji pra- 
šneka gimtosios žemės balsu. 

Ir su tuo universalumu bei kos- 
mopolitine kultūra, Nyka-Niliūnas 
savo poezijoje lieka esmingiausiai lie- 
tuviškas. Tokia yra jo dvasinio pa- 
saulio nuotaika, jo temperamentas, 
sakinio konstrukcija ir minties eiga. 
Lietuviški yra sunkiai nusakomi jo 
poezijos elementai, kaip ypatingas 
lyrizmo pobūdis, drauge subtilus ir 
paprastas. Neįmanoma tatai pirštu 
parodyti, tačiau ir tonas, ir dvasi- 
nis veidas yra be galo savas, ar- 
timas. Šioji poezija, subrandinta sve- 
tur, galėjo užsimegzti poeto dvasio- 
je tik viename krašte. 

Norėtume baigti 
ir vėl poeto žodžiais iš jo Žiemos 
elegijos", kurie, berods, neleis me- 
luoti mūsų skelbiamoms išvadoms: 

“Sniegas, krintantis į juodą 

Dirvožemį, yra "Tavo žodžiai: 
“Mylimas sūnau!'', 

O jų skambėjimas — kaip pil- 
kas (sningant) vakaro pei- 
zažas 

Su prieglauda, nuogais alėjos me- 
džiais 

Ir Penelope, šluojančia takus. 

Tolybėje paskendus kaimo linija 

Ir violetinėje saulėje virpantis šer- 
mukšnis: 

“Tu niekad jau nepareini 


šias pastabas 


Namo, ir tavo veidą laiko tolu- 
mos paslėpę, 

Didesnės ir už amžinybę, 

Sunkesnės ir už mano šauksmą. 

Aš laukiau, bet manęs nelaukė: 

Grįžimą pavertė į kartų išnyki- 
mo žodį 

Ir uždengė nežinančiai kodėl a- 
kis..." 

* 

Ant stalo apšerkšnijus duona ir 
Tavo rankos 

šešėlis, siekiantis vandens, išlikęs 
sienoje, 

Yra Tavo: “Sudie, sūnau!"', kurs 
skamba 


Visose peizažo linijose, kaip žodis, 
Kurio prasmės aš nežinojau nie- 

kuomet." 
(“Žiemos elegija“). 


Alfonsas Nyka-Niliūnas: Balan- 
džio Vigilija. Eilėraščiai. Chicago, 
MCMLVII. Išleido Vytautas Saulius 
96 p. 

Jurgis Blekaitis. 


DRAMOS VEIKALAS 
JIEŠKO SCENOS 


A. škėmos “Žvakidės" pasirody- 
mas atskiru leidiniu sveikintinas ke- 
liais atžvilgiais. Leidėjui — drama 
bene pats nepelningiausias biznis, o 
spausdintos dramos didžiai reikalin- 
gos: pastatymų skaičiui vis mažė- 
jant, jos padeda išlaikyti tremties 
slopinamą lietuviškojo teatro tradi- 
ciją ir tęstinumą. 

"Žvakidės" autorių galima pa- 
vadinti mūsų tremties dramaturgų 
'dekanu': ir produktyvumo ir ko- 
kybės atžvilgiu. Tačiau “Žvakidė, 
premijuota “Darbininko" jau prieš 
pustrečių metų, vis dar nepastaty- 
ta. Kodėl? Ar teisus vienas mūsų 
veteranų režisorių, neseniai rašęs 
laiške, jog: “šiandieninis mūsų žiū- 
rovas iš spektaklio išeidamas, neno- 
ri savo galvos kvaršinti dramaturgo 
problemomis, režisoriaus pastangomis, 
mintimis; jis nori, deja, tik nerūpes- 
tingai, linksmai pasijuokti, su šyp- 
sena užmigti ir geroje nuotaikoje 


atsikelti" Deja, taip. Bet kurios 
tautybės tremties žiūrovui būdin- 
gas problematikos, nesenų žaizdų 


atvėrimo vengimas. Vienas karčiau- 
sių šiandienos dramaturgų, Jean 
Anouilh, dalina savo dramas į “juo- 
dąsias' ir “ružavąsias". O A. škėmos 
dramų ciklas yra ištisai “juodas". 
Jų konfliktų planas yra nesenų 
žaizdų, komunistinės okupacijos pa- 
dėčių topografija. 

Tačiau A. škėmos — tremties 
žiūrovų byla tuo nesibaigia ir jo- 
kiu būdu nėra išspręsta. Panašaus 
pobūdžio drama “Vienas ir Kiti" 
prieš keletą metų Čikagoje turėjo tik- 
rą ir didelį pasisekimą publikoje. Va- 
dinasi, ir škėmą ir problematiką mū- 
sų žiūrovai gali ir moka priimti. 
Čia reikia pridurti, kad kai kurių 
mūsų dramos pastatymų rengėjų 
mūsiškė publika tikrai perdaug nu- 
vertinama. 

“Žvakidės" turinys remiasi bib- 
liniu Kaino (Kosto), Abelio (Antano) 
ir Adomo trikampiu, perkeltu pir- 
mosios sovietinės okupacijos Lietu- 
von. Grubiai turinį sutrumpinus: Kos- 
tas, vargonais improvizuojąs Bachą 
sovietų uždarytoje bažnyčioje, yra 
komunistų pusėje. Antanas ir Ado- 
mas yra lietuviai patriotai. Kostas 
įdavė sovietams eilę kaimynų ir sa- 
vo dėdę kleboną, kuris buvo nu- 
kankintas ir kurio dvasia yra zZa- 
kristijoje. Kosto neapykanta Antanui 
remiasi pavydu iš vaikystės dienų, 
motinos meilės jiedviem nelygybe. Pa- 

O KS LAS 


FUNDAMENTALINĖ VAIKO PSICHOLOGIJA 


J. Pikunas, FUNDAMENTAL 
CHILD PSYCHOLOGY, The Bruce 
Publishing Co., Milwaukee, 1957; p. 
— 262 — XVIII, kaina nepažymėta. 

Nors dauguma tremtinių yra pra- 
leidę jau beveik visą dešimtmetį 
JAV-se, tačiau retai naujasis ateivis 
savo beletristine kūryba, mokslinių 
darbu (išskiriant diplomatinius) ar 
kitokio pobūdžio laimėjimu prasiver- 
žia į plačiuosius amerikiečių sluogs- 
nius. Įvairios šio apibendrinimo prie- 
žastys, tačiau faktas lieka faktu, kad 
kūrybiškai mažai skverbtasi į vieti- 
nių dvasinį pasaulį. Todėl bet kuris 


rimtas tokio pobūdžio pasireiškimas 
mus džiugina ir yra mielai sutinka- 
mas. Tokį jausmą tad sukelia ir ne- 
seniai pasirodęs dr. Just no Pikūno 
vaikų psichologijos vadovėlis, skirtas 
amerikiečių kolegijoms, "Tai berods 
pirmas lietuvio bandymas vadovėlinė- 
je srityje, šalia T. J. Belecko, S. J., 
vokiškųjų skaitymų kursas amerikie- 
čių kolegijoms. 

Mokslinio vadovėlio vertž ir pasi- 
sekimas priklauso nuo dėstomojo da- 
lyko pristatymo ap-ibrėžtame lygy- 
je. Dr. Pikūnas savo knyga siekė 
padėti būsimiems mokytojams, kad 


baigoje, sovietų kariuomenei trau- 
kiantis iš Lietuvos ir tėvui bei bro- 
liui stojant partizanuosna, Kostas 
klastingai užmuša Antaną žvakide. 
Jo bausmė — amžinas uždarumas 
ir nusikaltimo pasikartojimas. 

Iš veikėju įdomiausia yra bro- 
lių sesuo Liucija, besilankanti za- 
kristijoje, visus atjaučianti ir besi- 
stengianti — veltui — suklijuoti 
yrančią šeimą. Ji žmonių laikoma 
pusiau pamišusia, bet tai yra “hei- 
liges Narrentum“: ji supranta dau- 
giau už “normaliuosius" žmones ir 
regi dalykus, kurių tieji nepastebi. 
Jos charakteryje per visą dramą au- 
toriaus išlaikyta savitai švelni mo- 
teriškumo linija. Ji, ir tamsus su- 
kilėlis, abejotojas, nusikaltėlis Kos- 
tas yra du būdingai “škėmiški" per- 
sonažai. Jiedu yra ir geriausiai pa- 
vykę meniškai. Kiti veikėjai yra 
blankesni, mažiau reljefiški, nors an- 
traeilė Agota turi savo individualy- 
be. Klebonas — dvasia, dėl savo 
visažinojimo ir padėties nepakcičia- 
mumo, yra daugiau stebėtojas, aiš- 
kintojas. Jo dialogas dalimi parašy- 
tas psalminiu stiliumi, anksčiau su- 
tiktu kai kuriuose autoriaus prozos 
raštuose. Dialogas, aplamai, nėra 
griežtai realistinis, bet santūriai or- 
namentiškas, individualus, jautriai at- 
spindįs nuotaikas ir mintis . 

Sugretinus “Žvakidę" su kitomis 
škėmos dramomis, krinta į akis tai, 
kad joje autoriaus plačiausiu mastu 
priimama mūsų „įprastinė, tradicinė 
vertybių sistema. Tačiau, antra ver- 
tus, joje jaučiasi mažiau autoriaus 
asmenio  užsiangažavimo, vidinės 

“ugnies"'. Vietomis net atrodo, kad au- 
toriaus dėmesys tampa akademiškai 
profesiniu. Iš kitų škėmos dramų 


“Žvakidei" giminingiausia, kaip jau 
minčta, “Vienas ir Kiti" (taip pat 
turinti veikėją-dvasią). Su “šventą- 


ja Inga" ją riša pomirtinio gyveni- 
mo, kaip uždaro, neišvengiamo pa- 


sikartojimo, idėja. 
Jieškant  kliaudžių  “Žvakidės" 
statiny, reikėtų paminėt, kad jos 


trys pagrindinės “super-struktūros"' 
— Biblija, Freudas ir patriotinė lietu- 
vybė — kartais nesusijungia darniam 
sąskambiui. Be to, Kosto kaltės ir 
neapykantos kompleksas galėtų būti 
solidžiau pagrįstas. O pagirti pirmo- 
je eilėje reikia veikalo teatrišką liek- 
numą: raumuo, kaulas — ir nei kiek 
taukų. Paskiri teatro elementai — 
vargonų muzika, vitražų spalvos — 
meistriškai naudojami idėjai iškelti 
ir efektui išryškinti. Geras pavyzdys, 
kaip autorius gerai suvokia konkre- 
taus sceninio objekto reikšmę, yra 
žvakidės vaidmuo — visų liečia- 
ma, visų komentuojama, ji pamažu, 
neišvengiamai virsta fatališkuinstru- 
mentu. Tas “sunkus daiktas", palaips- 
niu atskleidžiąs savo paskirtį būt 
žudymo įrankiu, vaidina kartu su 
aktoriais. Įdomus ir škėmos bandy- 
mas perduot (iš esmės — romanis- 
tinį) vidinį dialogą, pasiūlant jį už- 
rašyt magnetinėn juostelėsn ir per- 
duot, veikėjui tylint. 

"Žvakidę" įsigijusieji turės įdo- 
maus skaitymo. Tačiau, kaip. kadais 
Pirandello veikėjai jieškojo autoriaus, 
taip ši drama jieško scenos. 


L. Rumėnas 


jie suvoktų bei suprastų vaikų psi- 
chologiją bei jos metodus. Tačiau au- 
torius nesiribojo vien pedagogikos 
studentais, nes ši knyga taikyta ir 
tėvams, kaip tinkamas žinių šaltinis. 
Tenka pastebėti, kad toks mokslinis 
pasireiškimas nėra pats dėkingiau- 
sia, nes autorius turi tik ribotas ga- 
limybes savo kūrybinį talentą išreikš- 
ti, naujas teorijas pristatyti, sistemas 
išvystyti, detališkai ir kritiškai ver- 
tinti kitų mokslininkų specifinius 
darbus. Tačiau vadovėlį parengusį 
mokslininką galima vertinti pagal jo 
sugebėjimą atlikti užsibrėžtą tikslą. 

Paskaitę Fundamental Child Psy- 
chclogy, galime tvirtinti, kad auto- 
rius savo uždavinį vykusiai atliko. 
Neperžengtas pasirinktas lygis, vei- 
kalui suteiktas vientisumas, kurio 
stokoja ne vienas vadovėlis, ir skai- 
tytojui pateikti svarbieji faktai, ži- 
nics bei teorijos su paaiškinimias. 
Knygos teigiamą vertinimą empiriš- 
kai parems ir toks faktas, kad tuoj 
po jos pasirodymo visa eilė kolegijų 
pradėjo ją vartoti kaip pagrindinį 
vadovėlį. Išparduotų egz. skaičius nu- 
stebino net pačius leidėjus, ir šis 
reiškinys yra bene geriausias laidas 
naujų autoriaus veikalų išleidimui. 

Knygos apimtis suskirstyta į ke- 
turis pagrindinius skyrius. Pirmoje 
dalyje autorius nagrinėja isterinius 
šios srities klausimus, aiškina pa- 
grindinius terminus, vystymosi prin- 
cipus bei metodologinius aspektus. 
Sekanti dalis skirta aptarti vysty- 
mosi laikotarpiui. Ji suskirstyta į 4 
pagrindinius periodus. Trečioje daly- 
je dr. J. Pikūnas apžvelgia vaiko as- 
mens-asmenybės  (personality)  pa- 
grindinius bruožus bei dimensijas, gi 
į tą pačią temą kiek plačiau pažvelg- 
ta bei apibūdintas auklėjamasis mo- 
mentas paskutinėje knygos dalyje. 
Be to, skaitytojas knygoje ras pa- 
grindinių terminų aptarimą, išsamią 
bibliografiją vaikų psichologijos klau- 
simais, rekomenduotų filmų sąrašą 
(tai naujas, kol kas dar tik labai 
retai vadovėliuose užtinkamas sky- 
rius) bei vieno kazuso aprašymą 
iliustraciniais tikslais. 

Kritiškai žvelgdami į vadovėlio su- 
skirstymą, galime pastebėti, kad pir- 
miei 2 visiškai atitinka savo užda- 
vinį, tačiau trečiojo ir ketvirtojo me- 
džiaga  arbitrariškai suskirstyta į 
dalis; autorius būtų galėjęs atrasti 
prasmingesnį, genotipinę prasmę tu- 
rintį medžiagos susisteminimą. Tai 
vadovėlį būtų padarę dar geresnį, 
nors ir dakartinis suskirstymas ne- 
pasižymi ypatingu neigiamumų. 

Amerikiečiui skaitytojui, kuriam 
vadovėlis skirtas, šis leidinys keliais 
atžvilgiais bus neįprastas, nes auto- 
rius, mokslus baigęs Europoje, savo 
knygą praturtina aname kontinente 


„saika“ 


akcentuojamais aspektais. Dėmesį 
ypatingai atkreipia trys dalykai. Pir- 
miausia: autorius nesusiriša bei ne- 
atstovauja  kurics nors specifinės 
psichologinės minties mokyklos. Dau- 
gumas amerikiečių autorių iki šiol 
stengdavosi pasirinktą sritį pristaty- 
ti savo pažiūros rėmuose, Dr. J. Pi- 
kūnas šiuo atžvilgiu pasirinko pla- 
tesnį kelią; nesiribodamas viena ku- 
ria nors sistema, jis faktus gali in- 
terpretuoti įvairiai ir tuo pačiu pa- 
sirinkto dalyko medžiagą visapusiš- 
kiau išnagrinėja. Antruoju a:pektu 
tenka laikyti religinio momento nag- 
rinėjimą. Empiriškai nusiteikę socia- 
linių mokslų žinovai šiame krašte 
vengia nagrinėti tokius klausimus, 
gi dr. J. Pukūnas religijai skiria in- 
tegralų vaidmenį vaikų psichologijos 
srityje. Šis faktas, be abejo, sudo- 
mins krikščioniško nusiteikimo pro- 
fesūrą bei kolegijas. Neįprastas 
amerikiečiui bus ir gan platus daly- 
kų apibendrinimas, vertinamo pobū- 
džio susumavimas be specifinių šal- 
tinių nurodymų, kurie paremtų tuos 
tvirtinimus (pvz, p. 146 paliestas 
skyrybų įtakos klausimas). Glaudžiai 
su tuo surištas statistinių davinių 
vengimas, kurį ne vienas kiekybiš- 
kai nuteiktas amerikietis pastebės, 
nors tai nebūtinai turi reikšti jų pa- 
sigedimą. 

Jei pirmieji du aspektai — nesu- 
sirišimas su viena kuria nors sistema 
bei religijos prasmingas įjungimas 
į vadovėlio apimtį — skaitytoją tei- 
giamai ir stimuliuojančiai nuteiks, 
tai trečiasis reiškinys skaitytinas 
pačiu pagrindiniu vadovėlio neigia- 
mumu, nes šaltinių nepateikdamas, 
autorius tuo pačiu reikalauja jo tvir- 
tinimu pasitikėti, gi moksliškai tai 
nėra tinkamas klausimo sprendimas. 
Ateityje autorius turėtų vengti šios 
metodinės klaidos. 

Galima iškelti eilę smulkmenų, ku- 
rios nėra tikslios arba kelia įvairių 


reakcijų. Šias eilutes  rešančiam 
iliustracijos nesudaro įspūdžio, ir to- 
dėl peršasi išvada, kad jos knygoje 


nereikalingos. Kiti skaitytojai šiuo 
klausimu gali būti priešingos nuo- 
monės, tačiau, turbūt, visi sutiks, 


kad p. 4 Stanley Hall nuotrauka tik- 
rai nereikalinga. Poskyrių gale pa- 
duoti klausimai yra perdaug sunkūs, 
nes savo žinias vien tik iš autoriaus 
pateiktos medžiagos semiąs studen- 
tas į juos negalės sistemingai atsa- 
kyti, nebent būtų pasitenkinta vien 
tik plačiomis bendrybėmis. Prasmin- 
ga klausimus daugiau suspecifinti. 
Būtų gera, jei autorius būtų plačiau 
aptaręs inteligencijos ir mąstymo 
(reasoning) skirtumus (p. 21), nes 
ckaitytojui šis klausimas lieka neiš- 
ryškintas ir tuo pačiu neaiškus. Ta- 
čiau tai specifinės smulkmenos, ku- 
rių pasitaiko kiekviename kūrybinia- 
me pasireiškime. Juos išbalansuoja 
visa eilė vykusių deimančiukų (p. 22 
spontaniškas sugebėjimų vystymasis 
bei daug kitų panašaus pobūdžio de- 
talių). 


Savo knygos rėmuose autorius tu- 
ri progos skaitytojus supažindinti su 
savo testu, skirtu asmenybės bei in- 
teligencijos nustatymui. Pavadintas 
The Pikunas Graphosccpic Scale, šis 
mokslinis įrankis įdomus tuo, kad 
juo bandoma sujungti inteligencijos 
ir asmenybės nustatymą— matavimą. 

šiandien dar per anksti plačiau 
šiuo klausimu prasitarti, tačiau jei 
šie bandymai save pateisins teigia- 
mais daviniais, psichologija bus įga- 
vusi naują bendrinę ir tikrai pras- 
m'ngą dimenciją. Linkime dr. J. Pi- 
kūnui šioje srityje plačiau pasireikš- 
ti, tikėdamiesi, kad jo pastangos at- 
neš naujų laimėjimų, Taip pat būtų 
miela iš autoriaus susilaukti savo 
spec'alybės klausimų nušvietimo ir 
lietuviškoje spaudoje. 

J. Gailėnas 


STUDIJA APIE RELIGINĘ TAUTOSAKĄ 


Religinius papročius ir tradicijas 
lietuvių tarpe pirmąkart nuodugniai 
nagrineti ėmėsi kun. K. P. Širvaitis 
savo daktaro disertacijoje, priimtoje 
„Amerikos Katalikų Universiteto Va- 
šingtone. "Turime to darbo anglišką 
spausdintą santrauką, tačiau recen- 
zentui yra tekę skaityti ir visą rank- 
raštį, turintį per 500 mašinraščio 1a- 
pų. Darbas padalintas į dvi dalis: (1) 
papročiai ir tradicijos Lietuvoje per 


“paskutinius 50 metų prieš antrąjį pa- 


saulinį karą, (2) papročiai ir tradici- 
jos lietuvių išeivių tarpe Amerikoje. 
Pirmoji studijos dalis ištisai remia- 
ma literatūra, o antroji dalis pagrįs- 


ta autoriaus asmeniškais tyrinėji- 
mais. Jis aplankė penkias žymesnes 
lietuvių kolonijas, jose pagyvendamas 
ilgesnį laiką ir apklausinėdamas visą 
eilę asmenų, būtent, šiose vietose: 
(1) Shenandoah, Pa., kur yra seniau- 
sia lietuvių bendruomenė iš apie 4,000 
asmenų; (2) Waterbury, Conn., lie- 
tuvių yra apie 5,000 asm.; (3) Cleve- 
land, Ohio, per 10,000 asm.; (4) Chi- 
cago, Ill., apie 100,000 asm. ir (5) 
Mason County, Mich., kur gyvena 
apie 1,000 lietuvių ūkininkų šeimų. 
Savaime aiškų, kad didžiausią origi- 
nalumą ir tautotyrinę vertę turi ant- 
roji knygos dalis. Būtų pageidautina, 


kad autorius tą savo surinktą medžia- 
gą susistematizuotų ir paskelbtų lie- 
tuviškai, nes disertacijoj neviskas ga- 
lėjo būti panaudota. 

Religinėmis tradicijomis autorius 
vadina žmonių galvojimo ir pajauti- 
mc būdus apie religinius dalykus, tai 
bus visokie tikėjimai. Papročiai yra 
daugiau išoriniai to religinio nusitei- 
kimo reiškimosi būdai ir priemonės. 
Abiejose disertacijos dalyse nagrinė- 
jami šeimos švenčių papročiai (krikš- 
tynos, vedybos ir laidotuvės), kalen- 
dorinės arba metinės šventės (įskai- 
tant ir vasario 16), apžvelgdami ti- 
kėjimai į Dievą, šventuosius, pažiū- 
ros į kulto vietas, religinio gyveni- 
mo veiklius asmenis (kunigus, vie- 
nuolius, bažnyčios tarnus, davatkas), 
toliau duodamos žinios apie gerbia- 
mus daiktus (senovinio gamtos gerbi- 
mo liekanos) ir visokias dvasias bei 
demoniškas būtybes, kaip aitvaras, 
laumės, raganos, velnias ir kt. Ant- 
roje studijos dalyje paliečiami ir 
akulturacijos klausimai, arba kaip 
kultūriniai pasireiškimai kinta ir pri- 
sitaiko naujoms vietos ir laiko sąly- 
goms. Žinoma, daugiausia pastebimas 
papročių sunykimas arba suprastėji- 
mas, bet yra ir naujų reiškinių. Pvz., 
Lietuvoje buvo nežinomas dalykas 
“wedding showers", prigijęs Ameri- 
kos lietuvių tarpe. Lietuvoje nebuvo 
švenčiama gimimo diena, bet varda- 
dienis, tuo tarpų Amerikoje daugelis 
lietuvių motinų rengia savo vaikams 
“birthday. parties", nes nepatogu iš- 
siskirti nuo kaimynų, kurie pakvie- 
čia tavo vaikus pas save. 

Studijos gale autorius nurodo ap- 
skaičiavęs, kad net 664; visų lietu- 
vių vedybų Amerikoje yra mišrios 
tautybės atžvilgiu. Jau antrajai kar- 
tai anglų kalba skaitosi jų “prigim- 
ta kalba''. Išvada: “It is clear, there- 
fore, that the Lithuanian cultural 
traits are fusing in all directions and 
the Lithuanians “disappearing" very 
rapidly" (p. 49). Tai gana liūdna iš- 
vada, tačiau atrodo, kad ji yra tei- 
singa. Būtų įdomu padaryti gilesnius 
tyrinėjimus, kodėl taip dedasi, ir su- 
gretinti statistiškus palyginimus su 
kitomis tautybėmis, pvz., lenkais ir 
vengrais. Juk jie yra taip pat euro- 
piečiai ir katalikai, tačiau atrodo, kad 
jų tarpe nutautėjimąs nežengia to- 
kiais dideliais šuoliais. Kas šį 
vyksmą ten prilaiko: gilesnės kultū- 
rinės tradicijos, didesnė tautinė savi- 
garba, geresnis organizuotumas, ma- 
žesnis pasidavimas svetimai hierar- 
chijai ar kurie kiti veiksniai? Žino- 
ma, tai jau atskiros studijos dalykas. 

Apskritai, studija parašyta su pri- 
deramu rimtumu, autoriaus įdėta 
daug darbo, nors nevisi pirmaeiliai 
šaltiniai buvo autoriui prieinami. Kai 

TREMTINIŲ OPEROS TOLIMESNI ŽiaGLA.I 
(“FAUSTAS") 


Nepriklausomos Lietuvos atmini- 
mai, taip glaudžiai surišti su vals- 
tybinės operos vyraujančia role, mū- 
sų muzikiniame gyvenime tebejaučia- 
mi ir tremties sąlygomis. Sėkmingai 
pernai įvykdytas “Rigoletto" pasta- 
tymas Chicagoje nepasiliko vienkar- 
tiniu, izoliuotu įvykiu. Chicagos vy- 
rų choras, dirigento Vl Baltrušai- 
čic ir choro valdybos pirmininko V. 
Radžiaus vadovybėje, tuojau griebė- 
si vykdyti sekančio sumanymo: 
“Fausto" pastatymo. Tai buvo su- 
rišta su naujomis problemomis. Kaip 
žinoma, opera “Rigoletto" reikalau- 
ja tiktai vyrų choro; tuo tarpu 
“Faustui" reikalingas įprastas mišrus 
sąstatas. Iš Chicagos cperą mėgstan- 


kur buvo remtasi mažiau patikimais 
šaltiniais, kaip dailioji literatūra, 
pervertinant novelėse ir romanuose 
vaizduojamą aplinką, galvoseną ir 
įvykius, kurie nevisados atitinka tik- 
renybę, bet dažnai yra autorių fan- 
tazijos vaisius, Kai kurių netikslu- 
mų pasitaiko ir spausdintoje diser- 
tacijos santraukoje, pvz. laidotuvių 
skyrely sakoma: “It is believed that 
the soul stays in the body until its 
burial"' (p. 7). Čia turėtų būti “... near 
the body...', nes žmonės tiki, kad 
siela palieka kūną žmogui mirštant, 
bet užsilaiko lavono artumoje, kol jis 
palaidojamas 

Studija verta didesnio dėmesic, ne- 
gu jai iki šiol buvo parodyta: jau 
praėjo šeši metai, kai buvo atspaus- 
dinta jos santrauka, tačiau iki šiol 
neteko pastebėti mūsų spaudoje nei 
vienos recenzijos. 


Religious Folkways in Lithuania 
and their Conservation among the 
Lithuanian Immigrants in the United 
States (a Study with Conclusions on 
Acculturation). Abstract of a Disser- 
tation by Rev. Casimir Peter Sirvai- 
tis. Washington, The Catholic Uni- 
versity of America Press, 1952. 49 p. 
(Catholic University of America, Stu- 
dies in Sociology: Abstract Series, 
vol. 3). 

Dr. Jonas Balys 

čių mergaičių pavyko sudaryti spe- 
cialų “operos chorą", kuris drauge 
su senuoju vyrų choro sąstatu sėk- 


mingai išmoko ne taip jau mažą 
“Fausto" chorc partiją.  “Fausto" 
spektakliai buvo užplanuoti kovo 
mėn., bet repeticijos prasidėjo jau 
ankstyvą rudenį, pradžioje tik su 
choru, Vl. Baltrušaičio ir jo pava- 
duotojo A. Gečo vadovybėje, o nuo 
gruodžio mėn. — dirigento A. Kučiū- 
no. 


Spektakliai įvyko numatytu lai- 
ku, kovo mėn. 15, 16 ir 22 d. Ma- 
ria High School salėje. Ir šį kartą 
visuomenės susidomėjimas buvo di- 
džiausias; visi trys spektakliai buvo 
išparduoti; atvyko nemažai žiūrovų 
ir iš kitų lietuviškų kolonijų. Jie 
praėjo gražiu sklandumu; pasitaikiu- 
sių netikslumų kiekis galėtų pasi- 
taikyti ir profesiniame teatre. Cho- 
ras, nors kai kur ir įstojo nelaiku, 
bet visumoje buvo gerai išmokytas, 
su gryna intonacija, aiškia dikcija 
ir (su mažomis išimtimis) — tiks- 
liu ritmu. Taip pat daug buvo pa- 
daryta tiek faktinio režisieriaus Vla- 
do Baltrušaičio, tiek jo labai aktin- 
go padėjėjo Kazio Oželio spektak- 
lio eigai pagyvinti ir suįdominti. 

Kalbant apie visumos įspūdį, rei- 
kia atminti, kad “Faustas'' buvo jau 
antras Chicagos tremties operos pa- 
statymas; po pirmojo vykusic “Ri- 
goletto" pastatymo iš “Fausto" vi- 
suomenės buvo ypač daug (gal ir 
perdaug) laukiama. Gal todėl šalia 
entuziastingo publikos priėmimo bu- 
vo girdėti ir kiek nusivylusių bal- 
sų. Tam tikra mūsų publikos dalis 
laukė, kad antras mūsų operos pa- 
statymas bus žymiai pranašesnis ir 
pasieks ar '“Metropolitan" ar bent 
stipresnių Kauno operos pastatymų 
lygio. Tie, kurie taip galvojo ir tuo 
rėmė savo nusivylimą, buvo netei- 


sūs. Visų pirma, pastatyti operą 
mūsų dabartinėmis salygomis, kai 
tam naudojamos mėgėjų laisvalai- 


kio valandos, yra sunkus uždavinys ir 
ir kiekvienai naujai operai atskira 
problema. Sėkmingas vienos operos 
įvykdymas kiek palengvina sekantį 
žygi, jei veikiama su tuo pačiu są- 
statu ir jei neiškyla kokių nors nau- 


jų problemų. Toli gražu nereiškia 
tačiau, kad sėkmingai pastačius 
vieną operą, susidaręs sambūris pa- 
stoviai kops meno viršūnėsna ir pa- 
sieks profesinio teatro lygi. 

Objektyvaus žinovo akimis yra 
aiškų, kad “Faustui" pastatyti buvo 
įvykdytas didesnis darbas ir išspręs- 
ta sunkesnė problema, negu kad 
“Rigoletto" ir pasiektą spektaklio ly- 
gi ir bendrą sklandumą reikia lai- 
kyti daugiau, negu patenkinamu. Ta- 
čiau, kartu tenka pripažinti, kad 
“Rigoletto" įspūdis buvo stipresnis 
žiūrovui. Kodėl? Čia yra daug prie- 
žasčių, kurios nepriklausė nuo ren- 
gėjų bei vadovų ir kurių jokios 
pastangos nebūtų galėjusios pakeis- 
Li: 

“Rigoletto'' operoj svarbiausias ro- 
les vežė profesinės jėgos: Vl. Bal- 
trušaitis ir A. Brazis kaip Rigoletto 
abu itin stiprūs. Latvių tenoras 
A. Salna, nors ir apystoris, pilvotas, 
vis dėlto pajėgė sukurti įtikinamą vi- 
dutinio amžiaus “bon vivant“ tipo 
hercogą; scenoje, tiek vokališkai tiek 
vaidybiškai jis darė profesinio įspū- 
džio. M. Kripkauskienė Džildos ro- 
lėje puikiai dainavo, gražiai atrodė, 
o vaidybos toje rolėje daug nerei- 
kėjo. J. Krištolaitytė (Džilda) turi 
profesinio teatro praeitį. Visumoje, 
“Rigoletto spektaklis, dėl tam tik- 
rų specifinių vienkartinių aplinky- 
bių, dvelkė profesijonalizmu ir ver- 
tė užmiršti tikrąsias operos dalyvių 
gyvenimo sąlygas. 

"Faustas" ypač daug reikalauja 
iš svarbiųjų solistų; puikaus daina- 
vimo ir laisvos vaidybos; kitaip jo 
ilgos, keliais solistais paremtos sce- 
nos gali nublukti. Mūsų “Fausto'' 
spektaklį vedė gabūs debiutantai, ku- 
rių pirmus nedrąsius žingsnius sce- 
noje trūkdė reikalas primygtinai 
žiūrėti į dirigentą (A. Kučiūną), 
o šis sąžiningai rodė visiems visus 
įstojimus ir pusiau įstojimus. Spek- 
taklis tuo būdu ėjo sklandžiai, be- 
veik be netikslumų, bet jame trūko 
professional touch", kuris daugelyje 
scenų jautėsi “Rigoletto" pastatyme. 
Dėl to niekas nėra kaltas. Ir Kaune 
debiutantai pažiūrėdavo į dirigentą 
ir net su koja taktą pamušdavo (šį 
kartą Chicagoje to beveik nebuvo!) 
Yra išimtinai retas dalykas, kad dai- 
nininkas, vokališkai subrendęs, įžen- 
gę5 operos scenon, būtų jau anks- 
čiau kitu būdu įgijęs vaidybinio 
prityrimo ir per pirmą debiutą at- 
rodytų, kaip tikras artistas. šio 
straipsnio autoriui dar gimnazijos 
suole teko matyti pirmuosius mūsų 
didžiosios primadonos VI. Grigaitie- 
nės debiutus. Jos vaidybiniai sugebė- 
jimai (tebūnie man atleista!) tada 
buvo lygūs kone nuliui. Apdevano- 
ta didele energija, patvarumu ir 
augšta inteligencija, VI. Grigaitienė 


greit pagerino šią sritį, o vėlesniais 
laikais jos vaidyba, nors kiek šalta, 
buvo tiek įtikinama, kad vargu ar 
kas galėjo įsivaizduoti jos pradinius 
sunkumus. Jos sukurti didžiųjų ro- 
lių tipai paliko mūsų atmintyje, ne 
tik iš puikaus dainavimo, bet ir gra- 
žaus scenovaizdžio pusės. Vl. Gri- 
gaitienės nucitas sceniškos plėtotės 
kelias gali būti pavyzdžiu daugeliui 
mūsų jaunųjų dainininkų. 


Taigi, kas laukė užbaigto, pro- 
fesinio sceniškai-vokališko pasirody- 
mo iš mūsų nors gabiausių debiu- 
tantų ir pagal tai derino savo kri- 
tikas, buvo neteisus. “Faustas"' visu- 
mojevertintinas palankiai, kaip stam- 
bus mūsų kultūrinių pastangų pa- 
siekimas. 


Pagrindinėje paties Fausto ro- 
lėjeę girdėjome latvių tencrą V. 
Salną i; mūsų žymų tenorą St. Ba- 
ranauską, rudenį sugrįžusį iš stu- 
dijų Italijoje. V. Salna pasirodė ge- 


rai; vokališkai ir muzikališkai tvir- 
tas, vaidybiškai drąsus. Gaila, kad 
jo išvaizda išimtinai netiko atjau- 


ninto Fausto vaizdui. 


St. Baranausko išvaizda buvo vi- 
sai patenkinama, net gera. Bendrai 
paemus, jis dainavo gerai; buvo tiks- 
lus muzikališkai, tvirtas vokališkai 
(vienas "gaidukas" čia padėties ne- 
pakeičia), Žmonės, juo žavėjęsi kon- 
certuose, kiek pasigedo jo balso stip- 
rumo (būta lyg susilaikymo dainuo- 
jant) ir scenos elgesio laisvumo. Bet 
tai natūralu: pirmas žygis su tokia 
milžiniška role, kaip “Faustas", tik- 
rai nera lengvas. Nepaisant kai ku- 
rių debiutantiškų ypatybių, St. Ba- 
ranauskas parodė, kad jo balsas ir 
visa asmenybė tinka operos scenai. 
Jo koncertiniai pasirodymai, tikrai, 
kcl kas įspūdingesni, bet įgijus dau- 
giau sceniško prityrimo, jis tikrai 
gali turėti ateitį operos srityje. 


Mefisto rolėje išgirdome St. Cit- 
varą (per pirmą spektaklį) ir J. 
Vaznelį (per antrą ir trečią). St. Cit- 
varas, atvykęs prieš porą metų iš 
Brazilijos, talentingai pasirodė kon- 
certuose ir įgijo, tarp kitko, var- 
dą ir tarp Chicagos švedų ir vo- 
kiečių (taip pat ir vokiečių organi- 
zacijose Milwaukee, Wisc.). Operos 
srityje jis nėra naujokas, du sezonus 
dainavęs vidutiniško dydžio roles 
Rio de Janeiro operos teatre. Pagal 
šį savo patyrimo laipsnį, jis Mefis- 
to rolėje negavo pilnai pasirodyti. 
Jo Mefisto buvo gerai sugalvotas 
sceniškai, su įdomiais vaidybiniais 
momentais. Jis nesijautė tačiau tik- 
ras savo tik ką išmcktoje rolėje, tu- 
rėjo atidžiai sekti dirigentą; visumos 
vaizdui trūko aiškumo. Jo Mefisto at- 
rodė lyg gabaus dailininko užbrėž- 
tas, bet neužbaigtas paveikslas. Vė- 


lesniuose veiksmuose jo šiaip gra- 
žaus tembro ir gero išlavinimo bal- 
sas rodė nuovargio žymių. Vis dėl- 
to atrodo, kad prie kitokių sąlygų 
jam rolę iš anksto išmokus ir ne- 
persivarginus, iš jo galima laukti 
itin įdomaus Mefisto. 

Jonas Vaznelis buvo gerokai drą- 
sesnis ir tvirtesnis. Jo malonaus tem- 
bro, skambus balsas ir dėkinga sce- 
niška išvaizda laimėjo publikos pri- 
tarimą. Jo vaidybinės priemonės pbu- 
vo tačiau gan primityvios, paremtos 
keletu pozų; muzikinis ir vaidybi- 
nis atskirų frazių apipavidalinimas 
(kas ypač svarbu Mefisto rolėje) — 
korektiška, bet ne daugiau. Ir jam 
reikėjo gerokai akimis sekti dirigen- 
tą. Visumos įspūdis buvo simpatin- 
gas; jo operos scenos galimumai yra 
aiškūs. Jonas Vaznelis jau keletą se- 
zonų yra Chicagos Lyric Opera choro 
narys ir gauna padainuoti atskiras 
mažesnes solo partijas; jis su gra- 
žiu pasisekimu rodosi lietuvių kon- 
certuose. 


Margaritos rolėje su šusidomėji- 
mu buvo laukiama specialiai iš Ita- 
lijos studjų atvykusios viešnios — 
Janinos Liustikaitės pasirodymo. Ji 
dainavo pirmą ir antrą spektaklį. 
Jos dainavimas balso išlavinimo ir 
bendro muzikalumo atžvilgiu daro 
gan profesinio įspūdžio. Jos rolės 
mokėjimas buvo vienas iš geriausių 
visoje trupėje. Sprendžiant pagal šį 
pasirodymą, jos įgimti scenos galimu- 
mai yra kiek riboti, nors jos savi- 
jauta scenoje buvo drąsi ir gan lais- 
va. Jos dainavimas, prie geros vo- 
kalinės technikos, turi keletą defek- 
tų: per didelę vibraciją vidurinia- 
me registre šalia stipraus ir šviesaus 
augštojo registro; “piano vietose 
kai kuriose vidurinio registro gaido- 
se pasitaiko nevisai gryna intonacija. 
Ji turi imponuojantį koncertinį reper- 
tuarą ir muzikinio išpildymo tikslu- 
mą. Atrodo, kad nuo minėtų defektų 
pašalinimo priklausys jos platesnės 
karjeros galimumai, kaip daininin- 
kės, ko jai galima visu nuoširdumu 
linkėti. 


Trečiame spektaklyje išgirdome 
Margaritos rolėje mūsų operos vete- 
ranę Juzę Augaitytę (gyvenančią 
Philadelphijoje). Jos sukurtas Mar- 
garitos vaidmuo turėjo visas paty- 
rusios, užbaigtos artistės savybes, su 
viena svarbia išimtim: nors ji iš- 
dainavo visą partiją be kliūčių, tik 
cu kai kuriais ritminiais netikrumais, 
bet jos balsas viduriniame ir žemu- 
tiniame registre buvo sunkiai girdi- 
mas net pro “piano" orkestrą. Gal 
tai Ilgos pasekmė (ji esą dainavo 
sirgdama), gal karo ir tremties per- 
gyvenimų išdava, bet sprendžiant 
pagal ši spektaklį, šiai mūsų popu- 


liariai solistei šiuo metu geriau tik- 
tų koncertiniai pasirodymai, kuriuo- 
se mes ją nekartą girdėjome (ir dar 
girdėsime!) Chicagos lietuvių koncer- 
tuose. 


Įdomu, kad kaip tik antraeilių 
rolių  išpildytojų "tarpe buvo visai 
profesinio lygio pasirodymų. Tikrai 
sužavėjo Valentino rolėje buvęs Met- 
ropolitan dainininkas Algirdas Brazis, 
šalia gražaus dainavimo pateikęs 
ypač koncentruotą ir įspūdingą vai- 
dybinį vaizdą. Kiek jį yra tekę ma- 
tyt operos scenoje, tai bus bene gra- 
žiausias jo pasirodymas. Charakte- 
ringą užbaigtą vaizdą davė S. Va- 
liukienė komiškosios našlės Martos 
vaidmenyje. Gaila, kad nedalyvavo 
programoje tai rolei pažymėta mums 
dar iš Lietuvos dažnai pažįstama 
S. Adomaitienė. Labai gero įspūdžio 
padarė mūsų žymi dainininkė Al1d. 
Stempužienė  Siebelio rolėje, tiek 
balso, tiek  scenovaizdžio  atžvil- 
giu. Įdomu, kad ne daug silpnesnė bu- 
vo toje pačioje rolėje debiutavusi 
Roma Mastienė. Ji yra A. Dičiū- 
tės mokinė vokalinėje srityje ir kas- 
met dirba Lyric Opera teatre kaip 
choro narė. Mūsų koncertų rengė- 
jai turėtų atkreipti dėmesį į šią 
gabią, gražiu balsu apdovanotą dai- 
nininkę, kuri tebėra beveik nepa- 
žįstama mūsų publikai. Simpatingą 
studentą Vagnerį davė mums jau 
iš ankstyvesnių pasirodymų žinomas 
V. Liorentas. 


Dirigentas A. Kučiūnas mums 
yra žinomas iš ankstyvesnių pasi- 
rodymų kaip patikimas operinis di- 
rigentas. Ir šį kartą jis parodė to- 
būlą veikalo žinojimą, mažai žvelg- 
damas į partitūrą. Jam reikėjo ypač 
atidžiai sekti debiutantus solistus, 
ką jis įvykdė sąžiningai ir kruopš- 
čiai. Palyginus su jo ankstyvesniais 
pasirodymais, šį kartą prie jo tiks- 
lių dirigavimo mostų prisidėjo ne- 
mažas kiekis dekoratyvinio  pobū- 
džio judesių, kurie, ypač dinaminė- 
se vietose, kiek priminė televizijose 
matomus lengvos muzikos dirigentus. 
Tai nekenkė spektaklio eigai ir ne- 
mažino jo įnašo į pastatymo tikslu- 
mą, bet kai kur prieštaravo “ Fausto" 
muzikos rimčiai. Atrodo, kad turint 
tiek precizišką dirigavimo techniką 
ir “Lyric Opera Assistant Conducteor"' 
prestižą, A, Kučiūnui nebūtų reikalo 
griebtis pigių priemonių publikos 
dėmesiui pritraukti, tuo labiau, kad 
net šiame išorinius efektus mėgs- 
tančiame krašte žymūs dirigentai, 
kaip Fritz Reiner, ar Lyric Opera 
korifejus Tullio Serafin rodo jude- 
sių  koncentruotumo bei susilaiky- 
mo pavyzdį. 

Ir “Faustui" buvo gautas spe- 
cialus aranžementas mažam kame- 
riniam crkestrui, išnuomojant par- 

titūrą ir balsus. Orkestracija buvo 
gerai atlikta, didele dalimi išlaikant 
primykštį Gounod orkestro skambe- 
sį. Gaila, kad dėl mažo stygininkų 
skaičiaus dinaminėse vietose jų bu- 
vo mažai girdėti: kad ir negausūs 
pučiamieji juos slopindavo. Bet dėl 
to niekas nėra kaltas: pasamdyti 
daugiau stygininkų reikčtų daugiau 
finansų ir... daugiau vietos sa- 
lėje šiaip orkestro skambesys buvo 
geras ir preciziškas; buvo tai Lyric 
Opera (nenuolatinio) orkestro nariai. 

Tuojau po paskutinio “Fausto" 
spektaklio Chicagos vyrų choro di- 
rigentas ir abiejų pastatymų reži- 
sorius Vl. Baltrušaitis persikėlė gy- 
venti Brooklynan, vargoninko tarny- 
bon, Prieš keletą metų persikėlęs Chi- 
cagon iš Los Angeles vargoninkauti 
šv. Jurgio parapijoje ir pačmęs Chi- 
cagos vyrų choro dirigento vietą, VI. 
Baltrušaitis buvo tremtinių operos su- 
manytojas, jos talentingas režisorius 
ir susidariusio sambūrio tikrasis “spi- 
ritus movens“. Statydamas bendrą 
tikslą augščiau už asmens prestižą, 
jis mokėjo išlyginti nuomonių skir- 
tumus atskirų sričių vadovų ir 
solistų tarpe; sau nesiekdamas nei 
pelno, nei garbės, jis negailėjo darbo 
pastatymams įvykdyti. Jo išvyki- 
mas bus neabejotinai jaučiamas. VI. 
Baltrušaitis buvo ne tik gabus vy- 
rų chorc dirigentas; nepretenduoda- 
mas pats į operos dirigentus, jis buvo 
faktinis operinio sambūrio vadovas. 
Jam išvykus, susidarė kartu dvi prob- 
lemos: naujo dirigento Chicagos vy- 
rų chorui suradimas ir tolimesnio 
operos sambūrio gyvavimas. Operos 
srityje esama naujų planų. šiuo me- 
tu energingam vyrų choro valdy- 
bos pirmininkui V. Radžiui admi- 
nistruojant, chorvedys — asistentas 
Alfonsas Gečas, su pagalba muziko 
Jono švedo jau pradėjo repetuoti ope- 
rą "Carmen", numatytą kaip se- 
kantį pastatymą. šis darbas vyksta 
dirigento A. Kučiūno muzikinėje prie- 
žiūroje, Ši padėtis gali būti patenki- 
nama kaip laikinas technikinis spren- 
dimas, bet vargu ar ji galės pasi- 
likti pastoviai. Chicagos vyrų choras 
įgijo nemažo prestižo - kaip nepri- 
klausomas vienetas, kūris šalia gau- 
sių koncertinių pasirodymų galėjo 
imtis net tokių didelių žygių, kaip 
operos pastatymai. Esamai pereina- 
mai padėčiai užsitęsus ilgiau, šis ak- 
tingas sambūris gali pasijausti lyg 
degraductas į pagelbinį “operos cho- 
rą"; naujo pastovaus dirigento klau- 
simas turės iškilti visoje pilnumoje. 
Šiaip “Carmen" operos pasisekimas 
žymia dalimi priklauso nuo pa- 
čios Carmen vaidmenic; veikalas 
stato nemažus reikalavimus ir cho- 
ru bei smulkių rolių atlikėjams. 
Daug reikalaujama taip pat iš reži- 
soriaus tiek masinėms, tiek indi- 

vidualioms scenoms išryškinti. Kaip 
visa tai pavyks išspręsti, parodys 
ateitis. Mūsų visuomenė, kaip atro- 
do, ir toliau masiškai palaikys sa- 
vuosius operos pastatymus; tie gi, 
kas linkę kritikuoti ir lyginti su 
didžiosiom pasaulio operos scenomis 
teneužmiršta, kokiomis sąlygomis 
mes gyvename ir kaip sunku yra 
laisvalaikio valandomis repetuojant 
įgyvendinti scenoje pasaulinius operi- 
nius šedevrus. 


Malonu pažymėti, kad bestatant 
pasaulinių kompozitorių cperas, Chi- 
cagos vyrų choras neužmiršta ir 
savo originalios kūrybos operų, kiek 
tai galima tremties sąlygomis. “Kas- 
tyčio ir Birutės" autoriui prof. K.V. 
Banaičiui buvo paaukotos iš operos 
biudžeto nedidelės sumos tos operos 
užbaigimui palengvinti. Tos operos 
pastatymas nėra rytdienos dalykas, 
bet gražu, kad tas reikalas neuž- 
mirštamas ir autoriui teikiama nors 
simbolinė parama. Sunkiose sąlygo- 
se gyvenančiam, menkos sveikatos 
mūsų kūrėjui reikėtų, tiesa, Žy- 
miai esmingesnės ir pastovesnės pa- 
ramos. 


Chicagos muzikos padangėje at- 
sirado naujas veiksnys, kuris gal bus 


reikšmingas mūsų chorų ir ope- 
ros pastatymų bei simfoninių kon- 
certų raidoje. Kompozitorius ir di- 


rigentas Jeronimas Kačinskas, ikišiol 
vargonininkavęs South Boston Mass. 
lietuviškoje parapijoje, dabar persi- 
kėlė tokiom pat pareigoms į nelie- 
tuvišką didelę parapiją į Whiting 
Ind., pramonės miestuką prie pat 
Chicagos miesto siencs. Jeronimas 
Kačinskas, nors pagal savo pagrindi- 
nes aspiracijas yra naujoviškos kryp- 
ties kompozitorius, Lietuvoje yra iš- 
varęs gilią ir reikšmingą vagą kaip 
simfoninis, o vokiečių okupacijos me- 
tu ir kaip Vilniaus operos dirigentas. 
19383 metais paskirtas vyriausiu di- 
rigentu į valstybės radiofoną, jis iš 
B. Dvariono perėmė tik nesenai su- 
sidariusį mokiniško sąstato orkestrą 
ir per porą metų iš jo padarė augš- 
to lygio ansamblį. šis orkestras, pa- 
virtęs į Vilniaus Filarmoniją, vokie- 
čių okupacijos metu kas savaitę 
žavėjo puikiais koncertais vilniečius. 
Koncertus, šalia svečių dirigentų, 
pastoviai dirigavo Jeronimas Kačins- 
kas. J. Kačinskas yra taip pat įvai- 
riomis progomis pasirodęs kaip 
kruopštus choro dirigentas, mokąs 
išreikalauti nepaprastai darnų skam- 
besį, Neturėdamas specialaus susido- 
mėjimo operos sritim, J. Kačinskas 
tačiau pastatė Klaipėdoje “Travia- 
tą" ir “Faustą"; negavus vyriausy- 
bės paramos, ši opera tada pastoviai 
neišsilaikė. Vokiečių okupacijos metu 
jis Vilniuje sekmingai pastatė ir di- 
rigavo keletą operų; iš jo bendradar- 


bių solistų dainininkų teko girdėti 
apie jį geriausių atsiliepimų. 


Baigiant — pora liūdnesnių, nors 
ir giedriai  rezignuotų minčių iš 
lietuviško kompozitoriaus taško. Chi- 
cagos vyrų choro aktyvumą pasku- 
tiniuoju laiku absorbavo operų sta- 
tymas; ta proga jis faktinai bus 
pavirtęs į augšto lygio mišrų cho- 
rą. Praeityje Chicagos vyrų choras 
užsiėmė plačia koncertine veikla; jis 
pastatydavo ir gan komplikuotus lie- 
tuvių kompozitorių kūrinius. Nema- 
žinant stambių kultūrinių pasieki- 
mų vykdant operinius pastatymus, 
galima būtų paklausti, ar ir toliau 
to choro pastangos bus išsemtos 
“Carmen"' bestatant ir “Rigoleto" bei 
“Faustą'"" kartojant? O kaip su ki- 
tais Chicagos chorais? “Dainava"' sa- 
vo veiklą padalina maždaug lygiomis 
tarp Mišrių vaidybinių — muzika- 
linių spektaklių, tarp didelių reli- 
ginių koncertų su pasaulinių ora- 
torijos pastatymų ir tarp grynai lie- 
tuviškai dainai pašvęstų koncertų 
(šiemet religiniame koncerte išgirdo- 
me kun, Br. Markaičio stambų veika- 
lą — religinę poemą). “Pirmyn" 
choras savo darbą daugiausiai kon- 
centruoja operečių statymui. Ar 
atsirastų bent vienas choras, kuris 
duotų įžadą apsiriboti koncertine 
veikla ir visas savo jėgas papšvęsti 
lietuviškam choriniam repertuarui? 

Paliekant nuošaliai šiuos kuklius 
pageidavimus, tenka prisiminti kitą 
svarbią tiesą: nereikia trūkdyti tam, 
kas jau yra sėkmingai dirbama! Su- 
griauti yra visuomet lengviau negu 
sukurti. Chicagos vyrų choro įvykdy- 
ti operų pastatymai susitiko su to- 
kia plačia visuomenės parama ir bu- 
vo vykdomi tokiu užsimojimuų, kad 
vien jau tai sudaro stambų kultū- 
rinį laimėjimą. Netrūkdykime jiems 
veikti ir remkime jų užsimojimus. 
O pats gyvenimas bei sveika lietu- 
viška sąmonė savaime iškristalizuos 
teisingą kelią ir išryškins kiekvie- 
nam sambūriui jam geriausiai tin- 
kamą sritį. 


Pagaliau dar pridurkim, kad rug- 
sėjo 13 d. “Faustas" buvo pastaty- 
tas Clevelande. Dainavo — St, Bara- 
nauskas, J. Vaznelis, M. Kripkaus- 
kienė (Margarita), A. Brazis, A. 
Stempužienė, V. Licrentas, S. Valiu- 
kienė. Dirigavo — Al. Kučiūnas, re- 
žisierius — K. Oželis, chormeisteris 
— A. Gečas. 


Programos angliškoje dalyje pa- 
žymėta, kad muzikinis paruošimas 
— Jeronimo Kačinsko, šį “Fausto"' 
pastatymą Clevelando dienraštis 
"Plain Dealer" įvertino labai palan- 
kiai. | 

Vladas Jakubėnas 


JULIJOS RAJAUSKAITES 


Šių metų pavasario gale mūsų pia- 
nistė Julija Rajauskaitė turėjo savo 
keletą rečitalių: Douglas College, 
New Brunswick, N. J. ir Princeton, 
N. J. Rečitaliai dideliu pasisekimu 
praėjo kaip klausytojų tarpe, taip 
ir spaudoje. Paskutinis jos re- 
čitalis įvyko gegužės 11 d. Town 
Hall, New Yorke (rengė “Columbia 
Artist Management, Inc.'). Rečita- 
lis sutraukė gausų būrį klausytojų 
ir anglų spaudoje susilaukė augš- 
tos kritikos. 

Julija Rajauskaitė, baigusi Kauno 
Izonservatorijoje V. Bacevičiaus pia- 
no vedamą klasę, 3 metus tobulinosi 
pas žymųjį pedagozą pianistą Ru- 
žickį. Baigusi kursą, ji pradėjo Lie- 
tuvoje koncertuoti. Buvo pakviesta 
konservatorijos nuolatine solistams- 
studentams akomponiatore. 


Pasitraukusi nuo okupacijos, Vo- 
kietijoje ji tobulinosi pas garsųjį pia- 
no pedagogą Josef Pembaurį ir pla- 
čiai pacireiškė savo koncertais, Vo- 
kiečių kritikai šiltai atsiliepdavo 
apie jos skambinimą. Dar Kaune, 
kai 1943 m. sausio 20 d. ji turėjo 
savo rečitalį, vokiečių spaudoje kri- 
tikas dr. Janitzki jau rašė: “Julijos 
Rajauskaitės briliantinė technika vir- 
tuoziškai vartojama, veikalus atlie- 
kant... Dvyliktoj vengrų Rapsodijoj 
Rajauskaitė turėjo progos parodyti 
savo geriausius solistinius savumus 
ir asmenišką išsiveržimą. Daug ža- 
dantis talentas...'?' 

1947 m, J. Rajauskaitė atvyko į 
JAV. Kur tik sustojo, visur koncer- 
avo. Be to, dar tobulinosi pas Isi- 
dore Phillip ir Jorge Bolet — tai žy- 
miausi piano pedagogai. Trumpai ap- 
sigyvenusi Hopewe'l, Va., tos valsty- 
bės sostinėje Richmond surengė net 
du koncertus. 


Ji jau yra koncertavusi New 
Yorke, Ch'cagoje, Philadelphijoje, 
Princetone, New Brunswicke ir ki- 


tuose miestuose, Taip pat ir Kana- 
doje. Po šių įvairių koncertų štai 
gegužės 11 d. įvyko New Yorke, JAV 
muzikos centre, jos viešas rečitalis. 
Rajauskaitei buvo tai vienas didžiau- 
sų ir atsakingiausių pasirodymų. 
Daugelis pianistų yra bandę šioje 
Town Hall salėje savo laimę, o tokių 
salių, apie kurias solistai svajoja, 
tera New Yorke vos dvi; Carnegie 
Hall ir Town Hall. Nėra pasaulinio 
masto solisto, besilankančio iš kitų 
kraštų, ar ir pačioje Amerikoje au- 
gusio ir brendusio muzikoje, kuris 
nebūtų vienoje ruminėtų salių lai- 
mės jieškojęs, Vieni jų iškyla, kiti 
pranyksta — priklauso nuo to, kaip 
reaguoja specialistai muzikos kriti- 
kai. Gauta iš ių salių koncertų ge- 


KONCERTĄ PRISIMINUS 


ra kritika solistui yra atestatas atei- 
tin. Tokį laimingą atestatą gavo iš 
šio koncerto mūsų pianistė Julija 
Rajauskaitė. 


“New York Times" muzikos kri- 
vikas Ed. Downes parašė ilgoką įver- 
tinimą, pažymėjęs, kad pasirodžiusi 
scenoje pianistė atrodė smulkutė, 
bet kai pradėjo skambinti Bectho- 
venc variacijas ir Chopino B flat 
minor Scherzo, op, 31... “she made 
the piano thunder and boom in a 
way that would have done credit to 
a man four times her heft. Further- 
more, her big ton in these works 
was splendidly warm and rich. Miss 
Rajauskas has approached the Liszt 
B minor Sonata, and almost every 
work on her program, from what 
seemed a broadly subjective point 
of view... Miss Rajauskas has strong 
gifts that will be watched with in- 
tenest>  Kriuikas WALM- Jr Mū 
sical America'' birželio mėn, tarp 
kita ko, rašo: “Julija Rajauskas has 
definite flair for the large Romantic 
compositicns, judging from her per- 
formance of the Liszt B minor So- 
nata. Previously in the recital she 
had played intelligently, if somewhat 
cauticously, but in the sonata the 
music suddenly caught fire and sang 
with passion. It is not easy to hold 
the sonata together, and it demands 
great physical strenght, but these 
challenges were met with surprising 
ease... also included on her program 


Becthoven's Thirty-Two Variations 
in C minor, the Paganin'-Liszt, “La 
Campanella", and a Chopin group, 
as well as shorter pieces by Ciur- 
lconis, Banaitis, Bach-Siloti, and De- 
bussy... Miss Rajauskas showed that 
she possesses the temperament and 
the talent that are makings of an 
artist, and her next appereance will 
e watched with interest... “Taip 
pat pažymėjo, jog kilusi iš lietuvių 
tėvų. 

Tuotaikingai aprašė rečitalį ir vo- 
kiečių “N. Y. Staats-Zeitung und 
Herold" gegužės 16 d. Laikraštis 
pastebėjo, kad ji yra augštos rūšies 
pianistė, pirmos klasės virtuozė. Įver- 
tin/mas baigiamas: “čia yra talen- 
tas, iš kurio galima daug tikėtis". 

New Brunswicko vietinis “The Sun- 
day Home News“ džiaugiasi savo 
gyventojos ir plačiai žinomos apy- 
linkėje piano mokytojos pasiseki- 
mu (šalia tc miesto ji gyvena). Lai- 
kraštis plačiai cituodamas “New 
York Times" recenziją, primena J. 
Rajauskaitės lietuvišką kilmę ir kad 
Lietuvoje baigė konservatoriją, 

Yra ir daugiau gražių recenzijų, 
bet pakaks ir to, 

J. Rajauskaitė jau gavo keletą pa- 
siūlymų koncertucti. Tai ir yra jai 


atestatas, kuri gauna solistai, kon- 
certavę vienoje iš suminėtų salių 
New Yorke. 


Kiek teko girdėti, pianistė per va- 
sarą rengė numatytiems koncertams 
programą. Ateinančiame sezone vėl 
ją išgirsime. 

J. žilevičius 


Julija Rajauskaitė 

VISUOMENINIS 
GYVENIMAS 


AMERIKOS LIETUVIŲ KONGRESAS 


Amerikos Lietuvių Tarybos veikla 


Gausios ir labai įvairios Ameri- 
kos lietuvių organizacijos per de- 
šimtmečius yra nepaprastai daug pa- 
dariusios lietuvybės palaikymui šia- 
me krašte ir įvairiais būdais parė- 
musios Lietuvos laisvės  pastan- 
gas. Kai toji laisvė tapo tikrove, kai 
buvo atstatyta nepriklausoma Lietu- 
vos valstybė, Amerikos lietuviai la- 
bai daug prisidėjo prie tos valsty- 
bės įsitvirtinimo ypač politiniu ir 
ekonominiu atžvilgiais. 

Tačiau srovinis Amerikos lietu- 
vių susiskaldymas reikškėsi gerokai 
aštria forma ir per visus dešimt- 
mečius ligi 1940 m. tik atskirais 
momentais pasisekdavo apjungti di- 
desnį skaičių šio krašto organizuo- 
tos lietuvių visuomenės bendram dar- 
bui. Srovinė kova vyko visais fron- 
tais — per spaudą, organizacijas ir 
net kasdeniniame gyvenime. Tik kai 
Lietuvą ištiko baisioji tragedija, kai 
Sovietų Sąjunga, išnaudodama ne- 
seniai prasidėjusio antrojo pasaulinio 
karo konjunktūrą, ėmėsi vykdyti sa- 
vo ekspansijos planus ir viena pir- 
mųjų aukų pasirinko Pabaltijo vals- 
tybes, Amerikos lietuviai vėl suglau- 
dė savo gretas. 


To meto Jungtinių Amerikos 
Valstybių vyriausybė pareiškė savo 
priešingumą įvykdytiems grobuoniš- 
kiems veiksmams. Tačiau buvo aiš- 
ku, kad tolimesnėj karo eigoj susi- 
darys labai pavojingų situacijų, kad 
Pabaltijo valstybių suvereninių tei- 
sių atstatymas gali susidurti su dau- 
gybe pavojų ir kad dėl viso to yra 
būtinas reikalas laisvajame pasau- 
lyje esantiems lietuviams imtis or- 
ganizuotos akcijos Lietuvos reikalų. 
Buvo padėti į šalį visi antraeiliai 
skirtingumai ir, paėmus pagrindan 
Lietuvos nepriklausomybės atstaty- 
mo reikalą, buvo imtasi konkrečių 
žygių. 1940 m. spalių 15 d. iš įvai- 
rių grupių sudaryta dešimties A- 
merikos lietuvių veikėjų delegaci- 
ja nuvyko pas prezidentą Roosevel- 
tą ir įteikė memorandumą paverg- 
tos Lietuvos reikalu. Tada ir buvo 
gautas ligi šiol tvirtai galiojąs pre- 
zidento pareiškimas, kad Lietuva tik 
laikinai prarado nepriklausomybę, 
kad ateis laikas, kada ji vėl bus 

laisva. Prezidentas pritarė Amerikos 
lietuvių susiorganizavimui ir jų pa- 
stangoms. Šį įvykį ir reikia laikyti 
faktiška Amerikos Lietuvių Tarybos 
veiklos pradžia. Nuo to laiko praėjo 
jau beveik aštuoniolika metų, o Lie- 
tuvai ir eilei kitų Vidurio Europos 
tautų, padarytoji skriauda nėra ati- 
taisyta. Dar blogiau. Lietuva ir šim- 
tas milijonų kitų tautų Žmonių 
turi pakelti komunistinį terorą, dvasi- 
nį ir materialinį skurdą. Užtat yra 
reikalas, kad laisvojo pasaulio s3- 
žinė vis iš naujo būtų žadinama, 
kad būtų primenama pavojaus didu- 
mas, gresiąs ne tik pavergtų tautų 
išnaikinimu, bet ir laisvosios pasau- 
lio dalies pavergimu. Lietuvos by- 
la šiandien yra tapusi dalimi gigan- 
tiško įtempimo, kuris yra didelė ir 
skaudi mūsų amžiaus tikrovė. Sun- 
ku numatyti, kokiu būdu bus pasiek- 
ta dabartinio įtempimo atomazga, 
bet visai yra aišku, kad šio meto 
situacijoj Pabaltijo valstybių byla 
yra ne pirmuoju punktu galimų 
sprendimų mums palankia prasme. 
Mūsų okupantai tebededa ir dės 
visas pastangas gauti tarptautinį sa- 
vo užgrobimų pripažinimą. Ta pras- 
me mūsų. ir kitų tautų veikėjų 
budėjimas yra daugiau kaip reikalin- 
gas. 

Amerikos Lietuvių Taryba per 
tuos aštuoniolika metų ir buvo ta 
aktyvia budėtoja Lietuvos reikalų 
sargyboje. Atstovaudama šiame kraš- 
te gyvenantiems lietuviams, kurie 
yra JAV piliečiai, ji stengėsi išnau- 
doti kiekvieną progą, kad šio krašto 
viešajai opinijai ir vyriausybei būtų 
primintas Lietuvos reikalas. Pakar- 
totiniai vizitai pas JAV prezidentą ir 
Valstybės Departamente, labai glau- 
dūs ryšiai su ištisa eile JAV senato 
ir atstovų rūmų narių, kasmeti- 
niai vasario 16 d. minėjimai JAV 
kongrese, daugelio valstybių guber- 
natorių  proklamacijos vasario 16 
proga, Kersteno komisijos veikla ir 
eilė panašių dalykų yra neabejo- 
tinas ALT veikėjų veiklos rezulta- 
tas. 

Siekdama suinteresuoti kuo di- 
desnį savo žmonių skaičių Lietu- 
vos bylos reikalu ir įtraukti į savo 
veiklą daugiau lietuvių crganizaci- 
jų, ALT kas ketveri metai kviečia 


Amerikos lietuvių kongresus. Pirmas 
toks kongresas buvo 1945 m. Čika- 
goje, antras 1949 m. New Yorke, 
trečias 1953 m. Čikagoje ir ketvir- 
tas — 19583 m. birželio 27,28 d.d. 
Bostone. Apie to ketvirtojo kongre- 
so nuotaikas bei darbus čia ir pa- 
kalbėsime 


Dalyvių sudėtis ir nuotaikos 


Kongrese dalyvavo žymieji ALT 
veiklos veteranai, kurie ant savo pe- 
čių nešė didžiulę darbo naštą 
centre ir skyriuose. Amerikos Lie- 
tuvių Tarybos priekyje ligi šiol per 
visą laiką stovėjo steigėjai L. šimu- 
tis, dr. P. Grigaitis, M. Vaidyla. Ket- 
virtasis labai vertingas tos vadovybės 
narys, A. Olis, mirė prieš kongre- 
so pradžią. Visi šie vadai yra vyres- 
nės kartos atstovai, pirmieji trys Vy- 
resnės kartos imigrantai, ketvirtasis- 
čia augusios kartos vienas pačių 
šviesiųjų reprezentantų. Pačioje 
kongreso dalyvių sudėty taip pat 
dar matėsi daugybė vyr. kartos 
imigrantų veikėjų žilagalvių, buvo 
nemaža ir šiame krašte išaugusių 
gerų lietuvių veikėjų, įtakingų šio 
krašto žmonių. šalia jų jau visai 
ryškiai matėsi ir naujosios imigra- 
cijos atstovai, gana gausiai įsijungę 
į šios svarbios organizacijos darbą. 
Ypatingai norisi akcentuoti, kad nors 
negausiai, bet labai gražiai buvo 
atstovaujama ir naujosios imigraci- 
jos jaunoji karta — akademinis 
jaunimas. Registruotų atstovų skai- 
čius siekė beveik 400 iš įvairių lie- 
tuvių kolonijų nuo Atlanto ligi Pa- 
cifiko. Be jų dar daug buvo. da- 
lyvių svečio teisėmis, daugiausia, ži- 
noma, iš paties Bostono ir N. An- 
glijos. 

Pagrindinė kongreso problema 
neabejotinai buvo reikalas suderin- 
ti ne tik srovių, bet ir vyr. kar- 
tos, šiame krašte augusių ir nau- 
jai į ši kraštą atvykusių veikėjų 
nuotaikas, nes siekimai juk visų 
tie patys. Šalia to nemažesnio ak- 
tualumo reikalas yra įtraukti naujų, 
jaunesnių jėgų į ALTo veiklą ir 
pajieškoti naujų, šiandieninei situa- 
cijai labiau atitinkančių metodų 
tolimesnei veiklai. Kai ALT kūrėsi, 
vyko antrasis pasaulinis karas ir to- 
se aplinkybėse buvo surašytas pir- 
masis ALT statutas bei nusmaigy- 
tos veikimo gairės. Patys steigėjai 
nemanė, kad jų kuriamoji organi- 
zacija turės pasilikti dar ilgai po 
karo pabaigos, nes lauktoji karo pa- 
baiga tebenešė greito išsilaisvinimo 
viltį visoms pavergtoms tautoms. Sa- 
vaime aišku, kad praėjus po karo 
jau trylikai metų, yra reikalas su 
savo veikla prisitaikyti prie dabar- 
tinės situacijos. Ta prasme nebuvo 
esminio skirtumo tarp visų kongre- 
so dalyvių. Tos mintys yra išreikš- 


, 

tos ir kongreso rezoliucijose, kurios 

buvo primtos vienbalsiai ir pačio- 
je komisijoje, ir visame kongreso 
plenume, Nereikia sakyti, kad disku- 
sijų eigoje pasitaikė įtempimo mo- 
mentų, tačiau jie jokiu atveju ne- 
nustelbė kongreso dalyvių vieningu- 
mo ir pasisekimo. Kongresuose nuo- 
taikos ir nauji siekimai tik išryš- 
kėja. Jų įgyvendinimas yra naujo- 
sios vadovybės — Amerikos Lietu- 
vių Tarybos ir jos prezidiumo už- 
davinys. Dėl pačios organizacijos 
struktūros neturėta esminio noro ją 
pakeisti. Tvirtai liko toliau keturių 
srovių ir dviejų susivienijimų są- 
ranga. Buvo keliama tik klausimai 
daugiau technikinio pobūdžio  — 
kiek asmenų turėtų atstovauti kiek- 
vienai srovei, kaip sudaryti prezidiu- 
mą, kaip skirstyti lėšas ir kt. 


Kongresas priėmė gražų atsi- 
šaukimą į kenčiančią tautą, kuria- 
me pakartojamas vieningas pasiry- 
žimas ištvermingai kovoti už jos 
greitesnį išlaisvinimą. Priimtas taip 
pat pareiškimas prezidentui Eisen- 
howeriui, kuriame išdėstomi mūsų 
siekimai ir išryškinama šiandieninė 
tarptautinė situacija. 


Visų veiksnių bendradarbiavimas 

Kongrese aktyviai dalyvavo Vy- 
riausiojo Lietuvos Išlaisvinimo Komi- 
teto ir Lietuvos Laisvės Komiteto 
delegatai. Tų komitetų pirmininkai 
dr. A. Trimakas ir V. Sidzikauskas 
padarė platesnio masto apžvalgas, 
pavaizduodami šiandieninę situaciją 
ir nurodydami, kokia plotme vyks- 
ta praktikoje šiandieninis laisvinimo 
darbas. Jų pranešimai išklausyti ir 
priimti su dideliu dėmesiu. 


Lietuvos diplomatinei tarnybai at- 
stovavo Lietuvos atstovas prie JAV 
valdžios J. Kajeckas ir garbės kon- 
sulas Bostone Ant. šalna. Kongreso 
dalyviai su didžia pagarba ir tikra 
šiluma priėmė mūsų nepriklauso- 
mos valstybės oficialius reprezentan- 
tus. J. Kajecko pasakyta kalba ban- 
kete buvo reto lietuviško širdingumo 
demonstracija. 


Kongreso darbuose aktyviai da- 
lyvavo eilė Katalikų Bažnyčios 
augštų asmenų. Kongreso pradžio- 
je pamaldas atlaikė ir pamokslą pa- 
sakė Romoje reziduojąs vysk. V. Pa- 
dolskis. Kongreso invokacijas atliko 
ir aktyviai kongreso eigoj dalyva- 
vo vysk. V. Brizgys ir eilė kitų 
žinomų mūsų dvasininkų.  Kong- 
greso bankete kalbėjo vysk. V. Pa- 
dolskis. Kongreso rezoliucijų komi- 
sijai vadovavo prel. J. Balkūnas, už- 
daromąją maldą kalbėjo prel. Pr. 
Juras. Jų visų dalyvavimas ir la- 
bai pozityvus reiškimasis stiprino 
kongreso pasisekimą. 


Valdžios atstovų pareiškimai 


Bostono miesto valdžia parodė 
kongresui specialaus dėmesio, sureng- 
dama iš miesto lėšų  apmokamus 
pusryčius delegatams. Massachusetts 
valstybės gubernatorius Foster Fur- 
colo dalyvavo bankete ir pažadėjo 
visokeriopą paramą lietuviams jų 
siekimuose. Senatorius John F. Ken- 
nedy pasakė bankete pagrindinę kal- 
bą, primindamas, kad yra lankęsis 
Lietuvos sostinėje Vilniuje, kad žino 
Lietuvos bylą, kad laiko Lietuvos 
reikalą arti savo širdies, kad jo nie- 
kada neužmirš. Laiškais ar tele- 
gramomis buvo gauti sveikinimai 
iš 27 senatorių ir 47 atstovų rū- 
mų narių. Juose išreiškiami kon- 
kretūs pažadai Lietuvos bylos rei- 
kalu, kaip pvz. pažadas aplankyti 
prez. Eisenhowerį ir specialiai išaiš- 
kinti Lietuvos reikalą galimos vir- 
šūnių konferencijos atveju ir eilė 
panašių. Pagaliau sveikinimai buvo 
gauti is Baltųjų Rūmų ir Valstybės 
Departamento. Pastarajame buvo pa- 


kartotas Jungtinių  Vasltybių vy- 
riausybės nusistatymas Pabaltijo 
valstybių atžvilgiu. 

Aukos Lietuvos laisvinimui 


Per abi kongreso dienas atstovai 
iš savo organizacijų bei atskirų as- 
menų sudėjo aukų ALTo veiklai 
paremti viso apie 10,00 dol. Kasmet 
vidutiniškai AL/To centras turi ke- 
liasdešimt tūkstančių pajamų ir 
pagal tai planuoja savo išlaidas. 
ALTo prezidiumo nariai, kurie prak- 
tiškai suka visą veiklos ratą, ne- 
gauna jokio atlyginimo. Yra sam- 
domi tik du apmokami ALTo tar- 
nautojai. Iš savo pajamų ALTO cen- 
tras skiria paramą Vyriausiam Lie- 
tuvos Išlaisvinimo Komitetui. Taip 
pat pradėjo remti žurnalo “Litua- 
nus" leidimą. To žurnalo redakto- 
rius išrinktas į ALTO narius. Numa- 
tyta finansuoti didesnių veikalų 
apie Lietuvą spausdinimą. 


Apsiribota politiniais klausimais 


Amerikos Lietuvių Kongresas 
svarstė vien politinius klausimus, pa- 
likdamas kultūrines problemas Pa- 
saulio Lietuvių Bendruomenės Sei- 
mui ir kitiems panašaus pobūdžio 
susirinkimams. Bendruomenės Tary- 
bos pirmininkas J. šlepetys dalyvavo 
kongreso darbuose ir sveikino Ben- 
druomenės vardu. Reikia laukti, kad 
kongresas bus prisidėjęs prie veiklos 
laukų išryškinimo ir bendradarbia- 
vimo dvasios sustiprinimo. 


Iš visos kongreso eigos buvo 
aišku, kad lietuvių tarpe geros ga- 
lios netrūksta ir kad tolimesnio ben- 
dro darbo pasisekimas didele dalimi 
priklauso nuo to, kiek kantrybės ir 


ĮVYKIAI 


e Pasaulio Lietuvių Seimas, įvy- 
kęs rugpjūčio 28—31 d. New Yorke, 
yra vienas iš reikšmingiausių mūsų 
kultūrinės veiklos prasiveržimų. Sei- 
mą ruošė ALB, vadovaujant prel. 
Jonui Balkūnui. Tam tikslui suda- 
rytas komitetas uoliai darbavosi, kad 


is suvažiavimas padėtų tiek ben- 


druomenės veiklą labiau išvystyti, 
tiek Lietuvos vardą daugiau išgar- 
sinti. Pirmajam tikslui buvo skirti 
trijų dienų posėdžiai, kuriuose lie- 
tuviškos kultūros problemas gvildė 
iš viso pasaulio suvažiavę bendruo- 
menių atstovai. Antrajam tikslui 
tarnavo vieši pasirodymai — dailės 
paroda ir kamerinės muzikos kon- 
certas Riverside muziejuje, koncer- 
tas Carnegie salėje, pamaldos šv. 
Patriko katedroje ir pagaliau spau- 
dos paroda bei vaišės Statlerio vieš- 
butyje. Apie visus šiuos pasirody- 
mus platesni aprašymai bus spalio 
mėnesio “Aiduose", kurie taip pat 
bus iliustruoti seimo nuotraukomis. 
Tuo tarpų pažymėtina, kad į seimo 
programą įėjo PLB konstitucijos 
keitimas, švietimo reikalai, finansai 
ir kt. Nutarta vieną dieną metuose 
skirti Bendruomenės idėjos popula- 
rinimui. PLB centro valdyba išrink- 
ta iš kanadiškių veikėjų, atsižvel- 
giant į šioje valstybėje gyvenančių 
lietuvių kultūrinius darbus. 

e Prie JAV Atstovų Rūmų Užsie- 
nio Reikalų Komiteto sudaryta ko- 
misija Amerikos Balso veiklai tyri- 
nėeti. Jos iniciatorė yra Edna Kelly, 
kongreso atstovė, kalbėjusi šiemet 
birželio išvežimų paminėjime New 
Yorke, Komisija sudaryta iš septy- 
nių Kongreso narių. 


o Lietuvos Vyčiai savo metinį su- 
važiavimą šiemet suruošė Philadel- 
phijoje rugpjūčio 20 — 24 d. Juo 
buvo paminėta ir šics organizacijos 
globėjo, šv. Kazimiero, 500 metų 
sukaktis. Suvažiavime dalyvavo vysk. 
V. Padolskis ir vysk. V. Brizgys. 
Sveikinimą vyčiams atsiuntė JAV 
prezidentas ir daug kitų žymių as- 


takto turės tie žmonės, kurie prak- 
tiškai tą darbą vykdys. Amerikos 
Lietuvių "Taryba išliko vieninga ir 
atlaikė dažnus skaldymo pavojus. Ka- 
dangi ir toliau jos pagrindinėse po- 
zicijose liko didelę patirtį ir nuopel- 
nus turį jos ligšioliniai vadai, todėl 
turime pagrindo laukti, kad pasi- 
telkę naujų jėgų, jie ne tik išlai- 
kys vienybę savo organizacijoj, bet 
ir prisidės prie vienybės atstatymo 


tose mūsų institucijose, kuriose ji 
yra apgailetinai nukentėjus. 
K. Mockus 

menų. Šios organizacijos nariai, tarp 
kitų lietuvybei naudingų darbų, sie- 
lojasi laiškų rašymu Amerikos Vy- 
riausybės atstovams, supažindindami 
juos su pavergtos tėvų žemės rei- 
kalais. 

e Kunigų Vienybės metinis suva- 
žiavimas šiemet įvyko New Yorke, 
Statlerio viešbutyje, rugsėjo 25 d. 
Svarstyta pastoraciniai ir lietuviško 
veikimo klausimai. Suvažiavime da- 
lyvavo apie 50 lietuvių kunigų, at- 
vykusių čia iš įvairių vietovių. 

e Marijos apsireiškimų  Liurde 
šimtmetis rūpestingai minimas lie- 
tuvių kolonijose. Netrūksta ir dides- 
nių suvažiavimų, kaip Kennebunk- 
porte, Putname ir kt. Rugsėjo 15 d. 
pačiame Liurde susitelkė lietuviai 
maldininkai, Tuo pačiu laiku įvyko 
ir Europoje gyvenančių lietuvių ka- 
talikų suvažiavimas. Buvo paskaitų 
bei religinių pasirodymų. Iškilmėje 
dalyvavo vysk. V. Padolskis, prel. 
Pr. Juras ir kt. 

e Argentinos Liet. Bendruomenės 
atstovų suvažiavimas įvyko birželio 
mėnesį Buenos Airėse. Į to krašto 
centro valdybą išrinkta — St. Mike- 
lionis, pirm., K. Norkus ir J. Ka- 
minskas, vicepirm., J. Vedegys ir 
kun. A. Lubickas, sekr., ir didesnis 
skaičius veikėjų tarybos nariais. 


e Vasario 16 gimnazijoje (šiemet 
mokosi 160 mokinių. Mokytojų yra 
14. Direktoriaus pareigas laikinai 
eina T, Gailius. Dalinai atremon- 
tuotas gimnazijos pastatas. Tam rei- 
kalui lėšų gauta iš Pabėgėlių mi- 
nisterijos. 

e Lietuvių inžinierių ir architektų 
metraštis spausdinamas pranciškonų 
spaustuvėje Brooklyne. Veikalo pre- 
numerata iki 1959 m. pradžios — 
3 dol., o vėliau — 5 dol. Metraščio 
reikalais kreipiamasi šiuo adresu: 
K. Krulikas, 93-11 114 St., Richmond 
Hill 18, N. Y. 


o Venecuelos Lietuvių Bendruo- 
menės centro valdyba nutarė spaus- 
dinti leidinį ispanų kalba, kuriame 
svetimtaučiai bus supažindinami su 
Lietuva bei jos reikalais, 


e šv. Kazimiero seserys Newtowne 
pasiryžo pastatyti naujus mergaičių 
augštesniosios mokyklos rūmus, se- 
serų vienuolyną, koplyčia ir senelių 
prieglaudą. Prieglaudoje tilps 100 
asmenų. Į ją bus priimami ir lietu- 
viai kunigai. Dalis užsimotos sta- 
tybos jau atlikta, 

e Europos Liet. Fronto Bičiulių 
studijų ir poilsio savaitės šiemet 
įvyko rugpiūčio mėnesį prie Starn- 
bergo ežero. JAV šios organizacijos 
nariai studijoms ir poilsiui buvo su- 
sirinkę į jaunimo stovyklą prie De- 
troito. 

o Vysk. V. Brizgys spalio mėn. 
išvyksta į Pietų Ameriką, kur lan- 
kys to krašto lietuvius. 


e Balfas per paskutinius dvejus 
metus išsiuntė virš 2 milijonų svarų 
įvairių gėrybių į užjūrius, daugiau- 
sia į Vokietiją. Jų vertė siekia pusę 
milijono dolerių. Be to, Balfo pini- 
ginė apyvarta per tą laiką prašoko 
250,000 dol, Taip pat šelpiami ir už 
geležinės uždangos esantieji. Jiems 
pasiųsta 1000 siuntinių. Balfo sei- 
mas šiemet įvyks Newarke lapkri- 
čio 29 — 30 d. 

e Jungtinių Tautų sesijos atida- 
rymo proga pavergtieji New Yorke 
rugsėjo 20 d. suruošė demonstraci- 
jas. Demecnstracijas organizavo iš 
rytų bei vidurio Europos kilusių 
amerikiečių Konferencija, kuriai va- 
dovauja prel, Jonas Balkūnas ir prof. 
R. Smal Stocki. Tautinės grupės 
su plakatais žygiavo aplink Jung- 
tiniu Tautų rūmus, o paskui pasi- 
rodė prie sovietų delegacijos buvei- 
nės. Po to užsieniečių spaudos klu- 
be buvo spaudcs konferencija, ku- 
rioje pavergtų tautų vadavimo klau- 
simais padaryti atitinkami pareiš- 
kimai. 

e Liepos mėnesį Brusely įvyko 
antroji tarptautinė krikščionių de- 
mokratų konferencija. Dalyvavo at- 
stovai iš 32 valstybių. Lietuviams 
krikščionims demokratams atstova- 
vo Pranas Vainauskas ir dr. Eduar- 
das Turauskas. | 


o Kun. Pranciškus Virmauskis, 
Bostono lietuvių parapijos klebonas 
pakeltas prelatu, Jis Bostone klebo- 
nauja nuo 1929 m., uoliai veikda- 
mas religinėje ir tautinėje dirvoje. 

e Lietuvių Vargonininkų Sąjunga 
savo metinį suvažiavimą sušaukė 
New Yorke PLB seimo metu. Posė- 
džiavo 30 vargonininkų bei muzikos 
puoselėtojų. Sąjunga leidžia laikraštį 
“Muzikos žinios“ su priedu “Lietu- 
vių muzikos vardynas". Redaguoja 
J. Kreivėnas. Sąjungos pirmininkų 
perrinktas Justinas Kudirka iš Či- 
kagos. 


e JAV Liet. Bendruomenės kul- 
tūros premija, 1000 dcl, paskirta 
Lietuvių Enciklopedijos redakciniam 
kolektyvui. Premijos mecenatas yra 
Ohio Lietuvių Gydytojų Draugija. 
Žinia apie premijos laimėtoją pa- 
skelbta PL seimo plenumo posėdyje. 
Premiją Enciklopedijos redaktorių 
vardu priėmė dr. Juozas Girnius, 
kuris ta proga tarė ir padėkos žodį. 


e Lietuvių Rašytojų Draugijos 
valdyba dviem metams perkeliama į 
New Yorką. Pravedus raštu balsa- 
vimus, buvo išrinkti kandidatai, ku- 
rie taip pasiskirstė pareigoms: Juo- 
zas Tysliava — pirm., I vicepirm. 


lietuviškiems reikalams — Pranas 
Naujokaitis, II vicepirm, ryšiui pa- 
laikyti su kitų tautų rašytojais — 


Algirdas Landsbergis, sekr. — Pau- 
lus Jurkus, ižd— Stepas Zobarskas, 
valdybos nariai — Leonardas Žitke- 


vičius ir Kotryna Grigaitytė. Rašy- 
tojų suvažiavimas šaukiamas New 
Yorke spalio 25 d., kuriame naujoji 
valdyba perims pareigas iš senosios. 
Suvažiavimo metu ruošiamas ir lite- 
ratūros vakaras. 


o Dail. Adomas Galdikas ši ru- 
denį ruošia savo darbų parodą New 
Yorke. Paroda įvyks Feigle gale- 
rijoje. 

e Lituanus žurnalui išlaikyti pa- 
skelbtas vajus šiuo metu uoliai va- 
romas lietuviškose vietovėse. "Tam 
darbui aukojasi studentija, kuri rū- 
pinasi šio žurnalo leidimu. PLB sei- 
me padarytoje rinkliavoje gauta 200 
dol. 

e Gabijos leidykla išleidžia legen- 
dų ir padavimų rinkinį. Rinkinį su- 
darė leidėjas — Gabijos savininkas 
J. Sodaitis. Spausdinami devynių 
autorių kūriniai. 


“Draugo romano konkursas 


1. Dienraštis “Draugas", talkinin- 
kaujant “Draugo"' Bendradarbių Klu- 
bui, skelbia naują lietuviško romano 
konkursą. Paskutinė data konkursui 
skiriamo romano rankrajščiui įteikti 
— 1958 m. gruodžio 1 diena. 


2. Geriausiam romanui skiriama 
premija — tūkstantis dol., kurią pa- 
aukojo Kazimieras Laurinavičius iš 
Marguette Parko, Čikagoje. 

3. Jury komisiją sudaro; Al. As- 
tašaitis, dr. Julius Kaupas, dr. Jus- 
tinas Pikūnas, Alė Rūta ir kun. dr. 
Tomas Žiūraitis, O. P. 

4. Romano siužetą pasirenka patys 
autoriai. Romanas turi būti parašy- 
tas mašinėle, nemažesnis kaip apie 
200 romano formato puslapių. 

5. Kūrinius siųsti adresu: “Roma- 
no Konkurso Komisijai, “Draugas, 
4545 W. 63rd St., Chicago 29, Ill. 


6. Sprendimo bešališkumui patik- 
rinti autoriai turi pasirešyti slapy- 
vardžiuų, o atskirame uždarame voke 
pažymėti savo tikrąją pavardę ir ad- 
resą, ten pat įrašant romano antraš- 
tę ir pasirinktą slapyvardį. 

7. Tūkstančio dolerių premiją -ga- 
vęs autorius be papildomo honoraro 
pirmosios laidos teises perleidžia 
"Draugui", įskaitant teisę spausdin- 
ti dienraštyje ir išleisti atskiru lei- 
diniu. Jei knyga duotų pelno, jis yra 
skiriamas romano premijos fondui. 
Premijos nelaimėję autoriai spausdi- 
nimo sąlygas nuspręs abipusiu susi- 
tarimu. ji : 


Is i dia 


AIDAI SKIRIA PREMIJA UŽ MOKSLO VEIKALĄ 


1. Kultūros žurnalas “ Aidai", leidžiamas Pranciškonų, skiria premiją už 
lietuvių mokslo veikalą, išspausdintą atskira knyga ar periodinėje 


spaudoje 1957 ir 1958 metais. 


2. Premija, $S500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių moks- 


lų ir k.), parašytą lietuvių kalba. 


Premija nebus skaldoma tarp atskirų autorių. 


Autoriai arba leidėjai veikalus komisijai atsiunčia ligi 1959 metų 
vasario 1 dienos “Aidų" redakcijos adresu: A. Vaičiulaitis, 304 
Anacostia Rd., S. E., Washington 19, D. C. Pažymėti, kad tai siun- 


čiama premijos komisijai. 


5.  Premijai galima siųsti ir suminėtų mokslų srities rankraščius. 


6. Premijos komisija bus paskelbta vėliau. 

